
Studii  şi  articole 


EPISCOPUL  MARTIR  DR.  NICOLAE  POPOVICI  AL  ORADIEI* 


Cu  acest  atribut  este  cunoscut  mai  nou  în  istoriografia  noastră  bise¬ 
ricească.  Şi  pe  bună  dreptate,  căci  Nicolae  Popovici  a  fost  unul  dintre  nu¬ 
meroşii  teologi  -  ortodocşi  sau  de  alte  confesiuni  -  prigoniţi  de  regimul 
comunist  ateu.  A  fost  unul  dintre  cei  mai  de  seamă  profesori  ai  Acade¬ 
miei  teologice  „Andreiane“  din  Sibiu  şi  apoi  unul  dintre  străluciţii  ie¬ 
rarhi  ai  perioadei  interbelice  şi  ai  celei  următoare.  Numele  său  era  oare¬ 
cum  „proscris'*  până  după  schimbările  din  1989,  de  când  a  început  să-i 
fie  pusă  în  lumină  personalitatea.  Acum,  se  pare  că  este  în  pregătire  o 
monografie  la  Episcopia  Oradiei.  Până  la  apariţia  acesteia,  încercăm  să-i 
conturăm  profilul  spiritual,  cultural  şi  mai  cu  seamă  cel  de  apărător  al 
drepturilor  şi  al  demnităţii  româneşti  în  perioada  „horthystă"  şi  apoi  în 
cea  comunistă. 

Era  fiu  de  ţărani  din  satul  Biertan,  situat  între  Mediaş  şi  Sighişoara 
(pe  atunci  în  judeţul  Târnava  Mare,  azi  în  judeţul  Sib.u),  nume  cu  rezo¬ 
nanţă  istorică,  întrucât  acolo  s-a  descoperit  cunoscutul  „donariu"  din 
secolul  IV,  cu  inscripţia  „Ego  Zenovius  votum  posui‘\  mărturie  sigură 
asupra  încreştinării  populaţiei  daco-romane  din  Dacia.  La  vremea  naşterii 
lui,  Biertanul  era  un  sat  frumos  şi  prosper,  cu  peste  2  200  de  locuitori, 
dintre  care  peste  1  200  de  saşi  şi  aproximativ  950  de  români.  Numele  de 
familie  sârbizat,  „Popovici",  ne  face  să  credem  că  printre  înaintaşii  lui 
s-au  numărat  şi  preoţi.  De  fapt,  o  „conscripţie"  a  clerului  ortodox  din 
1805  consemna  în  Biertan  pe  preotul  Vasile  Popovici,  hirotonit  de  epis¬ 
copul  Gherasim  Adamovici;  aproape  jumătate  din  preoţii  „tractului" 
Mediaş  purtau  acelaşi  nume  „Popovici".  S-a  născut  la  29  ianuarie  1903 
şi  a  primit  din  botez  numele  Sfântului  Ierarh  Nicolae  din  Mira  Lichiei. 

N-am  putut  afla  unde  şi-a  început  învăţătura;  presupun  că  a  urmat 
cursurile  şcolii  confesionale  ortodoxe  din  sat.  A  urmat  apoi  cinci  clase 
la  Gimnaziul  maghiar  din  orăşelul  Dumbrăveni,  situat  la  circa  10  km  de 
Biertan  (1914 — 1919).  Nu  ştiu  din  ce  motive  s-a  înscris  apoi  la  Şcoala 
normală  „Andrei  Şaguna"  din  Sibiu,  la  scurt  timp  după  înfăptuirea  actu¬ 
lui  Unirii;  probabil  din  dorinţa  de  a  ajunge  învăţător.  După  numai  doi 
ani,  deci  în  1921,  a  terminat  cursurile  acestei  şcoli  şi  a  obţinut  diploma 
de  învăţător.  în  anul  şcolar  1921/1922,  desigur  la  recomandarea  preotu¬ 
lui -director  Vasile  Stan,  viitorul  episcop  al  Maramureşului,  a  fost  nu¬ 
mit  pedagog  şi  învăţător  la  şcoala  primară  de  aplicaţie  de  pe  lângă  Şcoalş 

*  ♦  în  octombrie  2000  s-au  împlinit  50  de  ani  de  Ia  înlăturarea  sa  din  scaun 
şi  40  de  ani  de  la  trecerea  la  cele  veşnice. 

normală.  Probabil  încă  de  acum  se  va  fi  înscris  ca  „elev  particular*1  la 
Liceul  „Andrei  Şaguna“  din  Braşov,  dând  examene  de  diferenţă  şi  baca¬ 
laureatul  în  1923. 

Deşi  i  se  deschideau  frumoase  perspective  pentru  continuarea  stu¬ 
diilor  în  diferite  centre  universitare,  a  preferat  să  se  înscrie  la  Academia 
teologică  „Andreiană**  (1923 — 1927),  unde  a  devenit  studentul  strălucit 
al  profesorilor  Euseb  u  Roşea,  Andrei  Crăciunescu,  Ilie  Beleuţă,  Nicolae 
Colan,  Nicolae  Terchilă  şi  Grigorie  Cristescu.  în  perioada  studiilor  a  fost 
deosebit  de  activ  în  Societatea  de  lectură  „Andrei  Şaguna*4,  al  cărei  pre¬ 
şedinte  a  devenit  în  anul  IV;  în  cadrul  şedinţelor  ei,  a  prezentat  mai  multe 
conferinţe,  unele  apreciate  în  mod  deosebit,  care  au  şi  văzut  lumina  ti¬ 
parului:  Introducerea  creştinismului  la  români  („Revista  Teologică*4,  an 
15,  1925,  nr.  8-9,  p.  262-267  şi  nr.  10-11,  p.  321-329),  Raportul  dintre  re¬ 
ligie  şi  ştiinţă  („Anuarul  II  al  Academiei  teologice*4,  1926/27,  p.  77-89 
şi  „Revista  Teologică44,  an.  17,  1927,  nr.  1-2,  p.  4-18),  însemnătatea  Liceu¬ 
lui  „ Andrei  Şagunau  din  Braşov  (1925,  cu  ocazia  aniversării  a  75  de  ani 
de  existenţă),  Sfântul  Atanasie  cel  Mare  şi  Sinodul  de  la  Niceea  (1926). 

încă  din  anii  studenţiei  a  fost  remarcat  de  mitropolitul  Nicolae  Bă¬ 
lan,  care  l-a  trimis  apoi  la  studii  în  străinătate,  ca  să-l  pregătească  pentru 
o  catedră  sau  pentru  arhierie.  In  anul  universitar  1927/28  a  urmat  dife¬ 
rite  cursuri  la  Facultatea  de  Teologie  ortodoxă  din  Atena,  în  speţă  la  pro¬ 
fesorii  Hristu  Andrutsos  şi  Pana  ot  Bratsiotis;  a  învăţat  temeinic  limba 
greacă,  după  cum  mărturisea  fostul  său  coleg  de  studii  Nicolae  Neaga. 
Au  urmat  apoi  alţi  patru  ani  de  studii  în  Germania,  la  Facultăţile  de  Filo- 
sofie  şi  Teologie  ale  Universităţilor  din  Miinchen  (cinci  semestre,  1928 — 
1930),  apoi  câte  un  semestru  la  Tiibingen,  Leipzig  şi  Breslau  —  azi  Wro- 
claw,  în  Polonia  (1930-1932). 

între  timp,  mitropolitul  Nicolae  Bălan  l-a  hirotonit  diacon  necăsă¬ 
torit,  în  catedrala  din  Sibiu  (1  septembrie  1929).  A  dat  examen  de  dife¬ 
renţă  la  Facultatea  de  Teologie  d  n  Cernăuţi,  la  care  a  obţinut  titlul  de 
licenţiat,  în  1931  —  la  profesorul  Vasile  Loichiţă  — ,  cu  teza  începuturile 
nestonanismului.  Cu  specială  considerare  asupra  anatematismelor  Sfântu¬ 
lui  Chirii  (tipărită  la  Sibiu  în  1933,  76  p.).  Aceeaşi  Facultate  i-a  conferit 
apoi  şi  titlul  de  doctor  în  Teologie,  în  1933,  la  acelaşi  profesor,  cu  teza 
Epicleza  euharistică ,  considerată  drept  cea  mai  însemnată  lucrare  ortodoxă 
privitoare  la  fundamentarea  dogmatică  a  acestei  probleme  (tipărită  la  Si¬ 
biu,  tot  în  1933,  cu  VIII  +  351  p.). 

Cu  o  asemenea  pregătire  temeinică,  la  20  septembrie  1932,  Consiliul 
Arhiepiscopesc  l-a  numit  profesor  de  Dogmatică  şi  Apologetică  -  alături 
de  Dumitru  Stăniloae  -  la  Academia  teologică  „Andreiană*4,  pe  care  o  ab¬ 
solvise  cu  câţiva  ani  în  urmă.  Devenea  acum  coleg  cu  foştii  săi  profesori: 
Nicolae  Colan  (acum  rector),  Nicolae  Terchilă,  Ilie  Beleuţă,  Iosif  Hradil, 
dar  şi  cu  tinerii  profesori  Dumitru  Stăniloae  şi  Nicolae  Neaga,  care  i-au 
fost  colegi  de  studii  la  Atena.  Pe  lângă  cele  două  discipline,  a  mai  predat 
Omiletica  (1932-1936)  şi  Limba  greacă  (1934-1936). 

In  afara  obligaţiilor  sale  la  catedră,  tânărul  profesor  s-a  implicat  şi 
în  alte  sectoare  ale  vieţii  culturale  şi  bisericeşti  sibiene.  De  pildă,  era 

mereu  prezent  cu  diferite  articole  în  paginile  periodicelor  sibiene:  „Re¬ 
vista  Teologică14,  „Telegraful  Român44  (mai  cu  seamă  cu  articole  polemice, 
împotriva  detractorilor  Ortodoxiei),  „Lumina  Satelor44,  „Oastea  Domnului14, 
„Viaţa  Ilustrată44  ş.a.  In  toţi  cei  patru  ani  de  activitate  la  Sibiu,  a  fost  ales 
preşedinte  de  onoare  al  Societăţii  de  lectură  a  studenţilor,  îndrumând  ac¬ 
tivitatea  acesteia.  A  fost  unul  dintre  cei  mai  apreciaţi  slujitori  şi  predi¬ 
catori  ai  catedralei  mitropolitane  (la  23  noiembrie  1934  fusese  hirotonit 
preot).  In  acelaşi  timp,  a  slujit  şi  a  predicat  şi  într-o  serie  de  alte  parohii 
din  Arhiepiscopia  Sibiului,  mai  ales  în  cadrul  mişcării  religioase  „Oastea 
Domnului44.  De  asemenea,  a  rostit  mai  multe  conferinţe  în  cadrul  „Astrei“, 
la  Sibiu  sau  în  alte  localităţi. 

Colegul  şi  prietenul  său  Nicolae  Neaga  îl  prezenta,  ca  student  şi  apoi 
ca  profesor,  prin  aceste  cuvinte:  „Era  calculat  în  mers,  măsurat  în  vorbă, 
închis  în  sine  în  aparenţă,  dar  în  realitate  deschis  din  fire  şi  simpatic... 
era  de  o  evlavie  rară44.  Ca  profesor  „s-a  bucurat  de  mult  prestigiu  în  faţa 
profesorilor  şi  a  studenţilor ...  A  fost  un  coleg  devotat  şi  un  prieten  sin¬ 
cer.  S-a  impus  prin  seriozitatea  şi  prin  munca  sa  creatoare.  Vorbea  pu¬ 
ţin  şi  gândit.  Era  prudent  în  cugetare  şi  avea  ch  pul  unui  om  luminat  de 
înţelepciune44  (Revista  „Mitropolia  Ardealului,  nr.  6,  1990,  p.  99  şi  100). 

Activitatea  atât  de  prodigioasă  a  tânărului  preot  şi  profesor  la  Si¬ 
biu  s-a  încheiat  după  patru  ani,  în  1936.  Este  bine  să  cunoaştem  şi  împre¬ 
jurările  în  care  a  părăsit  Sibiul.  La  25  mai  1935  a  trecut  pe  neaşteptate 
la  cele  veşnice  tânărul  şi  încercatul  episcop-misionar  de  la  Arad,  Grigorie 
Comşa  (1889-1935),  un  alt  fiu  al  Sibiului  ortodox.  In  această  situaţie,  la 
10  decembrie  1935  era  ales  episcop  la  Arad  arh'ereul  vicar  Andrei  Ma- 
gieru  de  la  Oradea  (1891-1960),  originar  din  părţile  Aradului,  pe  care 
venerabilul  episcop  Roman  Ciorogariu  al  Oradiei  (1852 — 1936)  îl  pregă¬ 
tise  ca  să-i  urmeze  în  scaun.  Nici  n-a  fost  instalat  la  Arad  (2  februa¬ 
rie  1936),  când  Roman  Ciorogariu  trecea  la  cele  veşnice  (t  21  ianuarie 
1936).  In  această  conjunctură,  o  nouă  alegere  a  lui  Andrei  Magieru  pen¬ 
tru  scaunul  vacant  de  la  Oradea  era  exclusă.  Din  aceste  considerente, 
atenţia  multora  s-a  îndreptat  spre  tânărul  profesor  Nicolae  Popovici  de  la 
Sib’u.  De  altfel,  însuşi  Roman  Ciorogariu,  printr-o  emoţionantă  scrisoare, 
cu  data  de  18  decembrie  1935,  îi  adresa  mitropolitului  Nicolae  Bălan  ru¬ 
gămintea  de-a  accepta  numirea  lui  Nicolae  Popovici  ca  arh’ereu  vicar 
la  Oradea:  „Te  rog  a  aduce  jertfa  de  a  te  învoi  să  vină  la  Oradea  şi  a-1 
convinge  că  aici  este  locul  lui,  lângă  mine,  cât  trăiesc  şi  apoi  după  ce  nu 
voi  mai  fi.  Datorez  această  îngrijire  de  eparhia  mea,  cu  venerabil  trecut 
şi  de  înaltă  nădejde  pentru  viitor.  Dă-i  binecuvântarea  şi  tr  mite-1  de 
sărbători  la  noi,  ca  să  vadă  cu  ochii  că  aici  este  locul  lui44.  Trebuie  să  mai 
notăm  că  îl  ceruse  ca  arhiereu- vicar  şi  bătrânul  episcop  Nicolae  Ivan  de 
la  Cluj  (cf.  voi.  Episcopul  Nicolae  Ivan,  1858-1936 ,  ctitorul  reînviatei 
Episcopii  a  Vadului ,  Feleacului  şi  Clujului.  Studii  şi  documente ,  Cluj- 
Napoca,  1985,  p.  235-257). 

Dumnezeu  a  rânduit,  însă,  cum  a  fost  mai  bine.  La  28  aprilie  193G, 
Colegiul  Electoral  Bisericesc,  întrunit  la  Bucureşti,  alegea  ca  episcop  al 

Oradiei  pe  profesorul  Nicolae  Popovici,  iar  în  ziua  următoare  pe  profe- 


6 


REVISTA  TEOLOGICA 


scrul-rector  Nicol-ae  Colan  ca  episcop  al  Vadului,  Feleacului  şi  Clujului. 
Au  fost  zile  de  mare  bucurie  pentru  cele  două  eparhii,  dar  şi  pentru  în¬ 
treaga  noastră  Biserică.  Potrivit  pravilei  noastre  bisericeşti,  a  fost  tuns 
în  monahism  la  mănăstirea  Cozia,  după  care  a  fost  hirotesit  arhimandrit. 
La  1  iunie  1936  a  fost  hirotonit  arhiereu  în  catedrala  mitropolitană  din 
Sibiu  de  un  sobor  de  arhierei:  mitropoliţii  Nicodim  Munteanu  al  Moldo¬ 
ve',  viitorul  patriarh,  şi  Nicolae  Bălan  al  Ardealului,  episcopii  Vartolomeu 
Stănescu  al  Râmnicului,  Ghenadie  Niculescu  al  Buzăului,  Andrei  Magieru 
al  Aradului,  Ioan  Stroia  al  Armatei,  arhiereul-vicar  Vasile  Stan  de  la  Si¬ 
biu  şi  Nicolae  Colan  al  Clujului  (hirotonit  arhiereu  în  ziua  precedentă), 
în  ziua  de  2  iunie  a  fost  „învestit"  la  palatul  regal  din  Bucureşti,  iar  îa 
28  iunie  1936,  înscăunat  în  catedrala  zisă  „cu  lună"  din  Oradea,  de  către 
mitropolitul  Nicolae  Bălan. 


Noul  episcop  şi-a  îndreptat  atenţia  spre  multele  probleme  cu  care 
se  confrunta  Biserica  în  acea  perioadă.  Era  mereu  prezent  la  slujbele  ofi¬ 
ciate  în  catedrală  în  duminici  şi  sărbători,  dar  mai  ales  „în  misiune"  în 
diferite  parohii,  la  sfinţiri  de  biserici  şi  cu  alte  ocazii.  Şi  aici  s-a  dovedit 
acelaşi  strălucit  predicator  ca  şi  la  Sibiu.  Este  regretabil  că  la  vremea 
respectivă  cuvântările  ierarhilor  nu  erau  înregistrate  sau  publicate  în  pe¬ 
riodicele  eparhiei,  cum  se  obişnuieşte  astăzi.  O  frumoasă  impresie  lăsau 
şi  pastoralele  sale,  cu  ocazia  sărbătorilor  de  Paşti  sau  de  Crăciun,  care 
erau  citite  în  toate  bisericile  eparh'ei.  In  1942  a  publicat  la  Beiuş  volumul 
intitulat  Lespezi  de  altar  (176  p.),  care  înmănunch  a  unele  din  cuvântă¬ 
rile  sale  festive  (la  alegere,  hirotonie,  înscăunare,  la  deschiderea  adună¬ 
rilor  eparhiale  ş.a.),  precum  şi  pastoralele  de  până  atunci.  Era  nelipsit  la 
pelerinajele  organizate  la  mănăstirea  Izbuc,  la  hramul  acesteia,  Adormi¬ 
rea  Maic  i  Domnului.  A  sprijinit  mişcarea  religioasă  „Oastea  Domnu¬ 
lui",  aşa  cum  a  făcut  şi  la  Sibiu. 


Ca  fost  profesor  de  teologie,  a  acordat  o  atenţie  specială  Academiei 
teologice  din  Oradea,  sprijinindu-i  pe  profesori  în  activitatea  lor  didactică 
şi  publicistică.  De  altfel,  Academia  avea  cadre  didactice  de  excepţie, 
între  care  Ştefan  Munteanu,  Ştefan  Lupşa,  Ioan  Petreuţă,  Dumitru  Beln, 
Sofron  Vlad,  Teodor  Savu,  un  timp  Isidor  Tudoran  şi  alţii.  Foaia  eparhială 
„Legea  Românească"  a  apărut  în  continuare,  cu  materiale  deosebit  de 
interesante,  absolut  necesare  în  lucrarea  misionară  a  preoţimii.  A  îndru¬ 
mat  mulţi  tineri  teologi  de  excepţie,  aşa  cum  făcea  şi  mitropolitul  Nicolae 
Bălan,  dar  toţi  aceştia  au  suferit  ani  grei  de  detenţie  în  timpul  regimului 
comunist  (Petru  Horhoianu,  Ioan  Negruţiu,  Silviu  Ioan  Iovan,  Nicolae 
Bcrdaşiu  şi  alţii). 

în  sectorul  vieţii  economice,  notăm  achiziţionarea  unor  imobile  în 
Oradea  (aşa  cum  procedaseră  şi  mitropoliţii  de  la  Sibiu  sau  episcopul 

Nicolae  Ivan  de  la  Cluj),  pe  atunci  surse  sigure  de  venit  pentru  eparhie. 
Este  vorba  de  mai  multe  imobile  în  apropierea  reşedinţei  episcopale,  deci 
în  centrul  oraşului,  75  de  jugăre  de  pământ  în  hotarul  oraşului  Salonta, 
două  intravilane  în  centrul  oraşului  Beiuş.  Iniţiase  strângerea  de  fonduri 
pentru  construirea  unei  catedrale  episcopale,  în  „Parcul  Traian",  gând  care 

n-a  putut  fi  transpus  în  practică  din  cauza  evenimentelor  de  ordin  poli¬ 
tic  care  au  urmat,  dar  nici  după  1989. 

Ca  ierarh  cu  aleasă  cultură,  a  fost  implicat  în  „mişcarea  ecumenică4', 
în  faza  ei  iniţială.  De  pildă,  în  1938  a  reprezentat  Biserica  noastră  la  un 
Congres  internaţional  al  „Alianţei  pentru  înfrăţirea  popoarelor  prin  Bise¬ 
rică",  la  Faris  Bad  -  Larvik,  în  Norvegia. 

Nicolae  Popovici  a  avut  un  rol  însemnat  şi  în  viaţa  unei  alte  eparhii 
din  părţile  de  vest  ale  ţării.  Printr-un  Decret  Lege  din  7  noiembrie  1939 
se  înfiinţa  Episcopia  Timişoarei.  în  decembrie  1939,  Sfântul  Sinod  îl  nu¬ 
mea  pe  episcopul  Andrei  Magieru  de  la  Arad  „locţiitor  de  episcop",  până 
la  alegerea  primului  titular.  Dar  la  22  martie  1940  Magieru  a  renunţat 
la  această  calitate,  ea  fiindu-i  încredinţată  episcopului  de  la  Oradea.  Aşa 
se  face  că  a  devenit  „locţiitor  de  episcop"  al  Timişoarei  d  n  martie  1940 
până  în  martie  1941,  când  a  fost  învestit  şi  înscăunat  noul  episcop  Vasiîe 
Lazarescu  (deşi  ales  la  12  iunie  1940!).  în  această  perioadă  a  activităţii 
lui  la  Timişoara,  s-au  constituit  Adunarea  eparhială  şi  Consiliul  eparhial, 
s-au  continuat  lucrările  de  zidire  a  catedralei,  a  cumpărat  câteva  imobile 
pe  seama  noii  Episcopii. 

Activitatea  atât  de  prodigioasă  şi  pe  multiple  planuri  a  tânărului 
şi  energicului  episcop  a  fost  întreruptă  în  mod  brutal  de  Diktatul  de  la 
Viena  din  30  august  1940.  Cu  toate  acestea,  era  hotărât  să  rămână  la  dato¬ 
rie,  în  teritoriul  cedat,  ca  şi  fostul  său  profesor  Nicolae  Colan,  acum  epis¬ 
cop  la  Cluj.  Dar  la  începutul  lunii  octombrie  1940,  a  fost  arestat  din  dis¬ 
poziţia  noilor  autorităţi  horthyste,  iar  la  4  octombrie  -  împreună  cu  alţi 
283  de  intelectuali  orădeni  -  a  fost  expulzat  peste  graniţa  vremelnica, 
într-un  vagon  de  marfă,  spre  Arad,  unde  a  ajuns  abia  în  ziua  următoare. 
A  fost  primit  cu  dragoste  de  episcopul  Andrei  Magieru  de  la  Arad.  Şi-a 
stabilit  apoi  reşedinţa,  cu  întreg  Consistoriul  eparhial,  la  Beiuş;  la  Ora¬ 
dea  a  rămas  arhimandritul  Ioan  Dinu,  vicarul  său  (viitor  stareţ  la  mănăs¬ 
tirea  Sâmbăta).  în  anul  şcolar  1940/41,  o  parte  dintre  profesorii  Acade¬ 
miei  teologice  din  Oradea  au  fost  încadraţi  la  Academ  ile  din  Arad  şi  Ca¬ 
ransebeş.  Abia  în  toamna  anului  1941,  cursurile  Academiei  orădene  s-au 
redeschis  la  Timişoara  -  sub  îndrumarea  noului  episcop  Vasile  Laza¬ 
rescu  unde  a  rămas  până  în  1948,  la  desfiinţarea  e  .  Mulţi  dintre  preo¬ 
ţii  eparhiei  Oradiei  au  fost  nevoiţi  să-şi  părăsească  parohiile. 

în  pofida  faptului  că  „trupul44  eparh'ei  fusese  sfâşiat  în  două  -  ca 
întreaga  Transilvanie,  de  altfel  -  în  pofida  războiului  nimicitor  din  anii 
1941-1945,  activitatea  episcopului  Nicolae  a  continuat  cu  mai  mult  en¬ 
tuziasm:  vizite  canonice,  sfinţiri  de  biserici,  hirotonii,  slujbe  şi  predici 
în  b  serica  din  Beiuş,  devenită  „catedrală  episcopală44  (de  pildă,  în  1944 
a  slujit  şi  a  predicat  zilnic  din  Duminica  Floriilor  până  în  ziua  a  treia  de 
Paşti).  în  1940,  a  reuşit  să  treacă  Şcoala  normală  de  fete  din  Be'uş  sub 
oblăduirea  Episcopiei,  ca  şcoală  „confesională".  în  1943  a  pus  fundaţia 
unui  orfelinat,  tot  în  Beiuş,  pentru  cop»  i  orfani  de  război.  Asemenea  mi¬ 
tropolitului  Nicolae  Bălan,  şi-a  ridicat  şi  el  glasul,  în  repetate  rânduri,  îm¬ 
potriva  injustulu'  Diktat  de  la  Viena  şi  a  ocupaţiei  sovietice  a  Basara¬ 
biei  şi  a  nordului  Bucovinei. 

In  septembrie  1941  a  participat,  -  alături  de  ceilalţi  ierarhi  din 
Ardeal  şi  Banat  la  cunoscuta  „misiune  bisericească44  din  Basarab'a  şi 
Transnistria,  iniţiată  şi  condusă  de  mitropolitul  Nicolae  Bălan.  A  făcut 
misiune,  cu  preoţii  săi,  în  diferite  parohii  din  judeţul  Soroca  şi  dincolo 
de  Nistru.  în  iunie-august  1942,  a  organizat  el  însuşi  o  nouă  „misiune44,, 
doar  cu  câţiva  preoţi,  care  a  durat  cinci  săptămâni,  cu  vizite  în  spitale 
de  -campanie,  liturghii  şi  alte  slujbe,  sfinţiri  de  biserici  şi  de  cimitire  de 
eroi  români,  cu  un  număr  impresionant  de  predici,  76  la  număr;  a  stră¬ 
bătut  Transnistria  şi  Ucraina,  ajungând  până  la  Odessa  şi  Kerci.  în  mai 
1945  a  plecat  în  cea  de  a  treia  misiune  pe  front,  de  data  aceasta  pe  teri¬ 
toriul  Cehoslovaciei,  pentru  a  duce  cuvânt  de  mângâiere  şi  încurajare 
soldaţilor  români  răniţi  sau  celor  care  mai  erau  cantonaţi  acolo. 

S-a  putut  întoarce  la  reşedinţa  sa  din  Oradea  abia  după  9  martie 
1945,  când  Guvernul  sovietic  a  permis  reinstalarea  administraţiei  româ¬ 
neşti  în  fostele  teritorii  anexate  abuziv  de  Ungaria.  Şi  totuşi,  curând  au 
reînceput  zile  grele  pentru  entuziastul  episcop,  ca  de  altfel  pentru  în¬ 
treaga  suflare  românească.  Iniţial  se  părea  că  era  agreat  de  noul  regim 
care  s-a  instaurat  în  ţară.  De  pildă,  a  făcut  parte  d  .n  delegaţia  Bisericii 
noastre  -  condusă  de  patriarhul  Nicodim  -  împreună  cu  arhiereul  vicar 
Justinian  Marina,  viitorul  patriarh  -  care  a  vizitat  Uniunea  Sovietică  şi 
Biserica  Ortodoxă  Rusă,  între  23  octombrie  şi  5  noiembrie  1946.  Iar  între 
28  mai  şi  11  iunie  1947  -  împreună  cu  episcopul  Iosif  Gafton  al  Argeşului  - 
a  fost  unul  din  însoţitorii  permanenţi  ai  delegaţiei  Bisericii  Ortodoxe 
Ruse,  condusă  de  patriarhul  Alexei  al  Moscovei,  în  cursul  vizitei  pe  ca*:e 
a  efectuat-o  în  România.  în  1947,  i  se  oferise  o  ultimă  cinstire,  fiind  ales 
preşedinte  al  „Astrei44.  Era  ultima  adunare  generală  (a  83-a),  ţinută  în 
prezenţa  primului  ministru  de  atimci,  Petru  Groza;  episcopul  Nicolae 
a  fost  al  12-lea  şi  ultimul  preşedinte  al  Astrei,  pentru  că  la  scurt  timp, 
şi-a  încetat  existenţa.  La  24  ianuarie  1948,  a  prezidat  o  ultimă  şedinţă  a 
Comitetului  central  al  Astrei  (cf.  Pamfil  Matei,  Asociaţiunea  transilvană 
pentru  literatura  română  şi  cultura  poporului  român  şi  rolul  ei  în  cultura 
naţională ,  Cluj-Napoca,  1986,  p.  133-136). 

Iată  motivele  pentru  care,  în  anumite  cercuri  bisericeşti  şi  chiar 
laice  de  atunci,  Nicolae  Popovici  era  prezentat  ca  virtual  succesor  al 
mitropolitului  Nicolae  Bălan  la  Sibiu  şi  ch'ar  la  tronul  patriarhal,  dat 
fiind  faptul  că  patriarhul  Nicodim  depăşea  vârsta  de  80  de  ani.  Era  cel 
mai  îndreptăţit  la  o  eventuală  promovare,  fiind  cel  mai  tânăr,  dar  şi  cel 
mai  pregătit  dintre  ierarhii  vremii  (cu  excepţia  „seniorilor44  Sinodului, 
mitropoliţii  Irineu  Mihălcescu  şi  Nicolae  Bălan),  bucurându-se  şi  de  un 
binemeritat  prestigiu  pentru  neajunsurile  îndurate  în  timpul  Diktatului 
de  la  Viena. 

Dar  lucrurile  s-au  petrecut  cu  totul  altfel.  în  august  1947,  o  serie 
de  membri  ai  Sfântului  Sinod  au  fost  „puşi  în  retragere44,  sub  pretextul 
că  erau  prea  înaintaţi  în  vârstă  (mitropolitul  Irineu  Mihălcescu  al  Moldo¬ 
vei,  episcopii  Lucian  Triteanu  al  Romanului,  Cosma  Petrovici  al  Dunării 
de  Jos),  acţiunea  continuând  în  1948,  când  au  fost  desfiinţate  câteva  epar¬ 
hii  prin  contopirea  lor  cu  altele,  iar  posturile  de  arhierei  -  vicari  desfiin-  - 


STUDII  ŞI  ARTICOLE 


9 


ţaţe.  Eparhiile  din  Basarabia  practic  îşi  încetaseră  existenţa  încă  din  1944» 
ca  urmare  a  ocupaţiei  sovietice;  fostul  mitropolit  al  Bucovinei  şi  apoi  al 
Transnistriei  Visarion  Puiu,  refugiat  în  Apus  în  1944,  fusese  condamnat 
la  moarte  „în  contumacie44,  în  1946.  încă  din  1945  începuseră  arestările 
unor  persoane  indezirabile  -  între  care  şi  preoţi  -,  acţiunea  continuând  cu 
multă  duritate  în  anii  1948-1949  şi  cei  următori.  în  1948  s-au  desfiinţat 
mai  multe  şcoli  teologice,  de  toate  gradele,  iar  învăţământul  religios  a  fost 
înlăturat  din  toate  şcolile  de  stat,  şi-au  încetat  apariţia  majoritatea  perio¬ 
dicelor  bisericeşti  (inclusiv  „Legea  Românească44).  Tot  în  1948  era  desfiin¬ 
ţată  Biserica  română  unită.  Iată  în  ce  condiţii  trebuia  să-şi  desfăşoare  Bi¬ 
serica  activitatea  de  acum  înainte.  Marea  majoritate  a  ierarhilor  şi-au 
dat  seama  că,  în  conjunctura  politică  de  atunci,  nu  se  putea  proceda  de¬ 
cât  cu  multă  înţelepciune,  acceptând  unele  restricţii  impuse  de  noul  re¬ 
gim,  deşi  azi  mulţi  nechemaţi  condamnă  această  atitudine.  Experienţa 
tristă  a  Bisericii  Ortodoxe  Ruse  şi  a  celorlalte  culte  din  Uniunea  Sovie¬ 
tică  era  binecunoscută  tuturor;  la  noi  trebuia  evitată  drama  prin  care 
trecuseră  acestea. 

Episcopul  Nicolae  a  adoptat  însă  o  atitudine  diametral  opusă,  având 
curajul  să  condamne  în  public  o  serie  de  abuzuri  ale  noilor  autorităţi. 
Iată  câteva  aspecte  din  atitudinea  sa  faţă  de  autorităţile  comuniste  şi  mai 
cu  seamă  faţă  de  noua  ideologie  pe  care  încercau  să  o  impună,  aşa  cum 
au  rămas  ele  în  amintirea  unor  contemporani.  în  săptămâna  Patimilor  din 
anul  1947,  autorităţile  militare  locale  au  respins  rugămintea  episcopului 
de  a-i  pune  la  dispoziţie  o  „gardă  militară44  la  mormântul  Mântuitorului, 
în  catedrală,  din  Vinerea  Mare  până  la  înviere,  aşa  cum  se  obişnuia  la 
Oradea.  Acest  refuz  a  fost  comentat  apoi  de  episcop  în  predica  rostită 
atunci.  S-au  înregistrat  apoi  multe  alte  predici,  prin  care  înfiera  doctrina 
comunistă  şi  o  serie  de  situaţii  necunoscute  până  atunci. 

Prin  1949  sau  1950  a  avut  loc,  în  Aula  Institutului  teologic  din  Si¬ 
biu,  o  întrunire  a  ierarhilor  ortodocşi  din  Ardeal,  în  prezenţa  ministrului 
Cultelor,  profesorul  universitar  dr.  Stanciu  Stoian,  a  unor  consil'eri  epar¬ 
hiali,  protopopi,  preoţi  şi  chiar  studenţi  teologi.  Episcopul  Nicolae  a  avut 
curajul  să  ceară,  pentru  Biserică,  dreptul  de  a  face  catehizarea  tineretu¬ 
lui  în  şcolile  primare  şi  în  licee,  lucru  pe  care  ascultătorii  l-au  receptat 
cu  vii  şi  repetate  aplauze. 

Tot  în  1949,  într-o  predică  rostită  în  catedrala  episcopală  din  Ora¬ 
dea,  a  făcut  o  amplă  prezentare  a  personalităţii  lui  Şaguna,  cu  înfierarea 
denigratorilor  săi  din  vremea  aceea,  iar  în  predica  de  la  Anul  Nou  1950, 
condamna  abuzurile  autorităţilor  comuniste  de  atunci:  arestări,  deportări 
în  Bărăgan,  expropieri,  execuţii  şi  altele,  multe  dintre  ele  petrecute  chiar 
pe  teritoriul  eparhiei  sale. 

Toate  aceste  lucruri  au  alertat  autorităţile,  mai  cu  seamă  Securita¬ 
tea.  Aşa  se  face  că  i  s-a  cerut  să-şi  justifice  atitudinea  potrivnică  statului 
într-o  şedinţă  oficială  a  Sfântului  Sinod.  La  5  octombrie  1950,  episcopul 
Nicolae  a  dat  o  ultimă  luptă  în  Sinod  dar  -  după  cum  mi-au  relatat  unii 
contemporani  ai  evenimentelor  -  în  loc  să  se  justifice  în  faţa  acuzaţiilor 
care  i  se  aduceau,  a  prezentat  un  lung  memoriu  în  care  devenea  el  însuşi 

acuzator  al  autorităţilor  comuniste  pentru  atitudinea  lor  faţă  de  Biserică. 
Sfântul  Sinod  s-a  văzut  în  situaţia  penibilă  de  a-1  „pune  în  retragere4*, 
în  vederea  aranjării  drepturilor  la  pensie  (!).  Avea  numai  47  de  ani.  I  s-a 
fixat  ca  domiciliu  obligatoriu  mănăstirea  Cheia,  în  munţii  Ciucaş,  pe  va¬ 
lea  Teleajenului,  o  ctitorie  a  doi  fraţi  călugări  transilvăneni  din  prima 
jumătate  a  secolului  al  XlX-lea. 

în  octombrie  1960,  chemat  parcă  de  „glasul  pământului44,  a  plecat 
pentru  o  scurtă  vizită  la  Biertan,  în  ziua  de  20  a  lunii,  Dumnezeu  a  chemat 
la  Sine  pe  vrednicul  Său  ierarh,  tocmai  în  satul  în  care  văzuse  lumina 
zile'.,  în  Biertanul  lui  Zenovius  cel  din  veacul  al  IV-lea  creştin.  Trecea 
în  lumea  de  dincolo  un  strălucit  profesor  de  teologie,  un  ierarh  animat 
de  o  veritabilă  râvnă  „apostolică44,  un  neînfricat  militant  împotriva  re¬ 
gimului  comunist  ateu  de  la  noi.  A  fost  îngropat  în  cimitirul  satului  lângă 
biserica  în  care  a  fost  botezat  cu  57  de  ani  în  urmă.  Slujba  de  prohcdire 
a  fost  săvârşită  de  arhiereul  Emilian  Antal,  retras  şi  el  pe  atunci  la  mă¬ 
năstirea  Topliţa,  fiind  de  faţă  şi  mitropolitul  Nicolae  Colan,  fostul  său 
dascăl  şi  apoi  coleg  de  profesorat  şi  de  arherie,  dar  şi  „împreună  pătimi- 
tori44  în  timpul  ocupaţiei  horthyste;  a  rostit  un  scurt  cuvânt  de  pomenire 
Părintele  Nicolae  Neaga.  Fostul  Departament  al  Cultelor  n-a  permis  să 
se  scrie  nimic  despre  el  în  paginile  ziarului  „Telegraful  Român44,  la  care 
colaborase  atât  de  mult  în  tinereţe,  sau  în  noua  revistă  „Mitropolia  Ar¬ 
dealului44,  care  se  considera  o  „succesoare44  a  „Revistei  Teologice14,  la  care 
de  asemenea  colaborase  ani  în  şir. 

Vălul  tăcerii  s-a  aşternut  apoi  peste  memoria  marelui  ierarh  timp 
de  trei  decenii.  Abia  după  schimbările  din  decembrie  1989,  personalitatea 
lui  începe  să  fie  pusă  în  adevărata  ei  lumină.  Al  doilea  succesor  al  său  în 
scaunul  de  la  Oradea,  episcopul  Vasile  Coman  -  care  i-a  fcst  student  la 
Sibiu  şi  care  avea  un  adevărat  cult  pentru  el  încercase,  dar  fără  rezul¬ 
tat,  să-i  ducă  rămăşiţele  pământeşti  de  la  Biertan  în  catedrala  episco¬ 
pală  din  Oradea,  acolo  unde  le  era  locul.  Acest  lucru  s-a  făcut  abia  In 
ziua  de  duminică,  23  august,  1992,  când  rămăşiţele  sale  pământeşti  -  a- 
duse  cu  două  zile  înainte  din  comuna  natală  -  au  fost  depuse  în  catedrala 
episcopală  din  Oradea  („biserica  cu  lună44),  alături  de  înaintaşii  său  Ro¬ 
man  Ciorogariu  şi  Vasile  Coman;  erau  prezenţi  mitropolitul  Antonie 
Plămădeală  de  la  Sibiu  şi  arhiereul  vicar  loan  Mihălţan,  actualul  episcop 
al  Oradiei. 

* 

*  * 

în  cuvântarea  rostită  la  instalarea  sa  ca  episcop,  la  28  iunie  1936, 
episcopul  Nicolae  Popovic!  amintea  şi  de  cuvintele  pe  care  i  le-a  spus, 
înainte  de  plecare,  preotul  militar  loan  Dăncilă  şi  anume  că  în  Sibiul 
tinereţii  lui  „a  făcut  şcoală44  la  trei  cruci:  a  lui  Mihai  Viteazul  de  la  Şe- 
limbăr,  a  lui  Andrei  Şaguna  de  la  Răşinari  şi  la  troiţa  pe  care  au  sfinţit-o 
amândoi  la  Şcoala  de  ofiţeri  de  infanterie.  Episcopul  mărturisea  atunci 
că  două  cruci  —  de  la  Şelimbăr  şi  de  la  Şcoala  de  ofiţeri  —  l-au 
învăţat  cum  să  slujească  la  altarul  lui  Hristos  şi  al  Bisericii  Lui.  Cuvin¬ 
tele  lui  parcă  au  fost  profetice,  pentru  că  Nicolae  Popovici  a  avut  de 

purtat,  de  atunci  înainte,  trei  cruci:  cea  dn  timpul  ocupaţiei  horthyste, 
la  Beiuş,  cea  din  primii  ani  ai  regimului  comunist,  la  Oradea,  şi  cea  a 
suferinţelor  fizice  şi  morale  de  la  Cheia. 

Este  greu  de  apreciat  azi  atitudinea  demnă  şi  neînfricată  a  episco¬ 
pului  Nicolae.  A  fost  bine  că  a  devenit  un  „martir"  al  credinţei  şi  un 
„erou"  al  neamului  ori  era  mai  bine  -  pentru  el  şi  pentru  Biserică  -  dacă 
adopta  o  atitudine  mai  ponderată,  mai  prudentă,  aşa  cum  au  făcut  cei 
mai  mulţi  colegi  ai  săi  din  Sinod?  Aceştia  din  urmă  nu  pot  fi  învinuiţi 
de  laşitate,  şi  cu  atât  mai  puţin  de  „colaborare"  cu  autorităţile  de  acum 
mai  bine  de  o  jumătate  de  veac;  ei  au  procedat  altfel  decât  episcopul 
Nicolae  pentru  ca  să  nu-şi  expună  Biserica  şi  credincioşii  la  asupriri 
din  partea  autorităţilor,  ştiind  că  „nu  sunt  vremile  sub  om,  ci  bietul  om 
sub  vremi",  după  cuvântul  lui  Miron  Costin.  Altfel  spus,  s-au  „sacrificat" 
pe  ei  înşişi,  numai  din  dorinţa  de  a-şi  apăra  preoţii  şi  credincioşii.  Şi 
dacă  ne  mai  gândim  şi  la  faptul  că  urmaşul  său  la  Oradea  -  impus  de 
regim  -  străin  de  sufletul,  de  istoria  şi,  şi  de  aspiraţiile  ardelenilor  -  n-a 
corespuns  întru  totul  aşteptărilor  eparhioţilor  săi,  parcă  înclinăm  să 
credem  că  o  atitudine  mai  conciliară  din  partea  episcopului  Nicolae  putea 
fi  numai  în  folosul  eparhiei  şi  al  credincioşilor  ei.  Dumnezeu  să  judece  în 
înţelepciunea  Lu\  k  '•  jgg 

Astăzi,  la  50  de  ani  de  la  înlăturarea  sa  abuzivă  din  scaun  şi  la  40  de 
ani  de  la  trecerea  episcopului  Nicolae  Popovici  în  nemurire,  s-ar  putea 
judeca  altfel  jertfa  lui.  Oricum,  a  fost  un  ierarh  de  excepţie  al  vremii 
sale,  aşa  cum  îl  prezenta,  ca  nimeni  altul,  părintele  profesor  Liviu  Stan: 
„Ierarh  cu  rară  pregătire  cărturărească  şi  monahicească,  înzestrat  şi  cu 
o  energie  greu  de  egalat ...  o  podoabă  a  Ortodoxiei  noastre  şi  un  exemplar 
de  elită  al  neamului  românesc . . .  Neobosit,  modest,  aspru  cu  sine  şi 
blând  cu  alţii;  a  lucrat  în  tăcere,  dar  temeinic  şi  cu  râvnă  sfântă  de  apos¬ 
tol"  („Telegraful  Român",  nr.  23  din  7  iunie  1942,  p.  4).  Astăzi  este  con¬ 
siderat  un  martir  al  Bisericii  şi  al  neamului.  Intr-adevăr,  este  un  martir 
al  Bisericii,  alături  de  mitropolitul  Visarion  Puiu,  de  episcopii  uniţi  şi 
catolici,  de  preoţii  ortodocşi  sau  ai  altor  confesiuni  închişi,  deportaţi,  îm¬ 
puşcaţi  sau  morţi  în  închisori.  Dar  este  şi  un  martir  al  neamului,  pentru 
că  îşi  înscrie  cu  cinste  numele  alături  de  al  atâtor  sute  de  mii  de  fii  ai 
acestui  popor  de  pe  întreg  spaţiul  geografic  şi  etnic  românesc  care  au  avut 
curajul  să  se  ridice  împotriva  regimului  comunist  ateu  şi  înrobitor.  Viaţa 
lui  de  dăruire  pentru  neam  şi  pentru  Biserică  nu  trebuie  uitată! 

BIBLIOGRAFIE:  „Telegraful  Român",  an  84,  nr.  24  şi  28  din  1936, 
„Legea  Românească",  an  26,  nr.  13  din  30  unie  1946  (ca  şi  întreaga  co¬ 
lecţie  a  ziarului  „Legea  Românească"  pe  anii  1936-1947);  Pr.  Prof.  Mircea 
Păcurariu,  Două  sute  de  ani  de  învăţământ  teologic  la  Sibiu ,  1786-1986 , 
Sibiu,  1987,  p.  325-326;  Pr.  Prof.  Nicolae  Neaga,  Episcopul  martir  dr.  Ni¬ 
colae  Popoviciu,  în  rev.  „Mitropolia  Ardealului",  an  35,  1990,  nr.  6,  p. 
99-104;  „Legea  Românească",  an  III,  1992,  număr  omagial,  12  p.;  Pr. 
Prof.  Mircea  Păcurariu,  Dicţionarul  teologilor  român ,  Bucureşti,  1996, 
p.  363. 

PREOCUPĂRI  ICONOGRAFICE  PRIVIND  ARTA  RELIGIOASĂ 
DIN  TRANSILVANIA  IN  OPERA  LUI  LD.  ŞTEFĂNESCU 


In  anul  1997,  la  Fundaţia  Academică  „A.  D.  Xenopol“  din  Iaşi,  apă¬ 
reau,  adunate  într-un  volum,1  o  serie  de  studii  semnate  de  mai  mulţi  cer¬ 
cetători,  având  ca  scop  readucerea  în  prim-p  lanul  preocupărilor  istorio¬ 
grafiei  contemporane  a  personalităţii  lui  I.  D.  Ştefănescu.  Figura  sa  era 
apreciată,  cu  acea  ocazie,  ca  fiind  de  o  asemenea  complexitate  încât  „nici 
unul  dintre  noi  nu  i-o  cunoaşte  încă  în  întregime  şi,  iată,  este  nevoie  de 
întâlnirea  atâtor  cunoaşteri,  nevo  t  parţiale,  ca  să  putem  năzui  la  con¬ 
stituirea  unui  portret  general  dar  totodată  nuanţat  al  profesorului  şi  înainte 
mergătorului  nostru11.2  Mai  mult  de  atât,  se  afirma,  în  continuare,  spe¬ 
ranţa  că  această  culegere  de  studii  se  va  constitui  într-un  „îndemn  pentru 
noi  abordări  şi  pentru  alte  gesturi  de  pietate"3  ce  ar  urma  să  adauge  un 
contur  şi  mai  bine  precizat  figurii  marelui  istoric  român.  De  aceea  nu  ni 
se  pare  întâmplătoare  includerea  numelui  lui  L  D.  Ştefănescu  în  progra¬ 
mul  editorial  de  excepţie,  ce  urmăreşte  recuperarea  „Cărţilor  fundamen¬ 
tale  ale  culturii  româneşti",  şi  care  ne  va  oferi,  într-un  viitor  apropiat, 
traducerea  uneia  dintre  lucrările  istoricului,  apărute  în  Franţa  înainte  de 
cel  de-al  doilea  război  mondial. 

Considerarea  biografiei  savantului  scoate  în  evidenţă  diversitatea 
neobişnuită  şi  adâncimea  preocupărilor  sale  ştiinţifice,  pedagogice  şi  so¬ 
ciale,  cu  atât  mai  importante  cu  cât  ele  apar  concertate  cu  strădaniile  unei 
întregi  generaţii  angajate  în  câmpul  definirii  identităţii  culturale  şi  naţio¬ 
nale  româneşti. 

Totuşi,  domeniul  predilect  al  operei  sale  ştiinţifice  este  istoria  artei 
bizantine,  orientale  şi  vechi  româneşti,  unde  iluştri  contemporani  ai  săi,  îi 
recunosc  o  contribuţie  de  „pionierat  şi  de  statornicire  disciplinară".  In 
acest  sens  câteva  chestiuni  trebuiesc  subliniate.  In  primul  rând,  aportul 
major  pe  care  I.  D.  Ştefănescu  l-a  adus,  în  istoriografia  epocii  sale,  ţine 
dc  o  lărgire  considerabilă  a  noţiunii  de  izvor ,  de  document,  spiritul  abor¬ 
dărilor  sale  ştiinţifice  fiind,  la  el,  prin  excelenţă,  unul  interdisciplinar; 
„istoria  nu  se  putea  scrie  -  în  concepţia  sa  -  doar  cu  texte  şi  prin  texte, 
ci  trebu  a  să  facă  apel  la  documente  de  orice  natură  spre  a  servi  situaţia. 
Documentul  plastic ,  figurativul  începea  să  joace  un  rol  de  seamă  în  re¬ 
construcţie ,  dat  fiind  că  aceasta  nu  se  mai  mulţumea  cu  «evenimente»,  ci 
căuta  să  pună  în  valoare  idei,  conduite,  sensibilităţi".4  Pornind  pe  acest 
drum,  deschis  încă  înainte  de  N.  Iorga,  I.  D,  Ştefănescu  va  face  din  „lec¬ 
tura  vechilor  picturi",  din  observarea  construcţiilor  religioase  ale  evului 
mediu,  principala  sa  preocupare.  Era  convins  că  această  nouă  direcţionare 
va  rodi  în  înţelegerea  mult  adâncită  a  tot  ceea  ce  a  însemnat  progresia  în 
timp  şi  spaţiu  a  spiritului  românesc  medieval.  Creaţiile  artistice  religioase 

nu  reprezentau,  din  perspectiva  sa,  simple  fapte,  ci  întruchipau  valori  care 
depăşeau  spaţiul  românesc,  integrându-1  intr-un  univers  mult  mai  larg, 
romano-bizantin  şi  mai  târziu  european. 

Expresia  creaţiilor  artistice  româneşti  le  particularizează,  însă  a- 
ceastă  distincţie  s-a  realizat  totdeauna  în  acord  cu  expresia  creştină  fun¬ 
damentală  a  întregii  lumi,  din  care  spaţiul  românesc  făcea  parte.  în  con¬ 
secinţă,  I.  D.  Ştefănescu  înţelege  să  trateze  comparativ  problemele  dez¬ 
voltării  artei  religioase  româneşti  şi  străine,  pornind  de  la  principiul  in- 
terinfluenţelor,  a  apropierilor  sau  disocierilor  stilistice  între  Răsărit  şi 
Apus.  Rezultatul  aşteptat,  în  urma  cercetărilor  considerate  dintr-o  astfel 
de  perspectivă,  era  clarificarea  „mentalităţii  specifice  unui  popor4*,  cu  tot 
ce  acesta  asimilează,  în  planul  spiritual  şi  material,  din  afară  şi  cu  marca 
pe  care  reuşeşte  să  o  impună  în  zona  valorilor  comune.  Mai  concret,  fo¬ 
losind  metode  de  cercetare  şi  o  rigoare  similare,  în  parte  cu  cele  ale  filo¬ 
logiei  comparate,  I.  D.  Ştefănescu  a  reuşit  să  evidenţieze  că  „în  cadrul 
artei  bizantine  fiecare  popor  şi-a  exprimat  sufletul  lui  şi  acela  al  epocii4*5; 
în  Balcani,  Rusia  şi  în  Ţările  române,  împrejurările  specifice  şi  „efortu¬ 
rile  pictorilor  decoratori  au  imprimat  operelor  lor  un  anume  ritm,  nuanţe 
de  cugetare  şi  aspecte  de  execuţie  care  le-au  diferenţiat41.6 

Hotărâtor  a  fost,  în  considerarea  artei  noastre  vechi,  introducerea 
de  către  I.  D.  Ştefănescu  a  conceptului  de  iconografie  (considerat  ca  dis¬ 
ciplină  aparte  de  cercetare).  Iconografia  îi  apărea  istoricului  român  „ca¬ 
lea  cea  mai  sigură  de  acces  spre  creaţia  medievală44...,  prin  ea  formele 
şi  mecanismele  sociale  din  epocă  devenind  inteligibile44.7  Studiul  siste¬ 
matic  al  'conografiei  artei  medievale  româneşti  îi  va  permite  lui  I.  D.  Şte¬ 
fănescu  să  tragă  concluzii  deosebit  de  importante.  în  primul  rând  el  va 
sublinia  „factura  bizantină  şi  nu  balcanică448  a  picturii  bisericilor  româ¬ 
neşti.  Zugravii  români  au  respectat  cerinţele  fundamentale  ale  iconogra¬ 
fiei  bisericilor  bizantine  în  general.  Pe  de  altă  parte,  cât  priveşte  arta  re¬ 
ligioasă  a  românilor  din  Transilvania,  este  meritul  lui  I.  D.  Ştefănescu 
de  a  fi  dezvoltat  conceptul  de  „artă  lombardă44.  Acest  concept  vizează 
„realităţile  artistice  care  ne  legau  şi  ne  integrau,  încă  de  la  începutul 
mileniului  nostru,  în  lumea  romanică  care  se  întinde  din  Catalonia  iberică 
şi  Provenţa  franceză,  prin  Engadina  şi  Valea  Padului,  peste  Alpii  Dina- 
rici,  până  în  Transilvania  păstrătoare  a  celor  mai  vechi  şi  umile  -  prin 
aparenta  lor  imperfecţiune  rurală  -  biserici  de  piatră  de  pe  valea  Streiu- 
lui  sau  din  regiunile  intracarpatine  învecinate  Moldovei . . .  înainte  de  în¬ 
globarea  culturii  noastre  artistice  în  sfera  bizantină  de  tip  constantino- 
politan  sau  atonit,  de  marcări  de  influenţă  gotică  sau  renascentistă,  ar¬ 
meană  sau  ivireană,  până  în  secolul  al  XlX-lea44.9 

Cunoscut  în  special  pentru  preocupările  sale  amănunţite  privind  ico¬ 
nografia  picturii  murale  moldoveneşti,  I.  D.  Ştefănescu  se  înscrie  ca  un 
nume  de  marcă  în  seria  cercetătorilor  care  au  descifrat  procesul  complex 
al  sintetizării  artei  religioase  din  Transilvania .  Abordările  sale  urmă¬ 
resc  un  drum  deschis  deja  de  istorici  ca  C.  Petreanu  şi  Virg‘1  Vătăşianu, 
realizările  lor  fiindu-i  adesea  extrem  de  utile.  Studii  sau  monografii  care 
să  se  refere  într-un  mod  cuprinzător  la  fenomenul  artei  creştine  în  Tran- 

silvania  însă,  nu  existau,  puţinele  lucrări  tratând  fragmentar  doar  anumite 
aspecte.  Este  deci  meritul  lui  I.  D.  Ştefănescu  de  a  fi  elaborat  un  studiu 
larg  şi  amănunţit  al  problemelor  în  opera  publicată  în  1932,  la  Paris,  in 
cadrul  colecţiei  lui  Gabriel  Millet  „Orient  et  Byzance44  (voi.  VIII),  purtând 
titlul:  „La  peinture  religieuse  en  Valachie  et  en  Transylvanie  depuis  Ies 
origines  jusqu’au  XIXe  siecle44.10 

Cartea  se  anunţă  încă  din  „cuvântul  înainte4*,  „o  lucrare  de  analiză 
şi  de  sinteză  în  acelaşi  timp44,  urmărind  studierea  amănunţită  a  nume¬ 
roaselor  monumente  ecleziale  conservate  şi  realizarea  unei  sinteze  me¬ 
nite  să  ofere  cadrul  unor  cât  mai  cuprinzătoare  problematizări  şi  posibi¬ 
litatea  determinării  unor  concluzii  de  ordin  mai  general.11  Urmează,  în 
acelaşi  cuvânt-introductiv,  prezentarea  succintă  a  metodei  de  cercetare 
cu  fixarea  criteriilor  de  evaluare  ale  artei  bizantine  în  general:  istorice, 
tehnice,  iconografice,  stilistice  şi  estetice.  In  acest  context,  I.  D.  Ştefă¬ 
nescu  subliniază  problemele  ridicate  de  datarea  unor  ansambluri  murale 
şi  mai  ales  de  descoperirea  operelor  originale  ascunse  sub  straturi  de  re- 
pictăr.  Cunoştinţele  de  ordin  tehnic  asupra  frescei  şi  compoziţiei  stratu¬ 
rilor  de  tencuială  au  constituit  criteriul  cel  mai  potrivit  pentru  datarea 
unor  picturi.  în  cadrul  problemelor  legate  de  stil,  cercetătorul  a  recurs, 
încercând  să  explice  geneza  artei  transilvănene,  la  două  ipoteze  care  au 
fost  în  parte  afirmate,  în  parte,  contestate  de  alţi  specialişti.12  Prima,  a 
cărei  aplicare  în  studiu  a  fost  extrem  de  utilă  autorului  şi  a  cărei  confir¬ 
mare  s-a  regăsit  în  multe  din  cazuri,  se  referă  la  „importanţa  operelor 
de  artă  somptuară  şi  la  legăturile  care  le  alătură  decorului  mural  al  bise¬ 
ricilor44.13  A  doua  ipoteză,  ce  stă  la  baza  explicării  modului  în  care  s-au 
cristalizat  anumite  forme  stilistice  (în  special  modul  interinfluenţelor  sti¬ 
listice)  în  arta  acestei  părţi  a  Românie;,  priveşte  existenţa  unor  grupări 
de  artişti  şi  chiar  a  unor  şcoli  de  pictură.14 

Obiectul  principal  al  preocupărilor  lui  I.  D.  Ştefănescu,  în  această 
lucrare,  l-a  constitu  t,  fără  discuţie,  problemele  legate  de  iconografie , 
rezultatul  considerării  acestor  chestiuni  fiind  remarcarea  în  operele  ar¬ 
tiştilor  transilvăneni  „a  unei  gândiri  teologice  izvorâte  din  mai  multe 
surse  şi  urcând  uneori  spre  o  epocă  străveche  şi,  de  asemenea,  a  unor  cu¬ 
rente  artistice  şi  filiaţii  foarte  interesant  de  urmărit . .  .“.15  In  acest  sens, 
studiul  picturilor  transilvănene  se  dovedeşte  mai  interesant  decât  cel 
al  decoraţiilor  murale  din  Bucovina  şi  Moldova.  Există  totodată  un  număr 
mult  mai  mare  de  picturi  foarte  vechi,  executate  la  sfârşitul  secolului  al 
XlII-lea  şi  începutul  celui  de-al  XlV-lea.  Unele  pun  în  lumină  existenţa 
mai  multor  tipuri  iconografice  care,  în  parte,  „se  leagă  de  Ital  a  meridio¬ 
nală  şi  de  Orient.  Altele  . . .  sunt  perpetuări  ale  unor  străvechi  concep¬ 
ţii  iconografice  foarte  interesante  . .  ,“.16 

De  o  deosebită  importanţă  sunt  şi  criteriile  istorice  în  abordarea  cer¬ 
cetărilor.  Studiul  picturilor  transilvănene  necesită  o  raportare  directă 
la  documente  istorice  de  altă  natură  decât  cele  plastice.  Totuşi,  un  fapt 
remarcabil,  ţine  de  ceea  ce  aceste  picturi,  constituite  ele  însele  în  verita¬ 
bile  surse  istoriografice,  semnalează  cu  privire  la  viaţa  şi  civilizaţia  ro¬ 
mânească  din  Transilvania  în  epoca  fundamentării  principatelor  Ţării  Ro- 

mâneşti  şi  Moldovei,  şi  chiar  mai  devreme.  „Ele  ne  vorbesc  în  acelaşi 
timp,  despre  curente  artistice  a  căror  evoluţie  o  cunoaştem  insuficient  şi 
în  particular  ne  oferă  semnale  asupra  repartizării  influenţelor  artei  ro¬ 
manice,  asupra  artiştilor  lombarzi".17 

Primul  capitol  al  lucrării  trece  în  revistă  probleme  ce  ţin  de  schi¬ 
ţarea  contextului  istoric  şi  de  conturarea  ariei  geografice  în  care  au  apărat 
primele  monumente  de  artă  creştină  din  Transilvania.  Astfel,  o  serie  de 
biserici  străvechi  conservate  (în  întregime  sau  parţial)  se  găsesc  peste  tot 
în  „vech.a  Ţară  a  Zarandului  şi  în  Haţeg.  O  a  doua  serie  se  întâlneşte  în 
împrejurimile  oraşului  Sibiu  şi  în  Ţara  Oltului,  în  regiunea  sub-carpatică 
din  vecinătatea  Ţării  Româneşti.  O  a  treia  serie  se  grupează  în  regiunea 
nord-estică,  în  Ţara  Maramureşului,  în  vec  nătatea  Moldovei".18  Prezenţa 
acestor  monumente  este  importantă  pentru  perioadele  timpurii  ale  evului 
mediu  românesc  în  special  după  secolul  al  Xl-lea  când  este  atestat  faptul, 
de  covârşitoare  importanţă,  al  perpetuării  a  două  sau  trei  organizaţii  poli¬ 
tice  autonome  ale  românilor  din  Transilvania,  după  cucerirea  ei  de  către 
unguri.  Chiar  după  pierderea  acestei  autonomii,  există  dovezi  suficiente 
care  mărturisesc  despre  menţinerea  unor  privilegii  importante  ale  voie¬ 
vozilor  români,  până  către  secolele  al  XV-lea  şi  al  XVI-lea.  „Monumentele 
religioase  ale  Transilvaniei  furnizează  o  întreagă  serie  de  portrete  ale 
acestor  prinţi,  datate  în  marea  lor  majoritate.  Aceştia  sunt  pctaţi  pe 
pereţii  bisericilor  în  veşmintele  lor  militare  ori  în  costumele  de  aparat, 
alături  de  regii  Ungariei,  suzeranii  lor".19  In  toată  istoria  care  a  urmat  pă¬ 
trunderii  ungurilor  şi  impunerii  dominaţiei  lor  în  Transilvania,  român* i 
şi-au  conservat  identitatea  etnică  şi  au  continuat  să-şi  cultive  propriile 
valori  spirituale.  „Ei  erau  ortodocşi  şi  aparţineau  Bisericii  Orientale,  ca 
şi  fraţii  lor  din  celelalte  două  state."20 

Analiza  monumentelor  ajunse  până  la  noi  debutează,  în  lucrarea 
lui  I.  D.  Ştefănescu,  cu  observaţii  generale  asupra  elementelor  de  arhi¬ 
tectură  şi  a  manierei  de  construcţie .  Astfel,  bisericile  din  Haţeg  sunt  clă¬ 
dite  din  piatră  iar  stilul  lor  arh /tectonic  specific  respectă  pe  de  o  parte 
vechile  tradiţii  locale  iar  pe  de  alta  e  racordat  la  stilul  romanic  din  seco¬ 
lele  al  XH-lea  şi  al  XlII-lea.  Tradiţia  bisericilor  de  lemn  din  Maramureş, 
care  urcă  în  timp,  după  cum  precizează  I.  D.  Ştefănescu,  până  în  secolul 
al  XlII-lea  şi  al  XlV-lea,  se  explică  prin  „perpetuarea  unui  vechi  stil  lo¬ 
cal  şi  prin  influenţa  arhitecturii  de  lemn  d  n  regiunile  nordice".21  Biseri¬ 
cile  conservate  în  împrejurimile  Sibiului  şi  în  Ţara  Oltului  sunt  mai  pu¬ 
ţin  specifice  în  ce  priveşte  arhitectura  şi  ţin  de  o  perioadă  mai  recentă. 

..Discutând  planul  şi  concepţia  structurală  a  celor  mai  vechi  monu¬ 
mente,  I.  D.  Ştefănescu  le  împarte  în  mai  multe  categorii.  Prima  categorie 
se  referă  la  o  structură  romanică  şi  în  ea  se  regăsesc  biserici  foarte  vechi 

precum  cele  de  la  Streiu,  Sântă-Mărie  Orlea  sau  vechea  biserică  refor¬ 
mată  din  Deva.  Un  plan  bazilical  mai  complex  oferă  cazul  monumentului 
de  la  Strei-Sân-Giorgiu,  biserică  a  cărei  navă  transversală  e  încoronată 
de  o  mică  cupolă.  Planul  aşa-zis  ftsârbescu  e  caracteristic  bisericii  mă¬ 
năstirii  Prislop  care  fixează  o  categorie  aparte.22 

Altarele  prezintă  şi  ele  două  maniere  de  boltire,  fie  în  „boltă  în 
cruce  pe  ogive",  fie  în  sistemul  unei  calote  de  zidărie.  In  primul  caz,  de¬ 
coraţiile  picturale  vor  acoperi  spaţiile  triunghiulare  ale  boitei  iar  în  cel 
de-al  doilea  decoraţiile  se  vor  realiza  la  fel  ca  în  Ţara  Românească.23 

Naosul,  de  plan  dreptunghiular  în  cazul  monumentelor  ce  respectă 
structura  romanică,  prezintă  abs'-de  laterale  şi  e  acoperit  în  şarpantă. 
Uneori  absidele  laterale  sunt  vizibile  la  exterior,  ca  în  cazul  bisericii  de 
la  Nucşoara,  alte  ori  ele  sunt  ascunse  în  masa  de  zidărie.  Pereţii  naosu¬ 
lui  susţin  picturi  repartizate  pe  două  sau  mai  multe  registre,  cu  scene 
Încadrate  de  chenare  roşii,  registrului  inferior  fiindu-i  caracteristice  figuri 
de  sfinţi  în  picioare.  Biserica  de  la  Nucşoara  prezintă  o  boltire  aparte  a 
naosului  -  în  boltă  longitudinală,  semicil  ndrică. 

Arcul  triumfal,  ce  leagă  naosul  de  altar,  prezintă  decoraţii  pe  în¬ 
treaga  sa  suprafaţă. 

Pronaosul  există,  ca  încăpere,  în  toate  cazurile  studiate,  semnal  evi¬ 
dent  al  respectării  sistemului  de  compartimentare  a  spaţiului  eclesial  spe¬ 
cific  bisericilor  ortodoxe  (altar,  naos,  pronaos),  fiind  şi  el  decorat  cu  picturi 
murale. 

La  exterior  este  decorat  pictural  doar  timpanul  portalului  vestic 
şi  uneori  intrarea  în  clopotniţă. 

Cea  mai  întinsă  parte  a  lucrării,  în  referirea  la  bisericile  Transilva¬ 
niei,  o  ocupă  analiza  sistematică  a  picturilor  murale  conservate.  Obiectul 
cercetărilor  l-au  constituit  deci  fragmente  ale  decoraţiunilor  originale 
aflate  în  stadii  difer  te  de  degradare.  Referindu-se  la  cele  mai  vechi 
monumente,  I.  D.  Ştefănescu  a  remarcat  existenţa  unui  singur  ansamblu 
mural  original  păstrat  integral  la  biserica  din  Sântă-Mărie  Orlea.  Alte  an¬ 
sambluri  pe  care  le  putem  cerceta  astăzi  au  suferit  de-a  lungul  secolelor 
restaurări  şi  repictări  care,  însă,  ne  permit  să  descifrăm  cel  puţin  ordona¬ 
rea  iconografică  originală. 

Cercetările  efectuate  asupra  acestei  serii,  relativ  extinse,  de  an¬ 
sambluri  picturale  au  condus  la  concluzia  existenţei  mai  multor  tipuri 
iconografice  ce  au  stat  la  baza  alegerii  şi  ordonării  scenelor.  I.  D.  Ştefă¬ 
nescu  stabileşte  şi  intervalul  de  timp  în  care  aceste  picturi  murale  au  fost 
realizate,  datându-le  în  perioada  cuprinsă  între  a  doua  jumătate  a  seco¬ 
lului  al  XlII-lea  şi  sfârşitul  secolului  al  XVI-lea.24 

In  general,  picturile  transilvănene  sunt  considerate  de  cercetător 
ca  fiind  remarcabile  şi  de  mare  interes  datorită  rarităţii  subiectelor  alese 
şi  a  importanţei  programului  iconografic. 

Următoarea  etapă  de  parcurs  în  lucrare  se  referă  la  analiza  princi¬ 
palelor  tipuri  iconografice  întâlnite  în  decoraţiunile  bisericilor  vechi  d:n 
Transilvania.  Cercetările  au  urmărit  la  început  modul  de  distribuire  ico¬ 
nografică  deci  felul  în  care  artiştii  au  ales  locul  fiecărei  scene,  în  cadrul 
oferit  de  fiecare  compartiment  al  bisericii. 

Un  prim  tip  iconografic  ordonează  decorul  cupolei  de  deasupra  na¬ 
vei.  Trebuie  să  nu  uităm  însă  că  cel  mai  vechi  decor  al  unei  cupole  nu 
este  datat  mai  devreme  de  secolul  al  XVI-lea  şi  se  găseşte  la  biserica  din 
Gura-Sada.  Datarea  e  făcută  cu  probabilitate  şi  aparţine  lui  I.  D.  Ştefâ- 

nescu.  El  ne  aduce  totodată  aminte  de  faptul  că  la  primele  biserici  con- 
stru  te  în  Transilvania,  cupola  lipsea. 

Acest  prim  sistem  iconografic  de  zugrăvire  a  cupolei  naosului  este 
conform  sistemului  bizantin,  larg  răspândit,  spre  exemplu,  la  bisericile 
din  Ţara  Românească.  El  presupune  imaginea  „Pantocratorului41  înconju¬ 
rat  de  serafimi  şi  îngeri;  pe  tamburul  ce  susţine  cupola  sunt  pictate  chi¬ 
puri  de  profeţi. 

O  altă  structurare  iconografică  poate  fi  urmărită  şi  este  remarcată 
de  I.  D.  Ştefănescu,  la  Hinidoara.  Aici,  distribuţia  iconografică  rezervă 
tamburului  bolţii  imaginea  „Liturghiei  îngereşti44.  Pe  pandantivii  ce  fac 
trecerea  de  la  planul  circular  al  tamburului  la  cel  rectangular  al  naosului 
sunt  reprezentate  Simbolurile  Evangheliştilor  şi  Mandylionul.  Acelaşi  tip 
iconografic  de  la  Hinidoara  e  regăsit  la  mănăstirea  Bodrog  şi  la  paraclisul 
bisericii  „Sf.  Nicolae44  din  Braşov,  cu  precizarea  că  pe  pandantivi  apar 
chipurile  sfinţilor  Evanghelişti  şi  nu  doar  simbolurile  lor. 

Alte  monumente,  dintre  care  I.  D.  Ştefănescu  aminteşte  paraclisul 
nordic  al  bisericii  „Sf.  Nicolae44  din  Braşov,  bisericile  din  Tălmăcel,  Ră¬ 
şinari  şi  Avrig,  prezintă  semnele  contaminării  cu  două  tipuri  iconografice 
din  Ţara  Românească.  Ele  sunt  caracterizate  prin  două  scene:  „Tronul 
Hetimasiei44  şi  „Dumnezeiasca  Liturghie44  sau  „Liturghia  îngerească44. 
Mai  este  de  remarcat  de  asemenea  cazul  biserici  din  Răşinari  unde,  ie¬ 
rarhii  îi  înlocuiesc  (în  decoraţia  tamburului  bolţii)  pe  profeţi  şi  pe  apos¬ 
toli. 

Şi  în  cazul  altarului  sunt  statornicite  mai  multe  moduri  de  distribuţie 
iconografică.  Primul  şi  totodată  cel  mai  vechi,  luat  în  considerare,  e  pre¬ 
zent  în  bisericile  de  la  Streiu  şi  de  la  Sântă-Mărie  Orlea.  în  ambele  ca¬ 
zuri  la  baza  peretelui  sunt  pictate  figuri  de  profeţi,  de  sfinţi  ierarhi  şi  de 
apostoli.  O  particularitate  există  însă  şi  ea  distinge  picturile  de  la  Streiu 
unde,  apostolii  sunt  prezentaţi  în  momentul  oficieri  Liturghiei. 

în  altarul  bisericii  de  la  Strei-Sân-Giorgiu  se  descoperă  imaginile 
unui  al  doilea  tip  iconografic,  cu  „Sfânta  Treime44  care  ocupă  bolta,  scena 
„Crucificării44  -  la  Răsărit  şi  imaginea  „Sfintei  Fecioare  purtându-1  în 
braţe  pe  Iisus-cop  14\  “Iisus  Hristos  ţinând  Sfânta  Evanghelie44  şi  chipurile 
a  doi  ierarhi  ocupând  restul  spaţiului. 

Un  al  treilea  sistem,  aproape  similar,  chiar  o  variantă  a  celui  pre¬ 
cedent,  se  regăseşte  la  Leşnic  şi  în  paraclisul  nordic  al  bisericii  „Sf.  Nico¬ 
lae44  din  Braşov,  aici  lipsind  imaginea  „Crucificării  Mântu  torului44.  De 
asemenea,  la  Leşnic,  pe  bolta  altarului  apar  „Fecioara44  şi  „Cel  vechi  de 
zile44,  iar  la  paraclisul  de  la  „Sf.  Nicolae44,  tot  pe  boltă  este  zugrăvită 
„Fecioara  aşezată  pe  tron44,  susţinându-1  pe  Iisus  -  prunc44  şi  câteva  scene 
din  ciclul  „înv  erii44.25 

Un  al  patrulea  mod  de  distribuţie  iconografică  e  întâlnit  pentru 
prima  dată  la  Ribiţa  şi  la  Densuş  şi  regăsit,  mai  târziu  la  Gura-Sada,  Ce- 
tatea-Colţului,  Sadu,  Nucşoara,  Hinidoara,  Tălmăcel,  Răşinari  şi  la  para¬ 
clisul  sudic  de  la  „Sf.  Nicolae44  din  Braşov.  Acest  ciclu  este  caracterizat 
de  imagini  cu  caracter  liturg  c  -  scena  „Anaforei44  sau  „Iisus  -  copil  în 
patenă44  încadrat  de  Sf.  Vasile  şi  Sf.  Nicolae  -  ierarhi,  în  rugăciune  (Ri- 

biţa),  „Mica  şi  Marea  intrare"  (Densuş),  „Cina  cea  de  taină"  şi  „Fecioara 
Mijlocitoare"  (Sadu,  Nucşoara,  Hinidoara,  Tălmăcel  şi  paraclisul  sudic 
de  la  „Sf.  Nicolae"  din  Braşov).  La  Bodrog,  scena  „Cinei"  înlocuieşte  „îm¬ 
părtăşania  ApostolTor"  şi  e  acompaniată  de  reprezentarea  „Anamnezei". 

Un  ultim  tip  iconografic  distribuie,  pe  pereţii  altarului,  în  bisericile 
din  Făgăraş  şi  Avrig,  scene  din  „Viaţa  Fecioarei",  alături  de  „Cuminecarea 
Apostolilor"  şi  imagini  de  sfinţi  ierarhi. 

Este  remarcată  mai  departe  prezenţa  decoraţiunilor  pictate  în  absi- 
diolele  altaruhr.  Cele  mai  vechi  imagini  reprezintă  „viziunea  Sf.  Petru 
în  Alexandria"  şi  „Crucea  cu  instrumentele  Patimilor".  Decorul  ultim 
pare  să  fi  fost  cel  mai  vechi,  câtă  vreme,  este  întâlnit  la  Streiu,  Sfântă- 
Mărie  Orlea  şi  la  Strei-Sân  G^orgiu.  In  cazul  reprezentărilor  mai  noi  apar 
scene  mai  variate,  fie  simbolice,  fie  cu  trimiteri  la  episoade  biblice:  „Iisus  - 
izvorul  vieţii",  „Sacrificiul  lui  Avraam"  (Sadu),  „Hristos  -  Milostiv"  „Cel 
vechi  de  zile",  „Porumbelul"  (Făgăraş),  etc. 

Iconografiei  naosului  prezintă  distribuţia  cea  mai  interesantă  a  sce¬ 
nelor  în  cazul  celor  mai  vech'.  monumente  păstrate  în  Transilvania:  Strein, 
Sântă-Mărie  Orlea,  Strei  -  Sân-Giorgiu  şi  vechea  biserică  reformată  din 
Deva.  I.  D.  Ştefănescu  începe  analiza  lor  precizând  că,  cu  excepţia  bise¬ 
ricii  Sântă-Mărie  Orlea,  la  toate  monumentele  amintite  picturile  navei 
s-au  păstrat  doar  fragmentar. 

La  ansamblul  păstrat  integral,  în  directă  legătură  cu  hramul  bise¬ 
ricii,  scenele  pictate  prezintă  „viaţa  Fee  oarei  Maria".  Există,  cu  privire 
la  aceste  picturi,  evidente  semnale  că  artiştii  s-au  inspirat  din  tradiţia 
apocrifă.  Mai  apar  aici  zugrăvite  „Minunile  lui  Iisus"  şi  „Ultima  judeca¬ 
tă".  Scena  „Bune:  Vestiri"  ocupă  spaţiul  arcului  triumfal,  unde  este  figu¬ 
rată,  în  centru  şi  imaginea  „Mântuitorului  pe  cruce".  „Judecata  din  ur¬ 
mă"  e  zugrăvită  pe  peretele  sudic  al  naosului  (Strei  Sân  Giorgiu)  iar 
„Prodromul"  păstrează  aceeaşi  situare  ca  la  biserica  episcopală  din  Ar¬ 
geş,  unde,  de  altfel,  imaginea  sa  este  copleşitoare,  în  partea  dreaptă  a 
iconostasului,  la  baza  arcului  tr  umfal. 

Un  alt  tip  iconografic,  întâlnit  la  Cetatea-Colţului  şi  în  paraclisul 
sudic  al  bisericii  „Sf.  Nicolae"  din  Braşov,  stabileşte  un  paralelism,  în 
modul  distribuirii  anumitor  scene,  între  Vech  ul  şi  Noul  Testament.  Ast¬ 
fel  primul  monument  plasează  scene  din  Vechiul  Testament  pe  peretele 
ce  nord  şi  episoadele  Noului  Testament  pe  pereţii  de  la  est  şi  sud.  „Ju¬ 
decata  de  apoi"  este  situată  pe  peretele  vestic.  La  „Sf.  Nicolae"  din  Bra¬ 
şov  sunt  puse  în  d’alog  imagini  vechi-testamentare  cu  scene  de  mar¬ 
tiraj  . 

Un  alt  grup  de  monumente  mult  mai  numeros  cuprinde  bisericile 
de  la  Crişcior,  Ribiţa,  Leşnic  şi  multe  alte  lăcaşuri  al  căror  program  a  fost 
inspirat  de  primele  amintite.  Din  acest  al  doilea  grup  fac  parte  bisericile 
din  Sadu,  Bodrog,  Hinidoara,  Făgăraş,  paraclisul  nordic  de  la  „Sf.  Nico- 
lae"  din  Braşov. 

Primele  trei  monumente  care  le-au  inspirat  pe  celelalte  păstrează, 
în  decoraţiunile  nave’,  un  număr  relativ  mic  de  subiecte,  cea  mai  mare 
parte  fiind  distruse  în  timp.  Ordonarea  iconografică  pare  să  fi  cuprins,. 

după  părerea  lui  I.  D.  Ştefănescu,  scene  reprezentând  „Minunile  şi  Pati¬ 
mile  Domnului",  dispuse  în  registre,  de  jur  împrejurul  încăperii.27  Alte 
particularităţi  ale  acestui  din  urmă  program  sunt  reprezentate  de  scene 
destul  de  variate  ca  tematică,  specifice  fiecărei  biserici.  La  Sadu  de  exem¬ 
plu,  pe  arcul  triumfal  sunt  pictate  medalioane  reprezentând  sfinţi  apostoli 
şi  ierarhi;  o  scenă  datată  mai  târziu,  spre  secolul  al  XVIII-lea  sau  al 
XlX-lea,  redă  „încoronarea  Fecioarei".  La  mănăstirea  Bodrog,  absidele  de 
nord  şi  sud  oferă  o  ilustrare  a  imnografiei  legate  de  hramul  bisericii, 
cu  preamărirea  Sfintei  Fecioare  şi  a  Sfintei  Treimi. 

In  preocupările  lui  I.  D.  Ştefănescu  biserica  din  Densuş  ocupă,  la  a- 
cest  capitol,  un  loc  aparte.  Iconografia  naosului  acestui  monument  cu  to¬ 
tul  remarcabil,  prezintă  particularităţi  interesante.  Pereţii  acestei  încă¬ 
peri  sunt  zugrăviţi  cu  figuri  de  apostoli,  sfinţi,  „medici  fără  de  arginţi", 
sfinţi  martiri  şi  arhangheli.  Lipsa  altor  subiecte,  prezenţa  celor  enumerate 
apropie  acest  monument,  în  concepţia  istoricului  român,  de  picturile  bise¬ 
ricii  Kazandjilar-Djami,  din  Salonic,  unde  picturile  recent  descoperite 
(la  acea  oră),  păreau  să  releve  acelaşi  sistem  decorativ.28 

Cât  priveşte  pictura  murală  d’n  pronaos,  un  singur  monument  mai 
păstrează  pe  pereţii  săi  o  astfel  de  decoraţie  originală.  E  vorba  de  nartexul 
bisericii  de  la  Sântă-Mărie  Orlea.  Aici  artistul  a  fixat  scene  ce  preamă¬ 
resc  martiriul  unui  sfânt  şi  scene  ctitoriceşti.  Celelalte  cazuri  în  care  se 
păstrează  pictură  în  pronaos,  sunt  ceva  mai  recente  şi  se  pot  întâlni  la 
Prislop,  Tălmăcel,  Răşinari,  paracl'sul  nordic  de  la  „Sf.  Nicolae"  din  Bra¬ 
şov  şi  la  Avrig.  Tipul  iconografic  al  acestor  biserici  e  caracterizat  prin 
scene  destul  de  variate  cum  sunt:  „Acatistul  Maicii  Domnului"  şi  imagini 
reprezentând  sinoadele  ecumenice  (Tălmăcel);  „Apocalipsa  Sfântului  Ioan" 
(Răşinar  );  „Judecata  de  apoi"  („Sf.  Nicolae"  din  Braşov).  La  Făgăraş  şi 
Sadu,  biserici  a  căror  decoraţiuni  ocupă  un  loc  aparte,  întâlnim,  pe  lângă 
„Acatistul  Maicii  Domnului",  „legenda  dreptului  Iosif"  (cu  trei  scene  păs¬ 
trate),  „carul  lui  Ilie",  „arborele  vieţii"  şi,  foarte  interesant,  imagini  din 
istoria  lui  „Varlaam  şi  Ioasaf". 

Exonartexulu!  îi  sunt  specifice  scene  precum  „Sfânta  Fecioară  cu 
pruncul",  „Inaintemergătorul",  „Cei  patruzeci  de  mucenici",  imagini  din 
„Acatistul  Maicii  Domnului"  şi  cel  al  „Rugului  aprins".  La  Făgăraş  se 
păstrează  o  redactare  a  scenei  „Deisis"  cu  „Inaintemergătorul"  înlocuit 
de  Sfântul  Ierarh  Nicolae.  „Judecata  din  urmă"  apare  şi  ea  la  Răşinari  şi 
Tălmăcel. 

In  fine,  observaţiile  lut  I.  D.  Ştefănescu  vizează  şi  eventualele  deco- 
raţiuni  ale  exteriorului  bisericilor  transilvănene.  Cele  mai  multe  dintre 
acestea  şi  totodată  cele  mai  vechi,  par,  după  opinia  cercetătorului,  să  nu 
fi  prezentat  la  exterior  decât  o  singură  pictură,  situată  pe  timpanul  de 
vest,  deasupra  intrării.  I.  D.  Ştefănescu  enumeră  subiectele  reprezentate  în 

fiecare  caz,  cu  „Hristos  milostiv"  la  Streiu,  „Fec  oara  cu  pruncul"  la  Os¬ 
trovul  Mare,  etc.  Doar  puţine  biserici  transilvănene  păstrează  pe  pereţii 
lor  exteriori  urme  ale  unor  scene  mai  complexe.  Este  cazul  fragmentelor 
păstrate  pe  peretele  exterior,  nordic  al  bisericii  din  Crişcior  şi  la  Lipova, 

cu  reprezentarea  „Judecăţii  de  apoi",  figuri  de  profeţi  şi  de  apostoli  la 
Sadu,  iar  la  Răşinari,  pe  faţada  sudică  se  observă  figuri  de  sfinţi  şi  scene 
din  „St  hirile  Crăciunului",  peste  care  se  desfăşoară  şi  aici  „Judecata  de 
apoi".  La  Sălişte,  pe  lângă  scena  „Judecăţii"  şi  a  unor  imagini  din  „viaţa 
Fecioarei"  este  reprezentat  „psalmul  148".  In  cele  din  urmă,  la  Avrig, 
pictura  adăpostită  de  nişe  oferă  imagini  precum  „Duminica  Floriilor", 
„învierea  lui  Lazăr"  şi  icoana  Sfântului  Sava. 

Faza  următoare  a  cercetării  iconografice  se  constituie,  în  lucrarea 
lui  I.  D.  Ştefănescu,  în  analiza  temelor  ce  apar  în  decoraţiunile  murale 
transilvănene.  Cea  mai  de  interes  temă,  după  cum  consideră  cercetăto¬ 
rul,  pare  să  fie  cea  legată  de  subiectele  liturgice.  Ilustrarea  Sfintei  Li¬ 
turghii  este,  de  regulă  rezumativă.  La  Streiu  se  întâlneşte  o  interesantă 
reprezentare  a  momentului  liturgic  al  „binecuvântării  Sfintelor  Daruri". 
Analize  atente  au  condus  la  concluzia  legăturii  existente  între  imaginile 
de  a  ci  şi  tradiţiile  unei  Liturghii  foarte  vechi.  Momentul  liturgic  al  în¬ 
toarcerii  procesiunii  „Darurilor"  este  reprezentat  la  Gura-Sada:  Hristos- 
Ierarh  poartă  mitră  iar  doi  îngeri  îi  prezintă  patena  şi  potirul  învelite 
în  ştergare  liturgice.  Tema  e  reluată  la  Leşnic  şi,  într-o  redactare  mai 
clară,  în  paraclisul  nordic  de  la  biserica  „Sf.  Nicolae"  din  Braşov:  Iisus 
Hristos-Ierarh  stă  înaintea  altarului  înconjurat  de  îngeri,  iar  Sfânta  Trei¬ 
me  simbolizată,  întregeşte  imaginea.  De  fapt,  în  mai  toate  bisericile  în¬ 
tâlnim  imagini  ale  lui  Hristos-Ierarh  conducând  cortegii  de  îngeri,  preoţi 
şi  diaconi.  La  Hinidoara  dar  şi  în  alte  locuri  (Răşinari,  paraclisul  sudic  de 
la  „Sf.  Nicolae"  din  Braşov  şi  Avrig)  întâlnim  o  reprezentare  a  „pune¬ 
rii  în  Mormânt"  scenă  a  cărei  inspiraţie  trebuie  să  fi  ţinut  de  procesiu¬ 
nea  „Sâmbetei  Mari"  şi  de  Liturghia  Sfântului  Vasile. 

„Iisus-prunc  în  patenă  încadrat  de  ierarhii  -  Sf.  Vasile  şi  Sf.  Ioan 
Hrisostomul,  aflaţi  în  rugăciune,  este  o  imagine  legată,  după  concluziile 
cercetărilor  lui  I.  D.  Ştefănescu,  care  a  analizat  imagini  cu  teme  similare 
în  Serbia,  de  o  tradiţie  apărută  în  Transilvania  doar  în  secolul  al  XVI-lea, 
la  Gura-Sada  şi  Cetatea  Colţului  dar  şi  la  Ribiţa.  Tradiţia  figurării  aces¬ 
tor  scene  va  continua  în  secolele  următoare,  al  XVII-lea  şi  al  XVIII-lea 
(Nucşoara,  Hinidoara,  Bodrog,  Făgăraş,  Tălmăcel). 

Ritualul  „Cuminecării"  -  figurat  prin  „împărtăşania  Apostolilor",  ori 
pr'n  scena  „Cinei  celei  de  taină",  ca  moment  al  instituirii  „Euharistiei" 
este  un  subiect  destul  de  rar  întâlnit  în  Transilvania  aparţinând  secolu¬ 
lui  al  XVI-lea.  I.  D.  Ştefănescu  atribuie  această  temă  influenţei  artei  din 
Ţara  Românească.  Tot  el  constată  că  această  temă  a  „cuminecării  aposto¬ 
lilor"  lipseşte  în  cele  mai  vechi  biserici  al  căror  program  iconografic  ţinea 
de  o  tradiţie  diferită  şi  mai  veche. 

Picturile  transilvănene  nu  au  ilustrat  alte  slujbe  în  afara  Liturgh  ei. 
Imnurile  Bisericii  apar  rar  în  imaginile  zugrăvite.  Totuşi  există  câteva 
exemple.  „Troparul  Sfintei  Fecioare"  apare  pictat  la  Bodrog  şi  la  Sadu 
iar  la  biserica  din  Sălişte  există  o  ilustrare  a  psalmului  148  (sf.  sec.  XVIII). 
Din  scenele  „Acatistului  Născătoarei  de  Dumnezeu"  nu  sunt  pictate  la 
Tălmăcel,  Răşinari  şi  Avrig,  decât  câteva:  „Buna  Vestire",  „Adoraţia  ma¬ 
gilor"  şi  „Fecioara  milostivă".  Temele  legate  de  Sfânta  Fecioară  ocupă 

un  loc  aparte  şi  sunt  întâlnite  destul  de  des.  Este,  cum  am  mai  spus, 
evidentă  în  această  temă  preferinţa  artiştilor  de  a  se  inspira  din  cărţile 
apocrife.  Aceste  scene  apar  şi  se  dezvoltă  devreme,  păstrându-ni-se  ima¬ 
gini  interesante  din  secolele  al  XlV-lea  şi  al  XV-lea,  la  Sântă-Mărie  Or- 
lea,  sau  vechea  biserică  reformată  din  Deva,  la  Nucşoara,  Sadu  sau  Fă- 
gărăş.  în  legătură  cu  „Viaţa  Sfintei  Fecioare14  apar  zugrăvite  o  serie  în¬ 
treagă  de  alte  personaje:  Ioachim  şi  Ana,  Zaharia  şi  Elisabeta,  Ioan  Bo¬ 
tezătorul. 

Temele  biblice  sunt  prezente  iar  dispoziţia  lor  în  spaţiul  bisericii 
ţine  seama  de  un  paralelism  prin  care  sunt  puse  în  voloare  scene  din 
Vechiul  Testament  cu  altele  din  Noul  Testament.  Acest  fenomen  consi¬ 
derat  caracteristic  pentru  secolul  al  XVI-lea,  subliniază  legătura  intimă 
ce  uneşte  cele  două  cărţi  sfinte.  Scene  din  „viaţa  dreptului  Iosif14  sau 
scene  de  „Acatist41  apar  alături  de  altele  ce  prezintă  „arca  lui  Noe44, 
„carul  lui  Ilie44,  sau  istoria  lui  Iona  (Făgăraş,  „Sf.  Nicolae44  din  Braşov, 
etc.),  iar  mai  târziu,  în  secolele  al  XVIII-lea  şi  al  XlX-lea,  la  Sadu  şi  Ră¬ 
şinari  vor  fi  pictate  figurile  profeţilor  Ilie  şi  Elisei.  Nu  în  cele  din  urmă 
trebuie  amintite  teme  importante  precum  „Apocalipsa  lui  Ioan44  (Sf.  Ni¬ 
colae44  din  Braşov  şi  Tălmăcel)  şi  „Judecata  de  apoi44.29 

Concluzia  la  care  ajunge  I.  D.  Ştefănescu,  cercetând  tematica  pic¬ 
turii  murale  din  Transilvania,  este,  aşa  cum  remarca  într-un  studiu  re¬ 
cent  I.  Bamea,  realitatea  împletirii  mai  multor  curente  artistice  şi  o  bo¬ 
gată  tradiţie.  Scena  „Liturghiei  Apostolilor44  de  la  Streiu  trimite,  de  pildă, 
cu  gândul  la  prima  perioadă  de  înflorire  a  artei  creştine.  Anumite  parti¬ 
cularităţi  ale  picturii  din  Transilvania  se  leagă,  în  altă  ordine  de  idei,  de 
activitatea  meşterilor  lombarzi  din  secolele  XIII-XIV  şi  de  propaganda 
franciscană  din  aceeaşi  perioadă/'0  Trebuie  remarcat  în  continuare  că  cer¬ 
cetările  începute  odată  cu  elaborarea  studiului  la  care  ne  referim,  având 
ca  obiect  anumite  teme  ale  picturii  bisericilor  transilvănene,  se  vor  îm¬ 
plini  mai  târz  u  într-o  serie  de  alte  lucrări  pe  care  savantul  le  va  scrie 
până  către  ultimii  ani  ai  vieţii  sale.  Astfel  interesul  stârnit  de  temele 
liturgice  vor  determina  apariţia  unor  opere  importante  în  studiul  icono¬ 
grafiei  între  care  amintim:  „L’illustrat’on  des  Liturgies  dans  l’art  de  By- 
zance  et  de  TOrient4431  apoi  un  studiu  similar  „Peintures  murales  illustrant 
Ies  liturgies44.32 

Ultima  parte  a  lucrării  este  dedicată  analizei  picturilor  sub  raportul 
tehnicii  şi  al  stilului J* 

Cele  mai  multe  picturi  care  s-au  păstrat  în  Transilvania  au  suferit 
de-a  lungul  secolelor  un  proces  de  pronunţată  degradare.  In  plus  trebuie 
ţinut  seamă  de  numeroasele  restaurări  şi  repictări  la  care  frescele  origi¬ 
nale  au  fost  supuse,  uneori  fiind  dificil  să  se  d  sceamă,  sub  noua  înfă¬ 
ţişare,  pictura  originală.  Un  număr  însemnat  de  opere  se  găsesc,  cu  proba¬ 
bilitate,  încă  acoperite  de  var  sau  aşteaptă  să  fie  descoperite  de  sub  stra¬ 
turi  ulterioare  de  pictură.  Operaţiunile  de  scoatere  la  lumină  a  vechilor 
fresce  cere  profesionalism,  fiecare  caz  ridicând  propriile  probleme  şi  aş¬ 
teptând  soluţii  aparte.  S-a  întâmplat,  cum  sesiza  I.  D.  Ştefănescu,  ca  spă¬ 
lările  repetate  să  deterioreze  anumite  opere,  cum  s-a  întâmplat  ca  stra- 

tul  de  var  ce  acoperea  uneori  o  veche  pictură  să  o  fi  protejat  în  timp,  în 
loc  să  aibă  un  efect  negativ  asupra  ei.  Se  pare  că  în  multe  cazuri  varul 
a  protejat  fresca  de  efectele  dăunătoare  datorate  fumului  lumânărilor, 
mai  ales  de  când,  cu  50-60  de  ani  în  urmă,  înlocuindu-se  ceara  de  albine  cu 
produse  inferioare,  efectul  degradant  a  fost  sporit. 

I.  D.  Ştefănescu  ne  oferă  o  privire  generală  asupra  stării  de  conser¬ 
vare  în  care  se  găsesc  unele  biserici  importante  pr'ji  decorul  pictural  pe 
care-1  adăpostesc.  Astfel  condiţia  picturilor  de  la  Streiu,  Sântă-Măria 
Orlea,  Crişcior,  Densuş  este  de  avansată  degradare.  „La  Streiu  se  disting 
cu  dificultate  figurile  din  altar;  la  Sântă-Mărie  Orlea  găsim  picturi  com¬ 
plet  întunecate;  La  Densuş  picturile  au  fost  răzuite  şi  astfel  deteriorate. 
Decorul  altarului  din  Cetatea-Colţului  este  singurul  care  păstrează  o 
tonalitate  mai  puternică  şi  mai  apropiată  de  original u. 34 

La  bisericile  din  Gura-Sada,  Ribiţa  şi  Crişc'or  pictura  originală  a 
fost  în  timp  acoperită  cu  un  strat  de  tencuială  peste  care  s-a  realizat  un 
decor  nou  iar  la  Cinc'ş,  vechea  pictură  a  fost  doar  spoită  cu  var  şi  apoi 
aplicat  un  nou  strat  de  pictură.  In  ultimul  caz,  înlăturarea  picturii  mai 
noi  s-a  făcut  fără  dificultăţi. 

Compunerea  şi  apl'carea  tonurilor  de  culoare  au  reţinut  de  asemenea 
atenţia  specialistului  care  remarcă,  încă  de  la  început  o  diferenţiere  între 
Transilvania  şi  Ţara  Românească  în  ce  priveşte  gama  cromatică  folo¬ 
sită.  Această  gamă  se  compune,  în  cazul  Transilvaniei,  din  albastru  închis, 
dintr-o  serie  de  nuanţe  de  roşu  ce  tind  spre  rozuri,  din  verde  smarald, 
strălucitor,  şi  stabil,  din  alb  şi  dintr-un  ton  apropiat  culorii  tenului  deli¬ 
cat.  Cât  priveşte  structura  chimică,  toate  aceste  culori  sunt  oxizi  mine¬ 
rali,  măcinaţi  şi  dizolvaţi  în  apă. 

Tencuiala,  special  preparată  şi  proaspătă  în  momentul  aplicării  cu¬ 
lorilor,  forma  în  combinaţie  cu  oxizii  săruri  fixe,  foarte  stabile  şi  rezis¬ 
tente  în  timp.  în  plus,  carbonatul  de  calciu  în  soluţie  prezent  în  tencuială, 
ţâşneşte  în  picături  fine,  alcătuind  la  suprafaţa  picturii  o  peliculă  deve¬ 
nită  prin  cristalizare  transparentă  şi  rezistentă  la  factorii  exteriori.  în 
sens  invers,  culorile  pătrund  în  stratul  de  tencuială,  devenind  mai  pro¬ 
funde  şi  mai  transparente.  Pelicula  care  protejează  fresca  s-a  păstrat  în 
unele  cazuri  foarte  bine  (Strei,  Sântă  Mărie  Orlea),  în  alte  locuri,  cum 
e  Densuşul,  spălările  repetate  au  distrus-o  oferind  umidităţii,  prafului  şi 
fumului  ocazia  de  a  ataca  culorile  şi  de  a  le  degrada. 

Alături  de  tehnica  frescei,  mai  târziu,  în  secolele  al  XVI-la  şi  al 
XVII-lea  s-a  folosit  tehnica  „dătrempe*4,  când  culorile  erau  aplicate  în 
amestec  cu  apă  şi  cle:.  în  aceste  cazuri  (Gura-Sada  şi  Cetatea-Colţului)  to¬ 
nurile  sunt  mai  sticloase,  mai  puţin  rupte. 

Cât  priveşte  tehnica  desenului ,  acesta  este  prezent  ca  suport  al  pic¬ 
turii  în  cele  mai  multe  din  cazuri.  Cercetări  atente  i-au  revelat  lui  I.  D. 
Ştefănescu,  existenţa  la  Sântă-Mărie  Orlea,  a  unui  desen  precis,  în  roşu, 
corespunzând  perfect  picturii.  Este  deci  probabil  ca  meşterii  de  aici  să  fi 

folosit  cartoane  cu  sch'ţe  premergătoare  pe  care  le-au  aplicat,  ulterior, 
pe  perete.  La  polul  opus  se  situează  pictura  de  la  Streiu,  unde  cercetările 

nu  au  putut  dovedi  existenţa  vreunui  desen  prealabil.  Mai  mult,  „pictorul 
a  improvizat,  pictând  cu  o  libertate  de  spirit  şi  de  mână  uimitoare.  Maes¬ 
trul  decorator  pare  să  se  fi  amuzat  caligrafiind  figurile  ca  şi  când  ar  fi 
scris  pe  perete44  .35  In  plus,  picturile  de  la  Streiu  prezintă  şi  o  altă  notă 
distinct'vă,  zugraful  oferind  dovada  talentului  de  fin  observator  al  natu¬ 
rii.  Figurile  de  apostoli  sunt  grăitoare  în  acest  sens,  portretele  lor  fiind 
surprinse  pe  viu,  cu  gesturi  foarte  fireşti  şi  chipuri  individualizate,  obser¬ 
vaţia  după  model  viu  fiind  în  acest  caz,  al  picturii  de  la  Streiu,  maniera 
care  înlocuieşte,  într-o  anumită  măsură,  convenţia  canonului  bizantin.  Un 
anume  „naturalism44  este  sesizabil  şi  în  anumite  scene  de  la  Sântă-Mărie 
Orlea  sau  la  vechea  biserică  reformată  din  Deva,  unde,  spre  exemplu, 
veşmintele  sfinţilor  sunt  împrumutate  din  vestimentaţia  cavalerilor  me¬ 
dievali.  Această  atitud  ne  caracterizată  prin  atenta  observare  a  naturii 
şi  a  modelului  viu,  specifică  anumitor  artişti  ce  au  lucrat  în  Transilvania 
în  secolele  al  XlV-lea  şi  al  XV-lea,  este  abandonată  în  secolele  următoare, 
al  XVI-lea  şi  al  XVII-lea,  când  canonul  picturii  bizantine  revine  în  drep¬ 
turile  sale. 

Stilistica  începuturilor  picturii  medievale  în  Transilvania  este,  după 
cum  arată  I.  D.  Ştefănescu,  dificil  de  surpr'ns  câtă  vreme  puţine  ansam¬ 
bluri  murale  s-au  păstrat  integral.  Un  exemplu  de  importanţă  majoră,  în 
analiza  evoluţiei  pe  care  a  trasat-o  stilul  picturii  bisericeşti,  îl  repre¬ 
zintă,  pentru  secolul  al  XlV-lea  sau  începutul  secolului  al  XV-lea,  Sântă- 
Mărie  Orlea.  Aici  pot  fi  descifrate  mai  multe  serii  de  teme  cărora  le  co¬ 
respund  două  propuneri  stilist  <ce  diferite.  Prima  serie  este  concretizată 
în  admirabile  figuri  de  apostoli  şi  în  scene  din  „viaţa  Fecioarei44  iar  carac¬ 
terul  stilistic  este  unul  ilustrativ.  O  a  doua  grupă  prezintă  compoziţii  mo¬ 
numentale  precum  „Buna  Vestire44,  „Naşterea  Domnului44,  „Floriile44  şi 
„înălţarea44.  Arta  acestor  d‘n  urmă  opere  este  stilistic  legată  de  maniera 
compunerii  unor  scene  cu  figuri  aflate  într-un  cadru  arhitectural. 

Stilul  remarcat  de  I.  D.  Ştefănescu  şi  în  ansamblurile  murale  de  la 
Streiu,  Densuş  sau  biserica  din  Deva  îşi  are  obârşia,  după  părerea  sa,  în 
arta  ilustraţiilor  literare,  în  special  în  miniaturile  manuscriselor  me¬ 
dievale. 

Sunt  analizate  în  cuprinsul  acestui  ultim  capitol  dedicat  stilului, 
modalităţile  în  care  sunt  dispuse  personajele  în  cadrul  compoziţiei  felul 
în  care  a  fost  realizat  drapajul  veşmintelor  şi  rolul  acestuia  în  sublinie¬ 
rea  dinamismului  ori  staticii  fiecărei  figuri,  varietatea  tipologiilor  fizio- 
nomice,  factura  decorurilor  arhitecturale  şi  ornamentica  ce  însoţeşte  şi  in¬ 
tegrează  scenele.36 

Trebue  amintit  efortul  remarcabil  depus  de  I.  D.  Ştefănescu  în 
privinţa  identificării  unor  maeştri  ai  picturii  din  Transilvania.  Este  cu¬ 
noscut  astăzi  autorul  picturilor  de  la  Stre  u  (înfăţişat  de  el  însuşi  pe  pe¬ 
reţii  bisericii  şi  purtând  costum  de  cruciat).  Nu  se  ştie  însă  nimic  de  au¬ 
torii  picturii  de  la  Streiu-Sân-Giorgiu,  Sântă-Mărie  Orlea,  Densuş  şi  în 
general  ai  ansamblurilor  murale  realizate  în  cursul  secolelor  al  XlV-lea 
şi  al  XV-lea.  Se  cunosc  însă,  pentru  sfârşitul  secolului  al  XVI-lea.  numele 
câtorva  artişti.  întâlnim  numele  pictorului  Mina,  al  lui  Nicolae  din  Creta 

care  a  lucrat  la  Alba  Iulia  în  1599  iar  din  secolul  următor,  inscripţiile 
zugrăvite  pe  pereţii  bisericilor  de  la  Hinidoara  fac  amintire  de  numele 
unor  artişti  care  au  restaurat  şi  repictat  vechile  fresce  în  anul  1654.  Tot 
in  acest  secol  este  întâlnit  şi  numele  unui  pictor  polonez  -  Nicolae.  Este 
un  caz  special  câtă  vreme  acum  şi  în  perioada  secolului  următor  zugravii 
cunoscuţi  au  fost  români,  cel  mai  adesea  artişti  proveniţi  din  mediul 
clerical  şi  monahal. 

Influenţele  stilistice  ce  pot  fi  urmărite  în  secolul  al  XVIII-lea  în 
arta  transilvăneană  atestă  prezenţa  unor  pictori,  fie  provenind  din  Ţara 
Românească,  fie  şcoliţi  în  această  parte  a  ţării.  Totuşi,  stadiul  cercetă¬ 
rilor  considerat  în  momentul  scrierii  cărţii,  nu  oferă  decât  puţine  lucruri 
despre  instrucţia  artiştilor,  despre  metodele  de  lucru  şi  despre  epoca  în 
care  au  trăit. 

Ca  o  concluzie,  la  cele  de  mai  sus,  putem  spune  că  prin  atenta  muncă 
de  cercetare,  prin  observaţiile  nemijlocite  asupra  fiecărui  monument  pus 
în  discuţie  şi  prin  raportările  la  literatura  de  specialitate  apărută  ca  rod 
al  preocupărilor  altor  oameni  de  ştiinţă,  români  şi  străini,  I.  D.  Ştefănescu 
a  reuşit  să  dea  o  nouă  lumină  şi  mai  multă  claritate  profilului  artei  ro¬ 
mâneşti  din  Transilvania. 

El  vine,  precum  am  văzut,  cu  această  precizare  că  între  monumen¬ 
tele  eclesiastice  din  cele  trei  provincii  româneşti,  cele  mai  vechi  se  gă¬ 
sesc  în  sud-vestul  Transilvaniei.  Acestea  datează  din  sec.  al  Xll-lea  şi  de 
la  începutul  sec.  al  XlV-lea  şi  sunt  racordate  la  o  tradiţie  încă  şi  mai 
veche. 

Dacă  sub  raport  arhitectural  este  incontestabilă  o  influenţă  asupra 
lor  a  artei  romanice  şi  a  meşterilor  lombarzi,  din  punct  de  vedere  pictu¬ 
ral  trebuie  reţinut  că  maeştri  greci  şi  sârbi  au  introdus  în  Transilvania 
arta  bizantină  a  Paleologilor,  apropiind  în  acest  fel  tradiţia  picturală  tran¬ 
silvăneană  de  cea  din  Ţara  Românească. 

Dar,  este  neîndoielnic  faptul  că  şi  unii  pictori  polonezi  şi  italieni  şi 
nu  mai  puţ  n  saşi  din  Transilvania  au  activat  alături  de  cei  greci  şi  sârbi. 

Aceştia,  lucrând  la  comandă,  au  respectat  cu  stricteţe  programul  icono¬ 
grafic  al  tradiţiei  bizantine. 

Punând  în  valoare  specificul  local  al  artei  eclesiastice  transilvănene, 
I.  D.  Ştefănescu  ţine  să  precizeze  că  aceasta  nu  era  totuşi  o  apariţie  sin¬ 
gulară  ci  ea  se  încadrează  organic  într-o  arie  mai  largă  a  unui  curent  ar¬ 
tistic  de  sorginte  bizantină  care  se  întindea  din  Halici  şi  Novgorod,  prin 
Transilvania,  Moldova  şi  Ţara  Românească,  până  în  sudul  Dunării,  în 
Grecia,  Bulgaria  şi  Serbia. 

POLITICA  DE  COLONIZARE  BISERICEASCA 
A  PAPEI  INOCENŢIU  III  ŞI  CRUCIADA  A  PATRA* 


începând  cu  diviziunea  imperiului  roman  din  timpul  împăratului 
Teodosie  (395),  Europa  îşi  va  delimita  spaţiul  în  funcţie  de  factori  bel  ge¬ 
ranţi.  Extinderea  teritorială  în  epocă  este  strâns  determinată  de  evoluţia 
haotică  a  libertăţilor  individuale  şi  de  grup,  aflate  într-un  raport  de 
acord,  de  contradicţie  sau  de  excludere  una  faţă  de  alta.  în  acest  peri¬ 
metru  îşi  vor  afla  originea  un  lung  şir  de  războaie  şi  invazii. 

Pars  Occidentis  a  Europei  se  va  confrunta,  în  timp,  cu  problemele 
celor  trei  frontiere  ale  sale.  La  nord-est  se  iveşte  pericolul  invaziilor  bar¬ 
bare  dinspre  Rin  şi  Dunăre.  De  la  învingerea  hunilor  în  Câmpiile  Catalo- 
nice  (451),  această  frontieră  va  creşte  în  importanţă  şi  se  va  extinde  spre 
Polonia,  Ungaria  şi  Boemia,  odată  cu  înaintarea  colonizărilor  Germaniei 
creştine.  în  vest  şi  nord-vest  apar  la  graniţă  invaziile  normande.  La  sud 
se  anunţă  cel  mai  important  pericol  al  vremii,  începând  cu  primele  succese 
ale  cuceririi  musulmane.  Mediterana  devine  un  „lac  musulman*4,  iar  Eu¬ 
ropa  creştină  se  angajează  într-o  luptă  dificilă,  afirmând  cruciada.  Cru¬ 
ciadele  au  costat  Occidentul  4  sau  5  milioane  de  oameni,  la  o  populaţie 
de  abia  50  milioane,1  însă  au  desăvârşit  şi  au  stabilit  spaţiul  occidental  în 
marginile  sale  meridionale. 


* 


La  sublinierea  caracterului  unei  epoci  concurează  mai  mulţi  factori. 
Dintre  aceştia  atrag  atenţia  variaţiile  interne  ale  spiritului  uman  intr-o 
perioadă  de  timp  dată,  dar  şi  variaţiile  externe  ale  existenţei  umane,  cea 
mai  importantă  dintre  ele  fiind  deplasarea  puterii.  Este  firesc,  deci,  să 
ne  întrebăm,  cine  conducea  Occidentul  secolelor  XII — XIII,  cine  avea  pre¬ 
tenţia  de  a  conduce  lumea  şi  de  ce? 

înainte  de  toate,  secolele  XII — XIII  presupun  existenţa  în  plină  epocă 
feudală.  Mentalităţile  sunt  dominate  în  exclusivitate  de  o  reacţie  de  apă¬ 
rare  în  raport  cu  percepţia  locală  a  propriului  habitat,  de  la  locu'nţă  la 
domeniu.  în  acest  context  se  dezvoltă  o  societate  bazată  pe  relaţia  om- 
om,  exprimată  printr-un  lanţ  de  dependenţe.  Economia  foloseşte  drept  cel 
mai  frecvent  mijloc  de  plată  a  serviciilor  —  pământul.  Seniorul  primeşte 
pământul  de  la  rege  sau  de  la  seniorul  superior,  cedându-1  celor  mai  mici 
în  rang  sau  ţăranilor,  drept  garanţie  a  unei  existenţe  securizate.  Modul 
de  viaţă  feudal  s-a  imprimat  şi  trăirii  creştine,  regizând  un  scenariu  si¬ 
milar  relaţiei  om  -  om  în  descrierea  relaţiei  dintre  Dumnezeu  şi  om.  In 
sec.  XI,  Biserica  lat'nă  era  total  absorbită  de  societatea  feudală,  ca  urmare 
a  confiscării  proprietăţilor  bisericeşti  de  către  carolingianismul  timpuriu. 

Datorită  strânsei  relaţii  existente  între  om  şi  pământ,  clericii  îşi  pierd 
independenţa,  devenind  vasali.  Se  instituie  un  sistem  de  proprietate  spe¬ 
cific  german,  Eigenkirchentum:  paroh  a  şi  tot  ce  se  afla  în  inventarul  ei, 
devenind  proprietatea  privată  a  găsitorului.  Tot  ce  se  construieşte  pe  un 
lot  de  pământ,  aparţine  proprietarului  acestui  lot,  indiferent  dacă  între 
construcţii  se  află  biserici  sau  mănăstiri.  Preotul  rezident  este,  de  obicei, 
angajatul  seniorului,  putând  fi  concediat  de  stăpânul  său  feudal.  In  con¬ 
secinţă,  apare  practica  vânzării  şi  cumpărării  de  parohii,  practica  simo- 
niei.  Venirea  gregorienilor  în  scaunul  roman  găseşte  clerul  catolic  scufun¬ 
dat  în  ignoranţă  şi  incompetenţă.  Neputând  păstra  propria  neutralitate  în 
mijlocul  luptelor  nobiliare  intestine  ale  Italiei,  însăşi  papalitatea  se  trans¬ 
formă  într-un  vicariat  al  coroanei.2  Până  la  jumătatea  secolului  XI,  cel 
care  conducea  Occidentul  era  împăratul. 

* 

Orice  deplasare  de  putere,  orice  schimbare  a  conducătorilor  înseamnă 
totodată  şi  o  schimbare  de  opinii,  o  altă  gravitaţie  istorică.  De-a  lungul 
istoriei  occidentale,  o  problemă  des  întâlnită  este  cea  a  libertăţilor.  Aceste 
libertăţi  ce  se  ameninţă  reciproc,  limitându-se  şi  suprimându-se  într-o 
succesiune  niciodată  paşnică,  se  descoperă  drept  un  factor  de  progres. 
Datorită  lipsei  de  importanţă  a  individului  în  raport  cu  grupul  social,  până 
la  Renaştere,  putem  vorbi  mai  degrabă  de  libertaies  decât  de  libertas. 
Intre  libertatea  ţăranilor,  libertăţile  urbane  şi  libertăţile  teritoriale,  liber¬ 
tatea  Bisericii  sau  Libertas  Ecclesiae  este  cea  care  interesează  în  mod  deo¬ 
sebit.  Momentul  culminant  al  obţinerii  ei  presupune  dobândirea  unul  şir 
întreg  de  libertăţi  (religioase,  politice,  teritoriale)  pentru  o  singură  per¬ 
soană  -  papa. 

Schimbarea  în  Biserica  Occidentului  apare  în  timpul  papei  Leon  IX, 
începând  cu  inovaţia  sistemului  cluniacenz,  în  raport  cu  împăratul,  şi  di¬ 
simulata  încercare  de  impunere  a  autorităţii  sale  în  Răsărit,  la  anul  1054. 
In  ceea  ce  priveşte  reorganizarea  vieţii  bisericeşti,  Leon  IX  restaurează 
discipl  na  canonică,  elaborează  decrete  împotriva  simoniei  şi  imoralităţii, 
suspendă,  excomunică  şi  depune  pe  nesupuşi.  Tot  el  restaurează  şi  lăr¬ 
geşte  atribuţiile  conducătorului  roman;  cardinalii  sunt  transformaţi  în 
principal  i  săi  consilieri.  Cel  care  va  reorganiza  colegiul  cardinalilor  după 
modelul  senatului  roman  este  unul  dintre  cele  mai  integre  personaje  gre- 
goriene:  Petru  Damian.  El  este  cel  care  va  afirma  că,  aşa  cum  taina  să¬ 
vârşită  de  un  cleric  nedemn  nu  este  valabilă,  nici  un  conducător  secu¬ 
lar  nu  poate  guverna  sau  administra  problemele  bisericeşti  după  cum  do¬ 
reşte.  Teoriile  lui  Petru  Damian  vor  fi  preluate  şi  dezvoltate  de  cardinalul 
Humbert,  care  va  nega  monarhia  şi  autoritatea  temporală  în  general.  Insă 
momentul  afirmării  propriei  libertăţi  în  raport  cu  puterea  seculară  este 
cel  în  care  Biserica,  prin  pontiful  său  Grigorie  VII,  îl  va  excomunica  pe 
împăratul  german  Henric  IV. 

Concretizarea  într-o  formă  scrisă  a  ideologiei  reformatoare,  afirmată 
de  papa  Leon  IX,  rămâne  controversată  culegere  de  texte  atribuită  papei 
Grigorie  VII,  sub  titlul  generic  Dictatus  papae.  In  aceste  texte  pontiful 
roman  este  prezentat  drept  un  monarh  absolut. 

Insă  ideile  universaliste  nu  au  apărut  în  sânul  Bisericii  Catolice 
odată  cu  gregorienii,  ci  sunt  mai  timpurii.  Ele  au  la  bază  două  principii 
fundamentale:  pacea  în  Europa  şi  unitatea  lumii  creştine.  La  creşterea 
sentimentului  religios,  datorată  pragului  d  ntre  primul  şi  al  doilea  mile¬ 
niu  creştin,  se  adaugă  nevoia  de  arbitraj  în  diferendele  politice,  ceea  ce, 
oferind  Romei  o  potenţare  a  prestigiului  deţinut,  face  posibilă  dezvoltarea 
ideii  universalismului  politic  medieval  în  gândirea  lui  Gerbert  de  Aqu.ta- 
nia.  Acesta  este  viitorul  papă  Silvestru  II,  una  dintre  cele  mai  ilustre  fi¬ 
guri  umaniste  ale  anului  1000.  La  cultivarea  ideii  unioniste  participă  şi 
exponenţii  puterii  seculare.  împăratul  Otto  III  este  el  însuşi  un  om  de 
carte  şi  unul  dintre  elevii  lui  Gerbert.  împreună  vor  elabora  o  concepţie 
imperială,  aplicată  nu  doar  imperiului  german,  deja  un  conglomerat  de 
popoare  europene  (regnum  francorum),  ci  unui  corp  politic  ce  dorea  să-şi 
afle  identificarea  cu  Europa  (regnum  teutonicorum)?  Răsăritul  european, 
însă,  se  contura  drept  o  civilizaţie  distinctă  prin  patronajul  politic,  spiri¬ 
tual  şi  cultural  exercitat  de  Bizanţ.  Pe  de  o  parte,  ambiţiile  un  versalis- 
mului  catolic  rămân  posibile  la  un  nivel  simbolic,  mama  lui  Otto  III 
având  origine  greacă,  iar  împăratul  fiind  logodit  cu  o  prinţesă  bizantină. 
Pe  de  altă  parte,  imperiul  creştin  visat  de  cei  doi  gânditori  nu 
pretindea  o  unitate  etnică  şi  religioasă.  Totuşi,  centrul  său  urma  să  fie 
Roma,  iar  conducător  -  împăratul  german.  Unicul  liant  ar  fi  fost  cel  de 
natură  spirituală  şi  fiecare  naţiune  s-ar  fi  bucurat  de  independenţă  pe 
plan  intern.  împăratul  şi  papa  vor  arbitra  împreună  lumea  şi  problemele 
ei,  cu  inocentul  scop  de  a  exonera  Europa  de  conflicte  intestine. 

Cei  care  au  început  să  pună  în  aplicare  această  idee,  au  fost  papii 
generaţiei  gregoriene.  Astfel,  Inocenţiu  III  va  ajunge  să  vorbească  des¬ 
pre  „respublicae  christiana“  care  „si  non  est  de  facto,  tamen  est  de  iure*‘. 

Pericolul  otoman  este  elementul  ce  a  oferit  premizele  unităţii  po¬ 
litice  europene  în  secolele  XII,  XIII,  singura  expresie  a  acestei  unităţi 
fiind  cruciada.  Cel  care  controla  acest  fenomen  era  conducătroul  Europei. 
Papalitatea  a  căutat  deci,  prin  această  modalitate,  să-şi  mărească  presti¬ 
giul,  să  înlăture  schisma,  să-şi  extindă  autoritatea  şi  să-şi  asigure  su¬ 
premaţia. 

începând  cu  anul  1198,  papă  este  Inocenţiu  III.  Născut  la  Anagni, 
în  1160,  Lotario,  conte  de  Segni,  a  fost  destinat  carierei  religioase,  făcând 
studii  teologice  şi  de  drept  la  Paris  şi  Bologna;  din  1187  diacon  şi  d  n  1190 
cardinal,  se  remarcă  prin  zel  religios  şi  v  aţă  austeră.  La  38  de  ani  este 
ales  papă  sub  numele  de  Inocenţiu  III,  într-un  moment  în  care  Biserica 
Catolică  se  confrunta  cu  erezia  şi  se  afla  în  conflict  cu  Statul.  După  ce 
a  restabilit  ordinea  rel'gioasă  şi  morală  în  Biserică  şi  în  comunitatea  creş¬ 
tină,  Inocenţiu  câştigă  în  repetate  rânduri  bătălia  cu  exponenţii  puterii 
seculare. 

Succesor  al  Sfântului  Petru  şi  vicar  al  lui  Hristos,  papa  este  în  vi¬ 
ziunea  lui  Inocenţiu  rex  regum  et  dominus  dominantium ,  reprezentând 
cea  mai  înaltă  autoritate  asupra  celor  lumeşti,  atât  din  punct  de  vedere 
material,  cât  şi  din  punct  de  vedere  spiritual.  După  cum  sufletul  este  su- 

perior  trupului,  tot  astfel  Biserica  este  superioară  imperiului.  Pentru 
Inocenţiu,  suveranii  temporali  sunt  doar  vasali  ai  pontifului  roman,  pe  care 
acesta  îi  putea  investi  sau  demite  din  demnitatea  lor.  Această  putere  au- 
toritativă  asupra  temporalului  este  dată  papei  de  Dumnezeu  prin  privi¬ 
legiul  Sfântului  Petru,  statutul  ei  fiind  fixat  în  termeni  irevocabili: 

„Romanus  pontifex . . .  non  solum  in  spiritualibus  habet  sumam, 
verum  . . .  etiam  in  temporalibus  magnum  ab  ibso  Domino  potesta- 
tem“  (Ep.  VIII)  „Non  solum  in  Ecclesiae  patrimonio,  super  quo  ple- 
nam  in  temporalibus  gerimus  potestatem,  verum  etiam  in  aliis  re- 
gionibus,  temporalum  potestatem  casualiter  exercemus"  (Ep.  V). 

Insă  principiul  fundamental  ale  papei  Inocenţiu  III  este: 

„Domnul  a  dat  lui  Petru  să  guverneze  nu  doar  toată  Biserica  ci  toată 
lumea". 

Prin  principiul  „non  intendimus  indicare  de  feudo  sed  decemere 
de  peccato",  Inocenţiu  arată  modalitatea  prin  care  pontiful  roman  îşi  im¬ 
pune  autoritatea  în  alte  ţări,  nealegând  o  cale  feudală  ci  una  moral-reli- 
gioasă.4 

Concepţia  imperial  stă  a  lui  Inocenţiu  dobândeşte  o  dezvoltare  lo¬ 
gică  pe  linia  gândirii  de  factură  gregoriană.  Considerând  că  imperiul,  în 
orginile  sale  şi  în  raţiun'le  sale  de  a  exista,  derivă  din  papalitate,  el  re¬ 
vendică  o  putere  definitivă  cu  caracter  centralizator  asupra  creştinismu¬ 
lui.  Din  punct  de  vedere  practic,  foloseşte  o  manieră  de  aglutinare  a 
structurilor  sociale  pe  cât  de  religioasă,  pe  atât  de  politică. 

Puterea  imperială  nu  va  fi  suprimată  ci  însuşită.  Astfel,  în  epoca 
lui  Inocenţiu  III  se  d  spută  hegemonia  imperialistă  asupra  Europei.  Pe 
de  o  parte  se  manifestă  un  imperialism  al  forţei  materiale,  afirmat  de 
succesorii  germani  ai  lui  Carol  cel  Mare:  Frederic  Barbarosa  şi  Henric 
IV,  pe  de  altă  parte,  papalitatea  exercită  imperialismul  forţei  morale  în 
numele  moştenirii  tradiţiilor  clasice  ale  Romei. 

Visul  lui  Inocenţiu  III  duce  la  concentrarea  eforturilor  papalităţii 
în  întreprinderea  temerară  de  a  absorbi  întregul  univers  în  catol  cism. 
Africa  şi  Asia  musulmană  vor  fi  cucerite  prin  cruciadă,  iar  toate  ţările 
creştine  vor  fi  unite  sub  sceptrul  pontifical.  Este  vorba  despre  un  impe¬ 
rialism  al  „responsabilităţii",  un  ideal  de  „iluminare  şi  progres".  Ca  toate 
vastele  întreprinderi  de  cucerire  morală  şi  materială,  planurile  lui  Ino- 
cenţiu  III  au  nevoie  de  un  concept  ce  poate  justifica  pretenţiile  de  suve¬ 
ranitate,  iar  acesta  a  fost  găsit  în  mistica  dreptulu  ,5  De  această  dată, 
revendicarea  alianţei  cereşti  este  mai  explicită  ca  în  cazul  predeceso¬ 
rilor.  Dacă  Grigorie  VII  şi  Alexandru  III  s-au  numit  „vicari  ai  Sfântului 
Petru",  Inocenţiu  III  se  va  autointitula  „vicar  al  lui  Dumnezeu  pe  pământ". 

Pentru  a-şi  vedea  visul  imperial  st  pus  în  aplicare,  papa  nu  dispu¬ 
nea  direct  de  un  mijloc  armat.  Cruciada,  deci,  va  asigura  pelerinajul  ar¬ 
mat  spre  răsărit.  In  schimb,  papa  dispunea  de  o  armată  pacifistă,  alcă¬ 
tuită  dn  ordinele  religioase  care  susţineau  şi  conservau  influenţa  Romei 
în  zonele  lor  de  activitate.  Interdictul  asupra  naţiunilor  şi  excomunicarea 
personală  a  monarhilor  precum  Ioan  fără  Ţară  şi  Sanche  al  Portugaliei, 
ne  arată  că  Inocenţiu  III  era  suficient  de  puternic  şi  de  versat  in  arta 

politicii  pentru  a  constrânge  şi  a  se  folosi  de  deţinătorii  forţei  militare. 
El  va  instaura  regi  precum  cei  ai  Bulgariei  şi  Serbiei  şi  va  pretinde  de¬ 
tronarea  împăratului  Germaniei  şi  a  regelui  Angliei. 

La  data  la  care  se  concretizează  ideea  pr  mei  cruciade,  Inocenţiu 
III  era  papă  de  un  an.  Acţiunile  sale  erau  marcate  de  o  pasională  ambiţie 
de  a  institui  şi  consolida  transcedentala  autoritate  a  scaunului  roman. 
Personalitatea  sa  se  dovedeşte  încă  de  la  început  marcată  de  o  oarecare 
dualitate:  prudenţa  prevăzătoare  şi  judecata  limpede,  caracteristice  struc¬ 
turii  unui  clasic,  sunt  înlocuite,  în  situaţii  deoseb  te,  de  politicianul  gata 
să  folosească  orice  mijloc  la  îndemână.  Această  latură  a  personalităţii  sale 
este  bine  camuflată  de  faptul  că,  în  viaţa  bisericească  şi  în  cea  seculară. 
Inocenţiu  se  afirmă  ca  un  legiuitor  de  excepţie,  capabil  să  aşeze  bazele 
legale  pentru  urmărirea  şi  concretizarea  pretenţiilor  sale. 

Ideea  celei  de  a  patra  cruciade  încolţeşte  într-un  med  u  laic.  In  no¬ 
iembrie  1199,  contele  Tibald  de  Campagne  îşi  invită  prietenii  şi  vecinii  la 
castelul  său  din  Ecri,  necesitatea  unei  cruciade  fiind  tema  cea  mai  des 
discutată.  Nepot  al  lui  Richard  Inimă  de  Leu  şi  al  lui  Filip  Augustus, 
frate  al  contelui  Henri  care  domnise  în  Palestina,  Tibald  este  iniţiatorul 
proiectului  celei  de  a  patra  cruciade.  în  acelaşi  timp,  papa  Inocenţiu  III 
se  arată  foarte  deranjat  de  situaţia  Răsăritului.  El  scria  în  1199  patr'ar- 
hului  Aymar  al  Ierusalimului  cerându-i  un  raport  detaliat,  precum  unui 
vasal  al  regatului  franc.6  Deoarece  în  1197  murise  Henri  VI,  la  1199 
Inocenţiu  se  găseşte  pe  plan  politic  fără  un  adversar  laic  semn  ficativ. 

în  motivarea  celei  de  a  patra  cruciade  se  regăsesc  stimulii  primelor 
trei,  de  această  dată  preponderenţi  devenind  cei  materiali  şi  mon¬ 
deni.  Tumirurile  şi  atitudinea  încurajatoare  a  doamnelor,  promisiunea 
dobândirii  unor  titluri  nobiliare,  devin  hotărâtoare.  Această  stare  de  lu¬ 
cruri  este  ilustrată  de  predica  propovăduitorilor  itineranţi  precum  Fulk 
de  Neuilly: 

„Pelerinajul  vă  va  oferi  toate  garanţiile.  Promisiunea  de  a  câştiga 
împărăţia  cerurilor  este  sigură,  iar  speranţa  prosperităţii  temporale 
este  şi  ma:  sigură". 7 

încă  de  la  început,  Inocenţiu  III  revendică  cea  de  a  patra  cruciadă 
ca  pe  o  afacere  personală  pe  care,  de  drept,  trebuia  să  o  dirijeze.  Din  co¬ 
respondenţa  papei  şi  din  Gesta  înnocentii  Terţii ,  lucrarea  biografului  său, 
rezultă  că  a  patra  cruciadă  este  opera  exclusivă  a  Romei  şi  a  agenţilor  ei. 

Pregătirea  cruciadei  a  început  cu  intensificarea  activităţii  predica¬ 
torilor  între  care  se  remarcă  Fulk  de  Neuilly  şi  Mart  n  de  Pairis. 

Prima  problemă  a  fost  ridicată  de  găsirea  vapoarelor  pentru  trans¬ 
portul  spre  Est,  drumurile  pe  uscat  nefiind  practicabile. 

Cel  dintâi  motiv  de  dispută  şi  de  sciziune  a  fost  deciderea  ob*ecti- 
vului  cruciadei.  După  unii  istorici,  ideea  plecării  spre  Egipt  aparţine  lui 
Inocenţiu,  deşi,  din  corespondenţa  sa  reiese  că  această  problemă  îi  era 
indiferentă.  Inocenţiu  nu  era.  însă,  omul  căruia  să  i  se  potrivească  o  ju¬ 
decată  bazată  pe  aparenţe.  Din  această  pricină,  v’itorii  cruciaţi  s-au  divi¬ 
zat  în  două  tabere:  tradiţionaliştii  sau  intransigenţii  care  doreau  să  mear¬ 
gă  direct  spre  Locurile  Sfinte,  fără  oprire,  şi  progresiştii  sau  oportu- 

niştii  care  înţelegeau  marele  avantaj  al  atacării  Egiptului. 

Cunoaştem  din  lucrarea  Devastatio  Constantinopolitana  că  Inocenţiu 
este  cel  care  recomandă  baronilor  Veneţia  drept  punct  de  plecare.  „Creş¬ 
tinătatea  v-a  ales",  avea  să  predice  oratorul  V.llehardouin,  veneţienilor. 
Deoarece  nici  veneţienii  nu  erau  de  acord  cu  Egiptul,  contractul  de  trans¬ 
port  prevedea  vag  „trecerea  spre  Ţara  Sfântă". 

Momentul  convocării  cruciaţilor,  descris  de  istoricii  papei  ca  fiind 
o  reuşită:  „părea  că  toată  lumea  s-a  aliat  să  recucerească  Ierusalimul",  nu 
era,  în  realitate,  decât  un  şir  de  întârzieri  în  raport  cu  programul  şi  de 
neprezentări  la  apel.  Băncile  veneţiene  nu-şi  respectau  contractele. 

Primul  act  de  autoritate  a  papei,  ce  a  reprezentat  totodată  şi  o  ino¬ 
vaţie,  a  fost  refuzul  de  a  deschide  cruciada  tuturor  penitenţilor.  Prin  res¬ 
pingerea  femeilor,  bătrânilor  şi  inf'rmilor,  din  dorinţa  de  a  avea  armate 
ordonate,  el  încalcă  dreptul  unor  credincioşi  de  a  fi  incluşi  în  contractul 
spiritual.  -  -  '  -  V  1* 

Deşi,  după  moartea  lui  Tibald  de  Campagne,  în  1201,  papa  influen¬ 
ţează  numirea  lui  Bonifaciu  de  Montferrat  ca  locţiitor,  elementul  laic 
al  cruciadei  nu  i  se  va  supune,  ci  d'n  contră. 

Cruciada  debutează  cu  o  acţiune  de  rebeliune  a  dogelui  Veneţiei 
împotriva  papei,  constând  într-o  încercare  de  eliberare  de  sub  contro¬ 
lul  Bisericii  şi  de  laicizare  a  mişcării. 

Următorul  moment  critic  al  cruciadei  a  purtat  numele  Zarei.  De¬ 
oarece  veneţienii,  cei  ce  furnizau  fondurile  necesare  cruciadei,  doreau 
să  atace  Zara,  papa  a  trebuit  să  aleagă  între  a  renunţa  la  cruciadă  sau 
a  tolera  iniţiativa  veneţiană.  în  consecinţă,  Inocenţiu  dezaprobă  oficial 
acţiunea,  însă  lasă  lucrurile  să  evolueze  de  la  sine,  scriind: 

„Mai  bine  îndurăm  un  rău  mijlociu  pentru  a  obţine  un  bine  mai 
mare"  .8 

Din  punct  de  vedere  oficial,  Bonifaciu  de  Montferrat  primeşte  or¬ 
din  personal  de  la  papă  să  nu  plece  la  Zara,  scrisorile  pontifului  amenin¬ 
ţând  cu  anatema  cruciaţii  care  vor  lupta  împotriva  creştinilor.  Anatema 
papală  se  dovedeşte  a  avea  o  valoare  mai  mică  decât  contradiscursul  do¬ 
gelui  Veneţiei,  iar  oraşul  este  atacat.  Drept  răspuns,  papa  avea  să  scrie 
cruciaţilor: 

„V-am  interzis  sub  pedepsele  cele  mai  severe  să  atacaţi  o  forţă  mi- 
1  tară  creştină,  cu  excepiţa  cazului  în  care  creştinii  v-ar  împiedica 
în  drumul  vostru  şi  ar  avea  o  atitudine  ostilă.  Pe  cei  care  nu  ne-au 
ascultat  îi  declarăm  excomunicaţi  şi  deposedaţi  de  privilegiul  cru- 

Q 

Cil  . 

Dar,  deşi  excomunică  pe  veneţieni,  el  autorizează  în  acelaşi  timp  pe 
cruciaţi  să  păstreze  contactul  cu  cei  excomunicaţi,  ca  şi  cum  ar  f‘,  de 
dragul  nobilului  scop  al  cruciadei.  Scopul  cruciadei  trebuia  să  f  e  ace¬ 
laşi  cu  al  Biseric  i,  iar  Biserica  şi  papa  erau  una. 

Atitudinea  lui  Inocenţiu  III,  în  această  situaţie,  ne  descoperă  mai 
degrabă  chipul  pol  ticianului  decât  cel  al  păstorului  de  suflete,  acceptând 
atât  colaborarea  cu  creştinii  anatematizaţi  cât  şi  agresiunea  asupra  creş¬ 
tinilor,  dacă  aceştia  se  opuneau  scopului  cruciadei. 

Corespondenţa  dintre  papă  şi  baroni,  desfăşurată  pe  parcursul  ani¬ 
lor  1202,  1203,  indică  intrarea  cruciadei  într-o  fază  nouă,  inaugurată  de 
o  a  doua  sch  mbare  a  scopului  iniţial.  Deşi  cruciaţii  întrezăreau  Ierusali¬ 
mul  sau  Egiptul,  ei  încep  să  gândească  tot  mai  des  la  Constantinopol.  Ini¬ 
ţiativa  tânărului  Alexius  Comnenul  de  a  redobândi  tronul  cu  ajutorul 
Apusului,  desch  de  un  şir  de  tratative  mai  mult  decât  profitabile  pentru 
cruciaţi  şi  pentru  conducătorul  lor  spiritual.  Alexius  promite  să  achite 
datoriile  cruciaţilor  către  veneţieni,  să  asigure  d'n  punct  de  vedere  mate¬ 
rial  şi  financiar  mijloace  de  cucerire  a  Egiptului,  adăugând  o  armată  de 
10  000  de  oameni  şi  întreţinerea  unei  gărzi  a  Ţării  Sfinte,  formată  din  500 
de  cavaleri.  Dar,  mai  presus  de  toate,  el  promite  să  supună  imperiul  grec 
papei  şi  să  sprijine  unirea  Bisericilor. 

Rămaşi  fără  mijloacele  necesare,  cruciaţii  nu  puteau  să  ajungă  în 
Siria,  văzându-se  astfel  nevoiţi  să  pornească  iar  împotriva  creştinilor.  Ei 
au  căutat  chiar  unele  justificări,  motivând  că  acest  conflict  se  poate  rezolva 
fără  crime,  fiind  plăcut  Domnului  ca  tronul  să  revină  moştenitorului  de 
drept. 

In  luna  mai  a  anului  1203,  s-a  semnat  acordul  între  Alexius,  Boni- 
faciu  de  Montferrat  şi  Dandolo,  la  Corfu,  iar  Inocenţiu  III  nici  de  această 
dată  nu  s-a  lăsat  surprins  de  evenimente,  după  cum  se  arată  în  scrisoarea 
sa  din  luna  februar'e  a  anului  1203: 

„ei  (cruciaţii)  nu  trebuie  să  recadă  în  păcat,  căci  nu  au  dreptul  de 
a  jefui  pământuri  creştine  decât  în  caz  de  necesitate  absolută  şi  chiar 
în  acest  caz  nu  pot  acţiona  decât  cu  sfatul  conducătorului  Bisericii". 

De  asemenea,  papa  nu  a  încercat  să  împ’edice  plecarea  cruciaţilor 
printr-o  nouă  excomunicare,  propunerea  lui  Alexius  fiind  în  deplin  acord 
cu  visele  de  secole  ale  Romei.  Potrivit  călugărului  Gunther: 

„Când  vestea  acestei  negocieri  a  ajuns  la  el,  papa,  împreună  cu  în¬ 
tregul  său  cler  s-au  temut  ca  duhul  rău  să  nu  profite  de  această 
ocazie  care  ar  putea  duce  la  pierderea  armatei  (...).  Ca  şi  prede¬ 
cesor  i  săi,  el  detesta  această  cetate  a  Constantinopolului ,  de  atâta 
timp  rebelă  în  faţa  voinţei  Bisericii  Romei44.10 

Autorul  Cronicii  de  la  Novgorod  relatează  despre  convingerea  lud  Ale¬ 
xius  că  este  dorit  pe  tronul  bizantin  de  întreg  Constantinopolul,  consem¬ 
nând  şi  cele  spuse  de  papă  baronilor: 

„Dacă  este  aşa,  reaşezaţi-1  în  tronul  său  şi  mergeţi  apoi  împotriva 
Ierusal  mului,  cuceriţi  Ţara  Sfântă44.11 

Aubri  de  Trois  -  Fontaines  asigură  că  Inocenţiu  III  se  învo  eşte  de 
bon  coeur  cu  proiectul  restaurării  lui  Alexius. 

Autorul  lucrării  Annăles  de  Cologne  afirmă  că  papa  a  absolvit  cru¬ 
ciaţii  de  păcatul  crimelor  de  la  Zara  „tocmai  la  rugămintea  pretenden¬ 
tului  bizantin44.12 

Cronicile  mai  sus  citate  depun  o  relativă  mărtur  e  despre  ceea  ce 
era,  de  fapt,  credinţa  majorităţii  contemporanilor:  papa  dorea  să  cuce¬ 
rească  cetatea  Constantinopolului.  Chiar  dacă  în  aparenţă  iniţiativa  nu 
îi  aparţine,  desfăşurarea  evenimentelor  se  dovedeşte  mai  mult  decât  favo- 

rabilă  Romei  şi,  deci,  nu  poate  fi  lăsată  în  voia  hazardului.  Cruciaţii,  pe 
de  altă  parte,  aveau  nevoie  doar  de  stimuli  materiali,  ce  existau  din  abun¬ 
denţă  potrivit  relatărilor  lui  Villehardouin: 

„Puteţi  afla  în  ceea  ce  priveşte  această  cetate  (Constantinopol)  că 
este  ceva  ce  niciodată  nu  am  mai  văzut  şi  nici  nu  am  gândit  că  poate 
exista  în  întreaga  lume  una  atât  de  bogată;  căci  am  văzut  ziduri 
atât  de  înalte  (...),  palate  atât  de  bogate  şi  biserici  atât  de  măreţe 
încât  n-ar  putea  crede  cineva  dacă  nu  a  văzut  cu  ochii  săi44.13 

Alexius  nu  ezită  să  proclame  supremaţia  spirituală  a  pontifului  ro¬ 
man  asupra  temporalului,  numindu-1  „Prea  Sfântul  Părinte  şi  Domn ,  cel 
ce  ţine  pe  pământ  locul  lui  Dumnezeu ,  cel  ce  domină  toate  puterile  şi 
are  dreptul  asupra  tuturor  împăraţilor Aceste  afirmaţii  pot  fi  în  egală 
măsură  un  exces  de  zel  dar  şi  răspunsul  unor  pretenţii  pe  care  Alexius  se 
grăbeşte  să  le  satisfacă  din  perspectiva  propriilor  interese.  El  cont'nuă: 

„Am  promis  şi  prin  jurământ,  să  recunoaştem  cu  toată  umilinţa  pe 
papa  roman,  moştenitorul  catolic  al  Sfântului  Petru,  prinţul  apostol'lor, 
conducătorul  bisericesc  al  întregii  creştinătăţi.  Am  promis  de  asemenea 
că,  dacă  îndurarea  divină  îmi  va  restitui  imperiul,  voi  reda  Biserica  Orien¬ 
tului  ascultării  sale*4. 14 

Condiţia  acestei  întreprinderi  bizantino-romană  este  clar  ilustrată  în 
declaraţia  pretendentului  bizantin.  El  face  concesii  numai  în  cazul  redo¬ 
bândirii  tronului.  Pe  de  altă  parte,  transpare,  din  răspunsul  papei,  inten¬ 
ţia  de  constrângere.  El  afirmă  că  se  va  lăsa  convins  doar  de  fapte: 

„Desigur,  este  o  mare  bucurie,  şi  îţi  mulţumim  mult,  căci  te-am 
văzut  decis  să  vrei  unitatea  Bisericii  şi  întoarcerea  Constantinopo- 
lului  la  ascultarea  romană.  Dacă  faptele  tale  vor  corespunde  cuvin¬ 
telor,  Dumnezeu  îţi  va  consolida  imperiul  în  pace  (. . .).  Dacă  nu  vei 
rămâne  fidel  jurămintelor  tale,  să  nu-ţi  faci  iluzii". 15 

Cuceririle  anului  1204  au  fost  rezultatul  unei  exaltări  de  suprafaţă 
ce  a  cuprins  o  armată  motivată  aproape  exclusiv  material.  Au  existat  însă 
şi  voci  care  au  luat  poziţie  împotriva  acestei  exaltări.  Poetul  satiric  clu- 
n  acenz  Guyot  de  Provins  se  întreba  în  poemele  sale  de  ce  papa  permite 
o  cruciadă  condusă  împotriva  creştinilor.  Trubadurul  provensal  Guillem 
Figuera  acuza  Roma  de  perfidie  în  relaţiile  cu  grec  i.  Intr-o  perioadă  în 
care  Roma  propovăduia  cruciada  împotriva  conaţionalilor,  era  foarte  puţin 
probabil  ca  aceste  proteste  să  dobândească  o  anume  însemnătate.  Propu¬ 
nerii  de  abatere  spre  Constantinopol  din  scrisoarea  lui  Balduin  ca  şi  altor 
iniţiative  în  interesul  scaunului  papal  de  acelaşi  gen,  Inocenţiu  a  răspuns: 

„Domnul  îşi  dă  aprobarea  fără  rezerve44. 16 

In  tabăra  opusă  ideologic  lui  Guyot  de  Provins  şi  lui  Gu  llem  Figuera 
se  cântau  imne  închinate  căderii  marelui  şi  lipsitului  de  Dumnezeu  oraş: 
Constantinopolitana  Civitas  Profana .  Circulau  în  aceste  medii,  zvonuri 
triumf  al'fite  despre  groaza  musulmanilor  şi  alarmarea  sultanului  Egip¬ 
tului,  la  vestea  căderii  Constantinopolului. 

In  lumea  bizantină,  cronicarul  grec  Nicetas  Chonietes  scria  despre 
trupele  cruciate: 

„Aceşti  barbari  nu  au  îndurare  umană  pentru  nimeni.  Sunt  cu  to¬ 
tul  fără  de  simţire  şi  cu  totul  neinstruiţi  (. . .).  Au  intrat  cu  ca  i  şi 
cu  măgarii  în  biserici  spre  a  lua  vasele  sfinte  şi  stranele  pentru  or¬ 
namentele  de  metal  preţios  care  le  acopereau.  Stătu  le  de  bronz  au 
fost  topite  de  aceşti  vandali,  tot  ce  nu  avea  valoare  venală  a  fost 
distrus  şi  aruncat  în  foc".17 

Prima  reacţie  a  papei  la  cucerirea  Constantinopolului  a  fost  de  „a  se 
bucura  în  Domnul",  după  cum  scrie  Baudouin,  şi  de  a  sărbători  „mira¬ 
colul  înfăptuit  de  Domnul  pentru  gloria  numelui  Său,  onoarea  şi  câştigul 
scaunului  roman,  avantajul  ridicării  creştinătăţ  i".  în  continuare  declară 
că  ia  sub  protecţia  sa  oamenii  şi  pământurile  noului  imperiu,  ordonând 
tuturor  să  respecte  şi  să  apere  opera  lui  Baudouin  şi  a  cruciaţ  lor.18 

în  aceste  condiţii,  Baudouin  cere  colonizarea  cu  occidentali  a  tutu¬ 
ror  teritorilor  cucerite.  Coloniştii  aveau  să  provină  din  toate  păturile 
sociale  dar,  mai  ales,  din  rândul  clericilor  şi  a  călugărilor,  pentru  răs¬ 
pândirea  credinţei  latine. 

După  bucuria  imediată  cuceririi  Constantinopolului,  polit'ca  Romei 
se  îndreaptă  împotriva  învingătorilor,  în  dorinţa  de  a-i  împiedica  să  aca¬ 
pareze  profitur  le  victoriei.  Abia  acum  papa  se  declară  profund  şocat, 
asemeni  oricărui  creştin  şi  neliniştit,  asemeni  oricărui  om  de  stat.  El 
scrie  împotriva  atrocităţilor,  arătând  că  învingătorii  au  divizat  în  mod 
orb  unitatea  dintre  Stat  şi  Biserică,  fără  a  respecta  autoritatea  papală, 
a  cărei  drepturi  le-au  ignorat  în  mod  del  berat.  O  astfel  de  atitudine 
slujea  două  scopuri  deopotrivă:  chemarea  la  ascultare  a  luptătorilor,  în 
beneficiul  scaunului  roman,  şi  câştigarea  simpatiei  creştinilor  răsăriteni. 

înainte  de  toate,  Inocenţiu  III  trebuia  să  se  impună  oficialilor  bi¬ 
zantini,  clerului  ortodox  şi  patriarhului.  Cucerirea  vârfurilor  ierarhice 
în  general  nu  era  suficientă.  De  obicei,  episcopii  din  „colonii"  condu¬ 
ceau  arbitrar,  refuzând  să  răspundă  voinţei  romane  şi  demisionând  când 
aceasta  le  era  impusă.  Cea  mai  bună  cale  era,  deci,  influenţarea  pa¬ 
triarhului. 

La  sfârşitul  lunii  mai  a  anului  1205,  Inocenţiu  III  cheamă  la  Roma 
pe  Thomaso  Morosini,  hirotonindu-1  decan,  preot  şi  apoi  consacrându-1 
episcop.  El  ia  sub  protecţia  Sfântului  Petru  Biserica  Constantinopolului, 
ccnfirmându-i  bunurile  şi  libertăţile,  acordând  conducătorului  ei  privi¬ 
legii  care  îi  afirmau  poziţia  de  al  do  lea  exponent  al  ierarhiei  creştine, 
un  fel  de  adjunct  al  papei.  Teoria  lui  Inocenţiu  III  despre  patr  arhatul 
de  Constantinopol  arată  că  acesta  este  încă  de  la  început  inferior  scau¬ 
nului  Alexandriei,  Antiohiei  şi  Ierusalimului,  fiind  ridicat  deasupra  lor 
prin  voinţa  Bisericii  Romei.  Este  însăşi  papalitatea  cea  care  a  ridicat  Bise¬ 
rica  greacă  la  rangul  de  a  doua  în  ierarhie. 

Corespondenţa  patriarhului  Morosini  cu  papa  îl  vădeşte  pe  acesta 
din  urmă  ca  fiind  un  om  de  paie.  El  se  plânge  de  actele  de  neascultare 
şi  ostilitate  a  căror  victimă  este,  trimiţând  plângeri  şi  cereri  zilnice  de  a 
fi  asistat  în  rezolvarea  unor  probleme: 

„Ex  stă  în  imperiu  episcopi  care  îmi  refuză  ascultarea  (. . .).  Unii 
dintre  ei  şi-au  abandonat  diocezele  după  6  luni  pentru  a  nu  fi  afec- 

taţi  de  somaţia  mea.  Ce  măsuri  să  iau  împotriva  acestor  răzvră- 
tiţi“.19 

In  privinţa  Niceei  şi  a  împăratului  bizantin,  diplomaţia  lui  Inocen- 
ţiu  spera  într-o  formulă  aparent  benefică  ambelor  părţi.  Primul  legat 
papal,  Benoît  de  Sainte  -  Suzanne,  a  purtat  negocieri  cu  Laskaris  şi  mi¬ 
tropolitul  de  Efes  dar  nu  a  ajuns  la  nici  un  acord.  Curtea  Romei  reia  le¬ 
gătura  cu  suveranul  grec  în  1208,  în  vederea  tratativelor,  ajungând  să 
se  plângă  în  scrisori  de  latinii  din  Constantinopol  şi  conduita  lor: 

„Sunt  apostaţi  care  s-au  strâns  la  sfârşit,  crezându-se  cruciaţi  pen¬ 
tru  eliberarea  Ţării  Sfinte  de  sub  necredincioşi  şi  s-au  întors  împo*. 
tr  va  creştinilor.  în  plus,  pe  lângă  cucerirea  Constantinopolului  şi  a 
imperiului  grec,  mai  sunt  vinovaţi  de  trădare  şi  sacrilegiu.  Ei  nu 
au  respectat  sfintele  biserici;  i-aţi  văzut  omorând  creştini,  dezono¬ 
rând  fecioare.  Nu  încetează  să  încalce,  de  mai  multe  ori  pe  zi, 
tratatele  încheiate  de  noi  (. . .).  Vă  implorăm,  ajutaţi  pe  Laskaris 
să  ajungă  la  o  pace  definitivă  cu  noi  şi  să  numească  un  legat  spe¬ 
cial  pentru  a  o  obţine. 

Dumnezeu  a  trasat  El  însuşi  graniţa  între  domeniul  nostru 
de  influenţă  şi  al  lor;  noi  nu  dorim  ca  ei  sau  noi  să  fim  înşelaţi. 
Această  frontieră  este  marea.  Trebu’e  să  fie  mulţumiţi  cu  terito¬ 
riile  pe  care  le  au.  Dacă  vor  consimţi  să  discute  pe  această  baza, 
noi  vă  promitem  ajutor  în  războiul  împotriva  sarazinilor.  Dacă  re¬ 
fuză,  ne  s  mţim  obligaţi,  deşi  nu  vrem,  să  ne  aliem  împotriva  lor 
cu  barbarii  şi  necredincioşii  (. . .).  Noi  am  propus  pacea.  Dacă  ea 
nu  va  fi  încheiată,  no:  ne  declinăm  orice  responsabilitate**.20 
Textul  vorbeşte  de  la  sine.  Abilitatea  cu  care  Inocenţiu  III  se  mişcă 
în  aria  diplomaţiei,  nu  poate  afecta  imaginea  sa  de  pontif  roman  aflat  în 
căutarea  intereselor  Bisericii  Catolce.  Este  afectată,  însă,  latura  creştină 
a  personalităţii  sale,  lipsindu-şi  benevol  imaginea  de  orice  manifestare 
a  solidarităţii.  Ceea  ce  completează,  pe  de  altă  parte,  această  imagine 
ştirbită,  este  tr  umfalista  pretenţie  de  a  se  identifica  cu  urmaşul  Sfântului 
Petru  şi  în  acelaşi  timp  reprezentantul  lui  Dumnezeu  pe  pământ,  cel  prin 
care  lucrează  providenţa: 

„Noi  nu  pretindem  că  latinii  nu  sunt  vinovaţi,  dar  noi  credem  că 
este  o  pedeapsă  dreaptă  a  lui  Dumnezeu,  care  pr'n  intermediul  lor 
a  pedepsit  pe  greci  pentru  ruperea  tunicii  lui  Hristos  (. . .).  In  c  uda 
avertismentelor  repetate  ale  predecesorilor  noştri  şi  ale  ncastre,  gre¬ 
cii  nu  au  dorit  să  revină  la  unire,  nici  să  contr  buie  la  eliberarea 
locurilor  Sfinte,  bine  ce  l-ar  fi  putut  face  în  mai  mare  măsură  ca 
alte  popoare,  datorită  poziţiei  geografice  şi  a  bogăţiei  lor**.21 

*  • 

Rândurile  de  mai  sus  au  fost  gândite  în  depl  na  cunoştinţă  a  ima¬ 
ginii  pe  care  latinii  o  aveau  asupra  bizantinilor.  Deoarece  b  zantinii  perr 
severau  în  a-i  considera  pe  latini  „barbari**,  la  rândul  lor  erau  conside¬ 
raţi  schismatici  şi  lipsiţi  de  onest  tate.  Supuşii  papei  afirmau  că  va  trebui 
impus  la  Constantinopol  modelul  omului  latin: 

„  . . .  oameni  care  nu  sticlesc  precum  scânteierea  pietrelor  preţioase, 
care  nu  se  mândresc  cu  splendoarea  perlelor  sau  cu  focul  diaman- 

telor  amestecate  cu  purpura  şi  aurul,  dar  care,  ca  adevăraţi  sugaci 
ai  lui  Marte,  au  în  ochii  lor  văpăi  de  mânie  mult  mai  scânteietoare 
decât  sclipirea  pietrelor  preţioase  şi  ale  căror  picături  de  sudoare 
sunt  mai  frumoase  decât  splendoarea  perlelor14.22 

In  ceea  ce  priveşte  ajutorul  militar  pe  care  Bizanţul  ar  fi  trebu't 
să  îl  acorde  Ţării  Sfinte,  Inocenţiu  se  contrazice,  el  însuşi  menţionând  in 
scrisorile  sale  că  bizantin  i  aveau  la  rândul  lor  nevoie  de  ajutor  militar 
împotriva  sarazinilor.  Potrivit  istoricului  Charles  Diehl,  în  zadar  s-au  stră¬ 
duit  bizantinii  să  reconstituie  armata  şi  flota.  începând  cu  sec.  XII,  com- 
nen'i,  deşi  au  depus  un  mare  efort  pentru  restaurarea  puterii  militare, 
din  cauza  cruciadelor  n-au  obţinut  rezultatele  sperate,  obligaţi  fiind  sâ 
supravegheze  nenumăratele  armate  ce  veneau  din  Occident,  de  a  orândui 
trecerea  lor  pr  n  provincii,  de  a  apăra  Constantinopolul.  Tocmai  din  a- 
ceastă  cauză,  împăraţii  sec.  XII  au  neglijat  inamicii  iviţi  la  frontiere.23 

Potr  vit  istoricilor,  marele  ţel  al  papei  Inocenţiu  III  a  fost  pornirea 
unei  cruciade.24  Cruciada  a  patra  nu  a  reuşit  să  aducă  nici  un  ajutor  Ţării 
Sfinte.  In  Constantinopol  s-a  întemeiat  un  imperiu  latin  şi  un  patriar¬ 
hat  latin.  Schisma  dintre  Biser  ca  Răsăritului  şi  Biserica  Apusului  s-a 
adâncit,  jaful  săvârşit  în  Constantinopol  a  dat  naştere  unui  sentiment  de 
ură  care  va  marca  pentru  multă  vreme  raportul  dintre  cele  două  Bise¬ 
rici.  Din  perspect  va  Ţării  Sfinte,  politica  Romei  a  vizat  o  colonizare  ca¬ 
muflată  de  nobleţea  actului  eliberării  de  sub  ocupaţia  necredinc  oşilor. 
In  pofida  catastrofei  care  a  urmat  cruciadei  a  patra,  proiectul  campaniei 
împotriva  Islamului  nu  şi-a  pierdut  din  importanţă,  supravieţuind.  In 
aprilie  1213  Inocenţiu  a  chemat  din  nou  creştinătatea  la  lupta  pentru  sal¬ 
varea  LocurTor  Sfinte,  realizarea  ei  fiind  programată  după  Conciliul  La- 
teran  IV.  Planul  nu  a  trezit  ecoul  sperat.  Conciliul  a  fixat  debutul  cru¬ 
ciadei  pentru  anul  1217,  însă  papa  Inocenţiu  a  murit  la  16  iulie  1216. 
Deşi  considerat  de  istoric  i  apuseni  unul  dintre  cei  mai  străluciţi  papi, 
cel  care  „a  condus  papalitatea  la  apogeul  puterii  sale11,25  politica  sa  refe¬ 
ritoare  la  ţinuturile  orientale  şi  Biserica  Orientului  s-a  dovedit  un  eşec, 
iar  planurile  sale  au  avut  o  finalitate  catastrofală. 

Există  oameni  „mari  de  faptă11  şi  oameni  „mari  de  idei11.  Este  incon¬ 
testabil  faptul  că  papa  Inocenţiu  III  a  fost  o  personalitate  a  istoriei  bise¬ 
riceşti,  dar,  deşi  se  dovedeşte  util  Bisericii  Catolice  prin  faptele  sale, 
lupta  diplomatică  de  idei,  cu  grave  consecinţe  practice,  pe  care  a  dus-o 
împotr  va  Răsăritului  nu  poate  decât  să-i  ştirbească  prestigiul.  De-a  lun¬ 
gul  cruciadei  a  patra,  papa  Inocenţiu  III  se  converteşte  din  conducător 
spiritual  în  conducător  militar,  aspirând  să  devină  conducător  polit'c 
unic.  Războiul  său  se  converteşte  dintr-un  război  drept  de  el'.berare  în- 
tr-un  război  nedrept  de  cucerire.  Pontiful  roman  s-a  dovedit  a  avea  o 

faţă  pentru  fiecare  tip  de  credincios.  Naivilor  ce  se  lăsau  purtaţi  de  reve¬ 
ria  cuvintelor  mari  le-a  încredinţat  o  misiune  salvatoare,  inconştientă  de 
barbaria  materială  avută  drept  suport.  Oportuniştilor  le-a  oferit  ocazia  de 
a-şi  satisface  instinctele  de  violenţă  şi  cupidtate.  Eşuând  în  intenţia  sa  de 
a  se  identifica  imaginii  cavalerului  alb  cu  destin  salvator,  Inocenţiu  a  fost 

capabil  să  poarte  doar  stindardul  unei  invazii  materialiste  în  toate  for¬ 
mele  sale,  sub  deghizări  moraliste  şi  declaraţii  umanitariste  în  numele 
şi  spre  binele  Occidentului. 

Drd.  DANA  HRIB 

EPISCOPUL  VASILE  STAN  AL  MARAMUREŞULUI 

—  125  de  ani  de  la  naştere  — 


S-au  împlinit,  anul  trecut,  125  de  ani  de  la  naşterea  unuia  dintre 
vrednicii  ierarhi  ai  Bisericii  transilvănene  din  secolul  nostru,  episcopul 
Vasile  Stan  al  Maramureşului.  Deşi  a  desfăşurat  o  activitate  deosebită  mai 
întâi  ca  profesor,  iar  mai  apoi  ca  arhiereu  vicar  la  Sibiu  şi  în  cele  din 
urmă  ca  episcop  al  nou-înfiinţatei  eparhii  a  Maramureşului  istoric,  nu¬ 
mele  său  este  pomenit  tot  mai  rar  şi  numai  în  studiile  de  strictă  spe¬ 
cialitate. 

Socotim  deci  o  datorie  de  suflet  de  a  închina  câteva  rânduri  întru 
amintirea  acestui  destoinic  ierarh  transilvănean  care  a  fost  înaintaş  al 
nostru  în  scaunul  de  episcop-vicar  al  Arhiepiscopiei  Sibiului  şi  care  a 
purtat  şi  aceeaşi  titulatură  de  „Răşinăreanu" .  Episcopul  Vasile  Stan 
s-a  născut  într-o  familie  de  ţărani  ortodocşi  din  localitatea  Sohodol  din 
Munţii  Apuseni  la  30  ianuarie  1875,  primind  din  botez  numele  de  Vasile. 
De  tânăr  a  primit  o  educaţie  aleasă  urmând  cursurile  Gimnaziilor  Con¬ 
fesionale  româneşti  din  Brad  (1887-1891),  gimnaziu  întemeiat  de  mitro¬ 
politul  Andrei  Şaguna,  Beiuş  (1891-1893)  şi  „Andrei  Şaguna“  din  Bra¬ 
şov.  între  1893-1896,  urmează  cursurile  Institutului  Teologic  din  Sibiu. 
După  ce  profesează  un  an  de  zile  cariera  de  învăţător  în  satul  natal  este 
numit  funcţionar  la  Arhiepiscopia  din  Sibiu  (1898).  Trimis  cu  o  bursă  din 
partea  acesteia,  Vasile  Stan  studiază  filosofia  şi  filologia  la  Universita¬ 
tea  din  Budapetsa  (1898-1902),  unde-şi  va  lua  şi  doctoratul  în  lingvistică 
cu  teza  „Mapyar  elemek  a  Moczok  nyelveben “  (Elemente  maghiare  în 
limba  mofilor"),  publicată  la  Sibiu  în  anul  1908. 

Reîntors  în  ţară  începând  cu  1  oct.  1902  a  fost  numit  profesor  de 
limbile  română  şi  maghiară  la  Institutul  teologic  din  Sibiu.  La  26  mai 
1906  este  hirotonit  diacon  de  către  mitropolitul  Ioan  Meţianu  pe  seama 
Catedralei  mitropolitane  din  Sibiu,  iar  la  15  iunie  1913  este  hirotonit 
preot  de  către  acelaşi  ierarh,  fiind  hirotesit  iconom-stavrofor  în  anul 
1921,  de  către  tânărul  mitropolit  Nicolae  Bălan. 

La  separarea  celor  două  secţiuni  ale  Institutului  din  Sibiu  în  1919, 
când  s-a  înfiinţat  şi  Şcoala  normală  „Andrei  Şaguna“  a  fost  numit  direc¬ 
tor  al  acesteia  vreme  de  8  ani  până  în  1927. 

După  decesul  soţiei  sale  în  aprilie  1922.  văduv  fiind,  se  dedică  stu¬ 
diului  şi  vieţii  contemplative.  Simţindu-se  chemat  spre  viaţa  monahală 
la  cerere  este  primit  în  cinul  călugăresc  fiind  tuns  în  monahism  în  stră¬ 
vechea  ctitorie  a  voievodului  Mircea  cel  Bătrân  de  la  Cozia  la  6  sep- 

tembrie  1925.  In  1926  este  ridicat  de  către  Sf.  Sinod  la  propunerea  mitro¬ 
politului  Nicolae  Bălan  la  rangul  de  arhimandrit. 

Dându-şi  seama  de  calităţile  deosebite  de  gospodar  şi  de  intelectual 
ale  arhimandritului  Vasile  Stan,  acelaşi  mitropolit  Nicolae  Bălan  îl  nu¬ 
meşte  la  7  septembrie  1927  ca  vicar  al  Arhiepiscopiei  Sibiului,  iar  un 
an  mai  târziu  la  30  mai  1928,  Sf.  Sinod  l-a  ales  vrednic  să  ocupe  scau¬ 
nul  de  arhiereu  al  Arhiepiscopiei  Sibiului  dându-i-se  şi  titulatura  de 
„Răşinăreanu" .  De  fapt  acest  titlu  a  mai  fost  purtat  înaintea  lui  de  către 
arhiereul  Ilarion  Puşcariu,  iar  mai  apoi  de  alţi  episcopi-vicari  de  la  Si¬ 
biu  (Teodor  Scorobeţ,  Visarion  Aştileanu,  Emilian  Birdaş  şi  Visarion 
Bălţat).  Hirotonia  întru  arhiereu  a  arhimandritului  Vasile  Stan  a  avut 
loc  duminică,  14  oct.  1928,  în  Catedrala  mitropolitană  din  Sibiu,  fiind  ofi¬ 
ciată  de  către  Mitropolitul  Nicolae  Bălan  înconjurat  de  episcopii  sufra- 
gani,  Roman  Ciorogariu  de  la  Oradea,  Grigorie  Comşa  de  la  Arad  şi  de 
arhiereul  Andrei  Crişanul.  La  sfârşitul  slujbei,  noul  hirotonit  a  rostit 
o  frumoasă  şi  adâncă  cuvântare  încheind  cu  o  frumoasă  rugăciune:  „Zar 
Tu  Doamne ,  Dumnezeule  şi  Stăpânul  vieţii  mele ,  care  m-ai  chemat  să-ţi 
slujesc  ca  arhiereu ,  ajută-mi  să  ţin  aprins  darul  Tău  ce  este  în  mine  prin 
punerea  mâinilor  mai  marilor  Apostolilor  Tăi.  Fă  Doamne  ca  prin  acest 
dar  să  se  sfinţească  şi  să  se  hinecuvinteze  viaţa  mea  şi  a  tuturor  acelora 
asupra  cărora  voi  chema  binecuvântarea  Tau . 

Vreme  de  10  ani  a  desfăşurat  o  muncă  deosebită  atât  la  Centrul 
arhiepiscopesc  din  Sibiu  cât  şi  în  întreaga  eparhie.  Slujea  regulat  în 
Catedrală  şi  în  alte  biserici  din  eparhie,  predica  înaripat  fiind  iubit  de 
credincioşi  şi  s-a  ocupat  pe  mai  departe  de  bunul  mers  al  Şcolilor  Con¬ 
fesionale  din  Arhiepiscopie.  A  fost  de  un  real  folos,  mitropolitului  Nico¬ 
lae  Bălan  pe  care  l-a  respectat  şi  de  care  a  fost  respectat,  iubit  şi  preţuit 
pentru  întreaga  sa  activitate  pusă  în  slujba  Bisericii  transilvănene  şi  a 
idealurilor  naţionale  ale  turmei  duhovniceşti  din  Ardeal. 

Toate  aceste  calităţi  şi  merite  ale  sale  l-au  impus  în  ochii  tuturor,  iar 
ca  o  încununare  a  acestora  a  fost  ales  la  1  nov.  1938  ca  episcop  al  noii 
Eparhii  a  Maramureşului  cu  reşedinţa  în  oraşul  Sighet. 

Cu  acel  prilej,  deschizând  şedinţa  Colegiului  electoral  bisericesc, 
patriarhul  Miron  Cristea  spunea  între  altele:  „Am  convocat  pe  astăzi 
acest  Colegiu  electoral  pentru  a  alege  episcop  titular  la  locul  vacant  de 
la  Sighetul  Maramureşului .  Episcopia  aceasta  este  acum,  după  o  întreru- 
pree  de  veacuri  a  vieţii  sale ,  reînfiinţată  cu  aprobarea  tuturor  factorilor 
hotărâtori:  Biserică,  Parlament  şi  Rege.  înainte  cu  multe  veacuri  a  fost 
în  acele  părţi  o  vie  mişcare  de  viaţă  şi  a  Bisericii  ortodoxe  şi  naţională. 
Egumenii  acestei  mănăstiri  stavropighii  de  la  Peri . . .  erau  episcopii  cu 
jurisdicţie  peste  întinse  ţinuturi  de  români. 

...  La  acest  loc  veţi  astăzi  a  alege  episcop. 

Ajute-vă  Dumnezeu ,  ca  rezultatul  obţinut  să  fie  spre  întărirea 
românismului  şi  a  ortodoxismului  din  acel  ţinut,  unde  atâţia  români  au 
fost  înstrăinaţi  de  vitregia  vremurilor  de  tulpina  neamului “.  In  urma  vo¬ 
tului  a  fost  ales  ca  episcop,  arhiereul  Vasile  Stan  Răşinăreanu  de  la 
Sibiu  care  a  obţinut  69  de  voturi.  Arhimandritul  Iuliu  Scriban  a  obţinut 

53  de  voturi,  iar  arhimandritul  Evghenie  Laiu,  care  mai  târziu  a  ajuns 
şi  el  arhiereu,  10  voturi. 

După  alegere  noul  titular  a  rostit  o  frumoasă  cuvântare  în  care 
după  ce  a  mulţumit  lui  Dumnezeu  pentru  această  chemare  la  apostolat 
şi  membrilor  Colegiului  electoral,  a  schiţat  un  program  de  acţiune  pentru 
viitor. 

„Mă  voi  sili  -  zice  el  -  şi  voi  ruga  în  fiecare  zi  pe  Dumnezeu ,  să-mi 
ajute  ca  să  lucrez  în  ogorul  Bisericii  Sale  şi  a  neamului  nostru  aşa,  ca 
nimeni  să  nu  regrete  votul  ce  mi  l-a  dat . . .  Ceea  ce  voi  căuta  însă  cu  toată 
ardoarea  sufletului  meu  în  activitatea  pastorală  cât  îmi  va  fi  îngăduită 
de  bunul  Dumnezeu  va  fi ,  să  fact  ca  să  pătrundă  în  împlinirea  acestor  po¬ 
runci  şi  orânduieli  cât  mai  multă  sfinţenie ,  ca  toţif  păstor  şi  păstoriţi,  să 
ne  putem  mântui  sufletele,  încredinţându-le  lui  Hristos" . 

Şi  apoi  adăuga:  „ dragostea  de  neam  şi  de  legea  românească  ce  am 
supt-o  deodată  cu  laptele  mamei  în  satul  de  pe  Valea  Arieşului  ce  mi-a 
dat  fiinţa  şi  dârzenia  caracterului  moţesc,  moştenire  din  moşi-strâmoşi, 
îmi  vor  biciui  necontenit  elanul,  ca  să  port  cu  cinste  şi  crucea  lui  Hristos 
şi  steagul  avântului  românesc" . 

Investirea  episcopului  Vasile  Stan  ca  eparhiot  a  avut  loc  la  16  dec. 
1938  în  palatul  regal  din  Bucureşti,  prilej  cu  care  a  reafirmat  din  nou 
dragostea  sa  faţă  de  păstoriţii  săi  şi  faţă  de  cauza  nobilă  a  românismului 
de  pe  acele  plaiuri  ale  Maramureşului. 

După  înmânarea  cârjei  arhipăstoreşti,  regele  Carol  al  II-lea  a  ţinut 
o  cuvântare  în  care,  după  ce  a  arătat  motivele  care  au  stat  la  baza  re¬ 
înfiinţării  acestei  eparhii,  a  concluzionat  adresându-i-se  noului  ales: 
„Eparhia  ce  ţi-o  încredinţez  astăzi...  nu  este  o  eparhie  bogată,  ci  una 
în  care  oamenii  sunt  siliţi  să  muncească  din  greu  pentru  câştigarea  pâinii 
de  toate  zilele.  Iată  o  cauză  şi  mai  mare  pentru  care  stabilirea  unui  înalt 
ierarh  în  acest  colţ  de  ţară  trebuie  să  bucure  sufletul  oricărui  român". 

înscăunarea  episcopului  Vasile  Stan  a  avut  loc  joi,  29  dec.  1938  la 
Sighet  fiind  de  faţă  episcopii  Nicolae  Colan  al  Clujului  care  îndeplinea  şi 
funcţia  de  ministru  al  Cultelor  şi  Nicolae  Popovici  al  Oradiei,  autorită¬ 
ţile  civile  şi  militare  ale  regiunii  Maramureş  ş.a.  După  Sf.  Liturghie  arhi¬ 
erească  din  Catedrala  Ortodoxă  din  Sighet,  episcopul  Nicolae  Colan  a 
citit  Decretul  Regal  de  recunoaştere  ca  episcop,  urmând  apoi  cuvântul 
de  prezentare  a  noului  ierarh  de  către  episcopul  Nicolae  al  Oradiei  care 
între  altele  a  spus:  „ Dumnezeu  v-a  trimis  astăzi  un  părinte  iubitor  şi  un 
bun  păstor.  V-a  trimis  un  arhiereu  cuvios,  fără  răutate,  fără  prihană , 
iar  nouă  celor  ce  purtăm  pe  umerii  noştri  mari  răspunderi  creştineşti  şi 
româneşti  la  graniţa  dinspre  Miazănoapte  şi  Apus,  un  încercat  împreună 
luptător  pentru  Neam,  Lege  şi  Rege,  şi  un  harnic  împreună  ziditor  al  for¬ 
tificaţiilor  morale,  care  se  vor  împleti  şi  închega,  într-un  întreg  indes¬ 
tructibil  cu  braţul  de  fier  şi  de  piatră  care  încinge  apărător  şi  scutitor 
timpul  sfânt  al  neamului  şi  hotar  pe  veci  însemnat  al  Scumpei  noastre 
ţări". 

în  cuvântul  său  de  răspuns  episcopul  Vasile  Stan  a  făcut  un  scurt 
istoric  al  vieţii  bisericeşti  ortodoxe  din  Maramureş  şi  a  adus  prinosul 


COMEMORĂRI 


41 


13 


său  de  recunoştinţă  autorităţilor  bisericeşti  şi  civile  ale  vremii  care  au 
stat  la  baza  reînfiinţării  eparhiei  Maramureşului.  La  recepţia  oferită 
atunci  au  toastat  între  alţii  prot.  Sebastian  Stanca  de  la  Cluj  şi  canonicul 
Ştefan  Pop  din  partea  Bisericii  Unite  care  a  spus:  „declar  cu  toată  since¬ 
ritatea  sufletului  meu  că  sunt  prea  puţine  punctele  care  ne  despart  şi 
prea  multe  care  ne  unesc  şi  să  se  ştie  că  după  cum  la  Blaj  pe  Câmpia  Li¬ 
bertăţii  şi  la  Alba  lulia  în  marea  adunare  de  unire  au  fost  alături ,  tot  aşa 
vom  fi  una  când  vremurile  grele  se  vor  abate  asupra  patriei  şi  a  nea¬ 
mului  nostru “. 

îndată  după  aceasta  noul  eparhiot  a  purces  la  organizarea  eparhiei, 
înfiinţând  un  număr  de  35  de  noi  parohii  şi  punând  temelii  la  noi  loca¬ 
şuri  de  cult,  hirotonind  preoţi  şi  diaconi  şi  căutând  să  sporească  zes¬ 
trea  materială  a  episcopiei.  S-a  preocupat  îndeaproape  de  sesia  epis¬ 
copală  în  suprafaţă  de  173  de  iugăre,  primită  de  la  Stat  şi  aflată  în  co¬ 
muna  Tulea  -  Bihor  împreună  cu  o  pădure  eparhială  aflată  în  Vad  -  Ma¬ 
ramureş.  A  făcut  demersuri  şi  pentru  cele  4  imobile  din  Sighet,  primite 
încă  înainte  de  alegerea  sa  de  către  noua  eparhie  graţie  intervenţiilor 
energice  ale  mitropolitului  Visarion  Puiu  al  Bucovinei,  dar  care  nu  erau 
încă  intabulate.  S-a  îngrijit  şi  de  construcţia  catedralei  ortodoxe  din  Si¬ 
ghet  a  cărei  piatră  fundamentală  a  fost  pusă  în  octombrie  1937. 

De  remarcat  faptul  că  până  la  terminarea  ei,  a  servit  drept  cate¬ 
drală  episcopală,  paraclisul  din  palatul  episcopal,  fosta  sală  de  specta¬ 
cole  din  „Palatul  cultural**  din  Sighet,  transformată  în  paraclis  ce  a  fost 
sfinţit  la  17  aprilie  1938  de  către  episcopul  armatei  Partenie  Ciopron. 

A  colindat  parohiile  Maramureşului,  slujind  şi  vestind  cuvântul 
Evangheliei  şi  aducând  mângâiere  în  sufletul  păstoriţilor  săi  atât  de  în¬ 
cercaţi.  In  decursul  arhipăstoririi  sale  a  avut  bucuria  şi  satisfacţia  de  a 
reprimi  în  Biserica  Ortodoxă  numeroase  familii  de  greco-catolici  care 
îmbrăţişau  credinţa  ortodoxă. 

Din  păcate  activităţii  meritorii  a  episcopului  Vasile  Stan  în  scau¬ 
nul  eparhiei  Maramureşului  i  s-a  pus  sfârşit  odată  cu  odiosul  Dictat  de 
la  Viena  din  30  august  1940  când  partea  de  nord  a  Transilvaniei  a  fost 
ruptă  de  la  sânul  patriei  mame  România  şi  cedată  Ungariei  herthiste. 
Episcopul  Vasile  a  fost  expulzat  din  teritoriul  ocupat  şi  s-a  stabilit  la 
Sibiu  unde  fusese  vicar  cu  ani  înainte.  Şi-a  reocupat  scaunul  în  decem¬ 
brie  1944,  chiar  înainte  de  Crăciun,  când  a  revenit  în  mijlocul  păstori¬ 
ţilor  săi.  De  remarcat  faptul  că  la  Sibiu,  episcopul  Stan,  a  venit  în  1940 
împreună  cu  unii  dintre  membrii  Consiliului  Eparhial  care  fuseseră  ex¬ 
pulzaţi  şi  ei.  Odată  reîntors  în  eparhia  Sa,  episcopul  Vasile  Stan  şi-a  re¬ 
luat  activitatea  pastoral-misionară  şi  a  încercat  să  vindece  rănile  su¬ 
fleteşti  ale  păstoriţilor  săi  şi  a  început  să  repartizeze  pe  preoţii  refu¬ 
giaţi  şi  să  le  dea  ajutor  pentru  reinstalarea  lor  în  parohiile  de  unde  fu¬ 
seseră  obligaţi  să  plece.  E  grăitoare  în  acest  sens  pastorala  adresată  cre¬ 
dincioşilor  săi  în  toamna  anului  1944  şi  în  care  spunea:  „ Dumnezeu  a 
auzit  strigătul  nostru  de  durere  şi  şi-a  aplecat  urechea  spre  suspinul  nos¬ 
tru.  Se  credeau  mândri  şi  Dumnezeu  i-a  umilit ,  se  credeau  puternici  şi 
Dumnezeu  i-a  doborât  la  pământ ,  se  credeau  stăpâni  pe  moşia  noastră  şi 

Dumnezeu  i-a  împrăştiat  cu  pulberea  pământului.  In  milostivirea  Sa  Dum¬ 
nezeu  a  socotit  vremea  ca  iarăşi  să  ne  înalţe ". 

Revenit  la  Sibiu  în  1945,  pentru  a-şi  îngriji  sănătatea,  este  răpus 
de  un  atac  de  cord  în  ziua  de  13  aprilie  1945,  fiind  în  vârstă  de  70  de 
ani.  Trupul  neînsufleţit  al  ierarhului  a  fost  depus  în  Capela  Mitropoli¬ 
tană,  iar  prohodul  a  fost  săvârşit  în  Catedrala  Mitropolitană,  luni,  16  apri¬ 
lie  acelaşi  an,  de  un  sobor  de  preoţi  şi  diaconi  sub  protia  mitropolitului 
Nicolae  Bălan  al  Ardealului. 

în  cuvântul  său  mitropolitul  spunea  „ Biserica  noastră  pierde  în 
P.  S.  Sa  un  slujitor  devotat ,  vrednic  şi  înţelept.  P.S.  Sa  a  fost  un  caracter 
integru ,  un  om  conştiincios ,  de  care  erai  sigur  că  la  orice  lucru  ar  fi  fost 
trimis ,  îl  va  îndeplini  punăndu-şi  la  contribuţie  toate  puterile  fără  pre- 
cupeţire 

Le  serviciul  funebru  din  Catedrală  au  mai  luat  cuvântul:  Pr.  Dr. 
Orest  Tarangul  din  partea  Mitropoliei  Bucovinei  de  care  aparţinea  Epis¬ 
copia  Maramureşului;  Pr.  Cons.  Ioan  Ruşdea  din  partea  eparhiei  Mara¬ 
mureşului;  Pr.  Dr.  Nicolae  Balca;  D-na  Sofia  Meteş  şi  Ioan  Ciolan  din 
Sibiu. 

După  încheierea  serviciului  divin  carul  mortuar  s-a  îndreptat  spre 
Răşinari,  unde  după  testamentul  Său,  episcopul  Vasile  Stan  a  fost  în¬ 
mormântat  lângă  biserica  mare  „Sf.  Treime*4  şi  în  apropierea  mausoleului 
lui  Andrei  Şaguna.  O  cruce  masivă  din  marmură  albă  veghează  astăzi 
la  căpătâiul  celui  ce  a  fost  cel  dintâi  episcop  al  reînfiinţatei  eparhii  a 
Maramureşului  şi  unul  dintre  ierarhii  ardeleni  care  au  lăsat  un  „nume 
bun"  şi  fapte  deosebite  în  istoria  Bisericii  româneşti  din  aceste  părţi  ale 
ţării. 

Aşa  şi-a  încheiat  călătoria  pe  acest  pământ,  vrednicul  de  pomenire 
episcop  Vasile  Stan  iar  amintirea  lui  rămâne  de-a  pururi  în  memoria 
locurilor  pe  care  le-a  păstorit.  întâi  de  toate  el  a  fost  un  ierarh  pătruns 
de  idealul  misiunii  la  care  a  fost  chemat  prin  voia  lui  Dumnezeu.  A  fost 
apoi  un  om  de  cultură,  publicând  încă  înainte  de  a  fi  ales  arhiereu  nume¬ 
roase  lucrări  şi  manuale  pentru  şcolile  primare  şi  pedagogice.  Astfel  a- 
mintim:  „ Predica  în  biserică,  importanţa  şi  necesitatea  ei“,  „ Centenarul  lui 
Şaguna"  şi  opinia  publică  românească ",  Secretul  succesului "  traducere  şi 
prelucrare  după  R.  Ruiz  Amodo,  Sibiu,  1915,  280  p. 

De  menţionat  faptul  că  între  1911-1914,  a  redactat  şi  revista  „Vatra 
Şcolară"  în  care  a  publicat  mai  multe  articole  cu  caracter  pedagogic,  lec¬ 
ţii  practice  etc.  A  publicat  diverse  articole  şi  cuvântări  în  Telegraful 
Român  şi  în  Revista  Teologică.  Pe  când  era  director  al  Şcolii  Normale  a 
editat  „ Anuarele  Şcolii  normale  «Andrei  Şaguna»",  I-VIII,  1919 — 1927 
(8  voi.). 

A  desfăşurat  o  activitate  meritorie  şi  pe  plan  social  prin  înfiin¬ 
ţarea  băncilor  populare  fiind  considerat  pe  drept  cuvânt  „un  pionier  al 
cooperaţiei  transilvane" ,  cum  îl  numea  învăţătorul  I.  N.  Ciolan,  care  a  şi 
vorbit  la  înmormântarea  Sa. 

Ca  director  de  şcoală,  Vasile  Stan  a  fost  un  şagunian  autentic,  un 
preot  legat  de  popor  şi  idealurile  lui,  de  credinţa  şi  de  glia  străbună, 

un  profesor  şi  un  educator  desăvârşit.  Iată  cum  se  adresa  el  odată  tine¬ 
rilor  care  se  pregăteau  pentru  cariera  de  învăţători:  „în  lume  nu  este 
ceva  mai  nobil ,  mai  măreţ ,  mai  sublim  decât  să  dai  tu  lumină  -  binele 
dumnezeiesc  -  după  care  suspină  toată  făptura .  Dar  ca  să  puteţi  lumina 
pe  alţii ,  trebuie  să  vă  luminaţi  candela  sufletului  vostru  ca  să  nu  se  stin¬ 
gă  în  veci.  Voi  sunteţi  chemaţi  să  închegaţi  prin  cultură  . . .  marea  cuce¬ 
rire  politică  a  neamului  nostru  România  întregită . . .  înălţarea  neamu¬ 
lui  este  în  mâna  învăţătorului . . .  munca  este  grea ...  de  aceea  trebuie 
să  vă  pregătiţi  din  toate  puterile ...  Un  Mărăşeşti  vă  aşteaptă  şi  pe  voif 
oaste  aleasă ,  ca  să  seceraţi  -  prin  abnegaţie  şi  prin  vitejia  voastră  -  un 
triumf  tot  aşa  de  strălucit  în  cultură  ca  şi  pe  terenul  armelor “. 

Prin  tot  ceea  ce  a  făcut  şi  lucrat,  prin  tot  ceea  ce  a  scris  şi  a  înte¬ 
meiat,  episcopul  Dr.  Vasile  Stan  rămâne  ca  una  dintre  personalităţile  de 
marcă  ale  vieţii  bisericeşti  din  Transilvania  din  secolul  XX,  un  mare 
patriot  şi  un  ierarh  devotat  Sf.  noastre  Biserici  ortodoxe  române. 

Să  rugăm  pe  Dumnezeu  să  odihnească  sufletul  ales  al  arhiereului 
Vasile  întru  împărăţia  Sa  iar  chipul  şi  lucrarea  Sa  să  ne  fie  nouă  celor  de 
astăzi  imbold  şi  călăuză  întru  slujirea  Bisericii  străbune  şi  a  neamului 
românesc. 

In  veci  pomenirea  lui! 


t  VISARION  RÂŞINAREANU 

Episcop-vicar 

Sibiu 

PREDICA  LA  SOBORUL  SFANŢULUI  IO  AN  BOTEZĂTORUL 

ŞI  ÎNAINTEMERGATORUL  DOMNULUI 

(7  ianuarie) 


Iubiţi  credincioşi, 


„ Fost-a  om  trimis  de  la  Dumnezeu. 
Numele  lui  era  Ioan.  Acesta  a  ven  t 
să  mărturisească  despre  Lumină “. 

(Ioan  1,  6-7) 


Biserica  noastră  a  rânduit  ca  îndată  după  praznicul  Botezului  Dom¬ 
nului  să  fie  sărbătorit  şi  acela  prin  care  s-a  săvârşit  botezul  Său  în  apa 
Iordanului  şi  anume  Sfântul  Prooroc  şi  Înainte-Mergător  al  Domnului, 
Ioan  Botezătorul.  Cine  a  fost  acesta  şi  de  ce  a  rânduit  Biserica  atâtea  zile 
pentru  prăznuirea  lu  ?  Din  paginile  Sfintei  Scripturi  avem  multe  măr¬ 
turii  despre  viaţa  şi  lucrarea  lui  profetică.  încă  din  Vechiul  Testament, 
prin  gura  proorocului  Maleahi,  Dumnezeu  însuşi  îl  recomandă  ca  un  sol, 
ca  un  binevestitor  al  Său  prin  cuvintele:  „Iată,  Eu  trimit  pe  îngerul  Meu 
şi  va  găti  calea  înaintea  feţei  Mele44  (Mae.  3,  1).  Mântu  torul  însuşi  a  re¬ 
cunoscut  că  acel  înger  de  care  a  vorbit  Maleahi  nu  era  altul  decât  Ioan 
Botezătorul,  reproducând  chiar  cuvintele  pe  care  le-aţi  auzit  (Mat.  11, 
10;  Luc.  7,  27). 

Naşterea  lui  Ioan  s-a  petrecut  în  chip  minunat,  fiind  relatată  pe 
larg  de  Sfântul  Luca,  în  primul  capitol  al  Evangheliei  sale.  Părinţii  lui 
Ioan  au  fost  Zahar  a,  preot  al  templului  din  Ierusalim  şi  Elisabeta,  veri- 
şoară  cu  Sfânta  Fecioară  Maria,  „amândoi  fiind  drepţi  înaintea  lui  Dum¬ 
nezeu,  umblând  fără  pr  hană  în  toate  poruncile  şi  rânduielile  Domnului44 
(Luc.  1,  6).  Din  nefericire,  nu  aveau  copii,  ceea  ce  era  considerat,  la  ve¬ 
chii  evrei,  ca  o  adevărată  pedeapsă  din  partea  lui  Dumnezeu.  Dar  ca  şi 
în  cazul  drepţilor  Ioachim  şi  Ana,  părinţii  Sfintei  Fecioare  Maria,  s-a  în¬ 
tâmplat  şi  cu  ei  o  adevărată  minune  dumnezeiască.  Acelaşi  Evanghelist 
Luca  relatează  că,  pe  când  preotul  Zahar  a  slujea  la  templu  şi  a  intrat 
ca  să  tămâieze  altarul,  i  s-a  arătat  un  înger  al  Domnului,  care  i-a  spus 
că  rugăciunile  lui  au  fost  ascultate  de  Dumnezeu  şi  că  soţia  lui  va  naşte 
un  f  u,  al  cărui  nume  va  fi  Ioan  şi  care  va  fi  mare  înaintea  Domnului . . . 
şi  pe  mulţi  din  fiii  lui  Israel  îi  va  întoarce  la  Domnul  Dumnezeul  lor44  (Luc. 
1,  5-16).  Tulburat  de  apariţia  îngerului  şi  mai  ales  de  vestea  neaşteptată 
pe  care  i-a  adus-o,  Zaharia  i-a  cerut  o  încredinţare,  un  semn,  cu  privire 
la  adevărul  celor  afirmate.  Şi  atunci  îngerul  i  se  descoperă  că  este  Ga- 

vriil  „cel  ce  stă  în  faţa  lui  Dumnezeu",  trimis  ca  să-i  binevestească,  anun- 
ţându-1  că  pentru  neîncrederea  pe  care  a  manifestat-o  va  rămâne  mut 
până  când  i  se  va  pune  copilului  un  nume  (Luc.  1,  18-20).  Şi  lucrurile 
s-au  petrecut  întocmai  precum  a  binevestit  îngerul.  Pe  când  El  sabeta 
era  în  luna  a  şasea  a  sarcinii  ei,  s-a  întâmplat  o  nouă  minune,  căci  acelaşi 
înger  Gavriil  a  fost  trimis  de  Dumnezeu  în  Nazaret,  ca  să  binevestească 
Sfintei  Fecioare  Maria  că  va  naşte  şi  ea  un  prunc,  care  se  va  chema  Iisus 
„Fiul  Celui  Prea  înalt",  Care  „va  împărăţi  peste  casa  lui  Iacob  în  veci 
şi  împărăţia  Lui  nu  va  avea  sfârşit"  (Luc.  1,  26-34).  Acelaşi  înger  o  în¬ 
ştiinţează  pe  Sfânta  Fec'oară  că  Elisabeta,  rudenia  ei,  considerată  stearpă, 
va  avea  un  fiu  (Luc.  1,  36).  In  urma  binevestirii  celor  două  naşteri,  Fe¬ 
cioara  Maria  a  plecat  din  Nazaret  să  o  vadă  pe  El  sabeta,  se  pare  că  în 
actuala  loclitate  Ain  Karim,  la  aproximativ  6  Km  de  Ierusalim.  Şi  in¬ 
trând  Mar' a  în  casa  Elisabetei  „a  săltat  pruncul  în  pântecele  ei  şi  s-a  um¬ 
plut  de  Duhul  Sfânt  şi  a  strigat  cu  glas  mare  şi  a  zis:  „Binecuvântată 
eşti  tu  între  femei  şi  binecuvântat  este  rodul  pântecului  tău"  (Luc.  1, 
41-42).  Maria  a  rămas  ca  la  trei  luni  cu  Elisabeta,  după  care  s-a  reîntors 
în  Nazaret. 

La  opt  zile  după  ce  Elisabeta  a  născut,  pruncul  a  fost  tăiat  împre¬ 
jur,  potrivit  rânduielilor  date  de  Moise  poporului  evreu,  urmând  să  i  se 
dea  un  nume.  A  fost  întrebat  şi  preotul  Zaharia  ce  nume  doreşte  să  pună 
fiului  său,  dar  el,  neputând  vortr,  a  luat  o  tăbliţă  pe  care  a  scris:  „Nu¬ 
mele  lui  este  Ioan".  „Şi  îndată  gura  şi  limba  i  s-au  deschis  şi  vorbea,  b' ne¬ 
cuvântând  pe  Dumnezeu"  (Luc.  1,  62-64).  După  acestea,  a  făcut  şi  o  proo¬ 
rocire  în  legătură  cu  fiul  său,  pe  care  l-a  prezentat  ca  „prooroc  al  Celui 
Prea  înalt ...  că  vei  merge  înaintea  feţei  Domnului  ca  să-I  găteşti  căile" 
(Luc.  1,76). 

Sfintele  Evanghelii  nu  ne  oferă  ştiri  privitoare  la  copilăria  lui  Ioan 
sau  despre  sfârşitul  părinţilor  săi.  Doar  Sfântul  Evanghelist  Luea  mai 
spune  că  el  „creştea  şi  se  întărea  cu  Duhul".  Acelaşi  Evanghelist,  ca  şi 
Sfântul  Apostol  şi  Evanghelist  Mate\  prezintă  date  mai  cuprinzătoare  pri¬ 
vind  retragerea  sa  în  pustiul  Iudeii,  însoţită  de  predică  şi  botez.  Aflăm, 
de  pildă,  că  „avea  îmbrăcămintea  din  păr  de  cămilă  şi  cingătoare  de  piele 
împrejurul  mijlocului,  iar  hrana  lui  erau  lăcustele  şi  mierea  sălbatică" 
(Mat.  3,  4;  Mc.  1,  6).  Viaţa  lui,  dar  mai  cu  seamă  predica  lui,  foarte  sim¬ 
plă,  „Pocăiţi-vă,  că  s-a  apropiat  împărăţia  cerurilor"  (Mat.  3,  2),  a  atras 
spre  el  „Ierusalimul  şi  toată  Iudeea  şi  toată  împrejurimea  Iordanului  şi  se 
botezau  de  el  în  râul  Iordan,  mărturisindu-şi  toate  păcatele"  (Mat.  3,  5). 
Acolo,  „propovăduia  botezul  pocăinţei,  spre  iertarea  păcatelor"  (Luc.  3,  3). 

Predica  lui  se  adresa  tuturor  claselor  soc' ale,  având  un  profund  ca¬ 
racter  social,  dând  fiecăreia  dintre  ele  îndemnurile  corespunzătoare,  ur¬ 
mărind  îndreptarea  moravurilor  vremii  şi  restabilirea  dreptăţii,  a  cin¬ 
stei,  a  moralităţii.  Era  necruţător  mai  ales  cu  fariseii  şi  saducheii,  repre¬ 
zentanţii  celor  două  cunoscute  partide  pol'tico-religioase,  cărora  le  adresa 
aspre  cuvinte  de  mustrare,  numindu-i  „pui  de  viperă"  (Mat.  3,  7-8),  şi 
cerându-le  să  facă  „roade  vrednce  pocăinţei".  Celor  mulţi  din  rândul  as¬ 
cultătorilor  săi  le  da  îndemnul:  „Cel  ce  are  două  haine  să  dea  celui  ce  nu 

are  şi  cel  ce  are  bucate  să  facă  la  fel“  (Luc.  3,  11).  Vameşilor  veniţi  la 
botez  şi  care  i-au  cerut  sfatul  le-a  z's:  „Să  nu  faceţi  nimic  mai  mult  de¬ 
cât  vă  este  rânduit**  (Luc.  3,  13).  Ostaşilor  le  zicea:  „Să  nu  asupriţi  pe 
nimeni,  pe  nimeni  să  nu  învinuiţi  pe  nedrept  şi  să  vă  mulţumiţi  cu  lefu¬ 
rile  voastre**  (Luc.  3,  14). 

Datorită  acestor  predici,  mulţi  dintre  cei  care  veniseră  la  el  se  în¬ 
trebau  dacă  „nu  cumva  el  este  Hristosul**  (Luc.  3,  15).  La  acestea,  Ioan 
le-a  răspuns:  „Eu  vă  botez  cu  apă  spre  pocăinţă,  dar  Cel  ce  vine  după 
mine  este  mai  puternic  decât  mine,  Căruia  eu  nu  sunt  vrednic  să-I  dez¬ 
leg  cureaua  încălţămintelor;  Acela  vă  va  boteza  cu  Duhul  Sfânt  şi  cu  foc** 
(Luc.  3,  16;  Mat.  3,  11  şi  Mc.  1,  7;  Ioan  1,  26-27). 

Prin  aceste  cuvinte  Ioan  pregătea  poporul  pentru  venirea  lui  Mesia, 
arătând  şi  superioritatea  Celui  ce  va  veni  după  el,  ca  şi  a  botezului  creş¬ 
tin.  In  acelaşi  timp,  a  dat  şi  o  mărtur'e  despre  Iisus  ca  Judecător,  atunci 
când  afirma  că  Acela  „are  lopata  în  mâna  Lui  şi  El  îşi  va  curăţa  aria  şi 
îşi  va  aduna  grâul  în  hambarul  Său,  iar  pleava  o  va  arde  în  foc  nestins** 
(Mat.  3,  12). 

Un  moment  deosebit  din  activitatea  Sfântului  Ioan  îl  constituie  bo¬ 
tezul  pe  care  l-a  făcut  Mântuitorul  Iisus  Hristos.  Aşa  cum  arătam,  mul¬ 
ţimile  din  Ierusalim  şi  Iudeea  veneau  „să  se  boteze  la  el  în  râul  Iordan, 
mărturisindu-şi  păcatele**  (Mat.  3,  6;  Mc.  1,  3).  Dar  a  venit  să  se  boteze 
la  el  şi  Cel  fără  de  păcat,  Acela  despre  care  Ioan  însuşi  spunea  că  „va 
boteza  cu  Duh  Sfânt  şi  cu  foc“,  adică  Iisus  Hristos  Domnul.  Sf.  Apostol  şi 
Evanghelist  Matei  relatează  că,  venind  Iisus  la  botez,  Ioan  a  încercat 
să-L  oprească  zicând:  „Eu  sunt  cel  care  are  trebuinţă  să  fie  botezat  de 
Tine  şi  Tu  vii  la  mine?**  (Mat.  3,  14).  Dar  la  cuvântul  liniştitor  al  Dom¬ 
nului  de  „a  împlini  toată  dreptatea**,  Ioan  a  acceptat  să-L  boteze.  Şi  în¬ 
dată  după  ce  a  ieşit  Iisus  din  apă  a  avut  loc  minunea  descoperirii  celor 
trei  persoane  ale  Sfintei  Treimi,  numită  şi  Epifanie  sau  Teofanie,  adică, 
Fiul  este  Cel  ce  se  botează,  iar  după  ce  a  ieşit  din  apă  „cerurile  I  s-au 
deschis  şi  Ioan  a  văzut  Duhul  lui  Dumnezeu  pogorându-se  ca  un  porum¬ 
bel  şi  venind  peste  Dânsul  şi  un  glas  d  n  ceruri  zicând:  Acesta  este  Fiul 
Meu  cel  iubit  întru  Carele  am  binevoit**  (Mat.  3,  16-17,  Mc.  1,  10-11  şi 
Luc.  3,  22).  A  fost  momentul  de  apogeu  din  activitatea  Sfântului  Ioan 
Botezătorul.  După  botez,  el  însuşi  va  mărturisi  despre  I  sus  zicând:  „Iată 
Mielul  lui  Dumnezeu,  Cel  ce  ridică  păcatul  lumii**  şi  „Eu  nu-L  cunoşteam, 
dar  Cel  ce  m-a  trimis  să  botez  cu  apă,  Acela  mi-a  zis:  „Cel  peste  Care  vei 
vedea  Duhul  pogorându-Se  şi  rămânând  peste  El,  Acela  este  Cel  ce  bo¬ 
tează  cu  Duhul  Sfânt.  Şi  eu  am  văzut  şi  am  mărturisit  că  Acesta  este  Fiul 
lui  Dumnezeu**  (Ioan  1,  29  şi  33-34). 

La  rândul  Său,  Mântu'torul  a  avut  cuvinte  de  apreciere  la  adresa 
lui  Ioan  Botezătorul  spunând:  „Adevăr  vă  grăiesc:  Intre  cei  născuţi  din 
femei  nu  s-a  ridicat  unul  mai  mare  decât  Ioan  Botezătorul**  (Mat.  11, 
llşi  Luc.  7,  28). 

Prin  toată  activitatea  sa,  Sfântul  Ioan  Botezătorul  a  fost  ultimul  şi 
cel  mai  de  seamă  dintre  proorocii  Vechiului  Testament  şi  acela  care  a 
făcut  legătura  cu  Noul  Testament. 

Sfârşitul  Sfântului  Ioan  a  fost  deosebit  de  trist.  Pentru  că  osândise 
în  public  păcatele  regelui  Irod  Antipa  care  trăia  în  fărădelegi  cu  Irodiada, 
soţia  fratelui  său,  Sfântul  Ioan  a  fost  trimis  în  închisoarea  din  cetatea 
Maherus,  unde  a  stat  un  an  de  zile.  Dar  Irodiada  nu  s-a  mulţumit  cu  atât. 
Drept  aceea,  cu  ocazia  unui  ospăţ  la  curtea  lui  Irod,  Salomea,  fiica  Irodia- 
dei,  a  dansat  atât  de  frumos  încât  regele  Irod,  sub  impresia  momentului 
şi  datorită  băuturii,  i-a  făgăduit  sub  jurământ  că  îi  va  da  orice  va  cere, 
chiar  jumătate  d  n  regatul  său  (Mat.  14,  7;  Mc.  6,  22-23).  La  sfatul  ma¬ 
mei  sale,  Salomea  a  cerut  să-i  dea  pe  tipsie  capul  lui  Ioan  Botezătorul. 
Iar  regele,  deşi  s-a  întristat,  datorită  jurământului  pe  care  l-a  făcut  în 
faţa  oaspeţilor,  a  trimis  un  temnicer  care  să  îndeplinească  dorinţa  Salo- 
meei.  Capul  i-a  fost  adus  pe  tipsie  fetei,  iar  ea  l-a  dat  mamei  sale  (Mat. 
14,  8-11;  Mc.  6,  24-28). 

Şi  astfel,  Sfântul  Ioan  a  fost  ucis,  la  numai  32  de  ani,  prin  unelti¬ 
rea  acelei  femei  desfrânate,  Irodiada,  şi  prin  lipsa  de  voinţă  a  regelui 
Irod.  Tot  d  n  paginile  Sfintelor  Evanghelii  aflăm  că  „ucenicii  lui  i-au 
luat  trupul  şi  s-au  dus  să  dea  de  ştire  lui  Iisus"  (Mat.  14,  12;  cf.  şi  Mc. 
6,  29-30).  Nu  ştim  cine  au  fost  aceştia,  poate  fraţii  Petru  şi  Andrei,  care 
erau  şi  apostolii  Domnului  sau  alţii. 

Iubiţi  credincioşi, 

Sfântul  Ioan  Botezătorul  este  ultimul  dintre  proorocii  Vech'ului 
Testament,  înaintemergătorul  şi  botezătorul  Domnului  nostru  Iisus  Hris- 
tos.  Ne-am  putut  convinge  că  Sfântul  Ioan  a  fost  o  personalitate  de  ex¬ 
cepţie,  un  suflet  nobil,  cu  o  ţinută  morală  vrednică  de  admiraţie,  gata 
de  jertfă,  necruţător  cu  cei  păcătoşi,  însuşiri  care  definesc  pe.  adevăratul 
profet.  Drept  aceea,  Biserica  i-a  rânduit  mai  multe  zile  de  pomenire,  cele 
mai  însemnate  fiind  la  7  ianuarie,  24  iunie  (Sânzienele),  ziua  naşter  i 
sale,  şi  29  august,  ziua  decapitării  sale.  De  aproape  două  mii  de  ani  s-au 
zidit  biserici  şi  mănăstiri  în  numele  său  care  îl  au  ca  ocrotitor.  Numele 
său  este  poate  cel  mai  frecvent  în  onomastica  tuturor  popoarelor  creştine. 

Acum,  când  îl  prăznuim  pe  acest  mare  şi  ultim  profet  al  Vechiului 
Testament,  ar  trebui  să  ne  întrebăm:  oare  azi  mai  este  actual  mesajul 
său?  Fără  îndoială  că  este  absolut  necesar,  poate  mai  mult  ca  oricând 
în  decursul  istoriei,  în  lumea  atât  de  decăzută  în  care  trăim,  în  lumea 
Irozilor  şi  Irodiadelor,  în  lumea  desfrâului,  a  corupţiei,  a  înşelăciunii,  a 
minciunii,  a  dezb  inării,  a  urii  şi  a  tot  felul  de  alte  nelegiuiri  şi  abateri  de  la 
regulile  elementare  de  bună  convieţuire  între  oameni.  Chemarea  lui  „Po- 

căiţi-vă  că  s-a  apropiat  împărăţia  cerurilor"  (cf.  Mat.  3,  2-3)  trebuie  să 
o  considerăm  ca  adresându-ni-se  şi  nouă  celor  de  azi,  indiferent  cine  sun¬ 
tem,  din  ce  categorie  socială  facem  parte,  ori  ce  profesie  avem.  El  ne 
îndeamnă  pe  toţi  să  dăm  haine  sau  bucate  celor  care  nu  au  (cf.  Lc.  3,  11). 
Dregătorilor,  funcţionarilor  de  stat  şi  ostaşilor  le  adresează  îndemnul  pe 
care  îl  da  şi  celor  care  aveau  aceste  profesiuni  în  vremea  sa:  „Să  nu  fa¬ 
ceţi  nimic  mai  mult  decât  vă  este  rânduit ...  Să  nu  asupriţi  pe  nimeni. 

pe  nimeni  să  nu  învinuiţi  pe  nedrept  şi  să  vă  mulţumiţi  cu  lefurile  voas¬ 
tre"  (Lc.  3,  13-14).  Iată  un  adevărat  program  de  „reformă  morală"  de 
care  avem  atâta  nevoie  în  zilele  noastre,  un  program  care  ar  trebui  în¬ 
soţit  şi  de  acel  „botez  al  pocăinţei"  pe  care  îl  propovăduia  el.  îndeplinind 
acest  mesaj  sublim  al  Sfântului  Ioan  Botezătorul,  de  într-ajutorare  socială 
şi  de  îndreptare  morală,  vom  putea  spune  că  am  făcut  „roadă  vrednică 
de  pocăinţă",  că  ne-am  îndeplinit  datoriile  faţă  de  noi  înşine  şi  de  semen  i 
noştri,  faţă  de  neamul  nostru,  faţă  de  Iisus  Hristos  Domnul  nostru,  că¬ 
ruia  I  se  cuvine  cinstea  şi  închinăciunea  în  veci.  Amin. 


Pr.  Prof.  MIRCEA  PÂCURARIU 


PREDICA  LA  DUMINICA  A  29- A  DUPĂ  RUSALII: 
VINDECAREA  CELOR  10  LEPROŞI 


„Dar  cei  nouă  unde  sunt?  Nu  s-a 
găsit  să  se  întoarcă  să  dea  mărire 
lui  Dumnezeu,  decât  numai  acesta, 
care  e  de  alt  neam?" 

(Luca  17, 17-18) 

PREA  CUCERNICI  PĂRINŢI, 

IUBIŢI  CREDINCIOŞI, 

m  .  *  •  «. 

Din  multitudinea  de  tablouri  biblxe  care  ne  impresionează  cât  se 
poate  de  profund,  este  şi  acela  descris  de  Sfânta  Evanghelie  de  astăzi  în 
care  Mântuitorul,  în  drumul  său  spre  Ierusalim,  a  fost  întâmpinat  de  10 
leproşi  care  îl  rugau  cu  disperare:  „Iisuse,  Invăţătorule,  fie-Ţi  milă  de  noi", 
la  care  Iisus  le-a  zis:  „Mergeţi  şi  vă  arătaţi  preoţilor4*. 

In  zilele  noastre  este  foarte  greu  şă  ne  putem  da  seama  de  groză¬ 
via  acestei  boli.  Ea  se  afla  mai  ales  în  Asia  şi  Africa.  Pe  la  no\  cazurile 
sunt  foarte  rare.  Cei  cuprinşi  de  această  boală  sunt  umbre  de  chin  şi  jale 
ale  pământului,  spectru  de  spaimă  şi  durere.  Trupul  este  sfârtecat  de 
bube  şi  răni,  mâinile  şi  picioarele  desfăcute  din  articulaţiile  lor.  Fiind 
o  boală  molipsitoare,  leproşii  erau  părăsiţi  de  toţi  şi  din  acest  motiv  erau 
alungaţi  din  oraşe  şi  sate  prin  păduri  şi  locuri  pustii.  Singurul  lor  adăpost 
erau  gunoaiele  de  la  marginea  aşezărilor  omeneşti.  Nu  cred,  că  poate 
exista  o  imagine  umană  mai  tristă  şi  mai  jalnică. 

Durerea  era  şi  mai  mare  pentru  că  lepra  e  o  boală  căreia  nu  i  s-a 
descoperit  încă  leacul. 

Ce  le  spune  Mântuitorul?  Cum  le-a  ascultat  rugăciunea  şi  cum  le-a 
împlinit-o?  Spre  deosebire  de  alte  cazuri  de  tămăduire,  nu-i  mai  întrebă 
dacă  cred  sau  nu  în  puterea  lui  cea  dumnezeiască.  Şi  fără  să-i  mustre  pen¬ 
tru  păcatele  lor,  Iisus  îi  vindecă  pe  toţi,  în  mod  necondiţionat,  şi-i  trimite 
să  se  arate  preoţilor,  ca  să  primească  mărturie  scrisă  că  sunt  vindecaţi. 
Şi  Evanghelia  continuă  astfel:  „şi  mergând  ei  pe  drum  s-au  vindecat44. 
Şi  aici  observăm  că  pe  cât  de  generală  şi  necondiţionată  a  fost  tămăduirea 
celor  10  leproşi,  pe  atât  de  mică  a  fost  recunoştinţa,  totala  nerecunoştinţă, 
pentru  marea  binefacere  pe  care  au  prinrt-o  de  la  Dumnezeu. 

Dintre  toţi  cei  10  vindecaţi,  doar  unul  singur  s-a  întors  şi  a  dat  mul¬ 
ţumire  pentru  binefacerea  primită  şi  acela  era  samarinean.  Văzând  aceasta, 
Iisus  a  zis  atunci,  foarte  contrariat:  „Oare  nu  10  s-au  vindecat?  Dar  cei 
9  unde  sunt?  Nu  s-a  găsit  să  se  întoarcă  şi  să  dea  mărire  lui  Dumnezeu, 
decât  numai  acesta  care  este  de  alt  neam?44 

Aici  se  încheie  descrierea  biblxă  a  vindecării  celor  10  leproşi,  dar 
nu  şi  învăţătura  ce  se  cuvine  să  o  luăm  din  ea. 

Dacă  urmărim  cu  atenţie,  fiecare  cuvânt  din  Biblie,  fiecare  minune 
care  a  săvârşit-o  Mântuitorul  are  în  sine  un  mesaj  sfânt  şi  o  chemare 
sfântă  pentru  fiecare  din  noi. 

Cineva  a  pus  odată  întrebarea:  Care  este  cea  mai  mare  minune 
săvârşită  de  Iisus?,  la  care  unii  au  răspuns:  vindecarea  orbului  din  naştere, 
pentru  că  nimeni  până  la  El  n-a  putut  vindeca  un  orb  care  s-a  născut 
astfel;  alţii:  vindecarea  celor  10  leproşi,  pentru  că  nici  până  astăzi  nu 
poate  fi  tămădu  tă  această  boală;  iar  alţii  au  spus:  „Învierea  Sa  din 
morţi“,  aceasta  este  cea  mai  mare  minune  pe  care  se  întemeiază  toată 
creştinătatea  noastră. 

Dar  unul  dintre  ascultători  a  adăugat:  „cu  adevărat  acestea  sunt 
cele  mai  mari  minuni  săvârşite  de  Mântuitorul  şi  eu  cred  în  puterea  lui 
dumnezeiască.  Eu  am  simţit  că  şi  cu  mine  s-a  săvârşit  o  minune:  din  orb 
sufleteşte  am  ajuns  să  văd  lumina  adevărului  pe  care  a  adus-o  El  îp 
lume. 

Dintr-un  om  cuprins  de  lepra  păcatului,  am  ajuns  un  om  nou,  îm¬ 
brăcat  în  Hristos  şi  dintr-un  om  mort,  am  ajuns  un  om  viu,  ridicat  din 
mormântul  atâtor  păcate44. 

Iubiţi  credinc  oşi,  ascultând  evanghelia  de  azi  ne  punem  întrebarea: 
Oare  cât  bine  n-am  primit  şi  noi  de  la  Dumnezeu?  I-am  fost  recunoscă¬ 
tori  sau  am  uitat  să-i  fim  recunoscător? 

Viaţa  noastră,  a  fiecăruia  se  află  de  atâtea  ori  în  primejdii,  trecem 
de  atâtea  ori  pe  la  răscruci  de  drumuri  şi  simţim  adeseori  că  nici  noi  şi 
nici  altcineva  nu  ne  poate  ajuta  să  ieşim  din  impas,  şi  abia  atunci  chemăm 
în  ajutor  pe  Dumnezeu  zicând:  „Doamne,  ajută-ne!44. 

Binele  cel  mare  pe  care  l-a  adus  omenirii  Iisus  Hristos  este  cel  de 
ordin  spiritual.  El  ne-a  adus  lumina,  adevărul  şi  pacea  sufletelor.  El  ne-a 
împăcat  cu  Dumnezeu-Tatăl  prin  jertfa  sa  de  pe  crucea  Golgotei  şi  tot  El 
ne-a  deschis  zările  vieţii  veşnice. 

Este  sădit  în  firea  noastră  dorul  după  mai  bine,  dorul  după  feri¬ 
cire.  Iisus  ne-a  arătat  căile  ce  duc  la  fericire  şi  la  desăvârşire.  El  a  ridi¬ 
cat  de  pe  conştiinţa  noastră  piatra  cea  mare  a  păcatului.  Dacă  :*m  avea 
puterea  să  pătrundem  în  sufletul  nostru,  am  putea  vedea  un  tablou  des¬ 
tul  de  îngrozitor,  căci  ceea  ce  este  lepra  pentru  trup,  aceea  este  păcatul 
pentru  suflet,  pentru  viaţa  spirituală.  Nu  întâmplător  lepra  a  fost  asemă¬ 
nată  cu  păcatul.  Intre  ele  sunt  multe  asemănări.  Amândouă  pătrund  pe 
neobservate  în  viaţa  oamenilor. 

Foarte  interesant  este  faptul  că  lepra  nu  se  leagă  de  copii,  ci 
îşi  începe  acţiunea  ei  nefastă  în  vremea  adolescenţei. 

Nu  este  acesta  momentul  în  care  începe  păcatul  să  facă  ravagii  în 
viaţă?  Lepra  este  o  boală  molipsitoare  la  fel  ca  şi  păcatul.  Lepra  infectează 
şi  desfigurează  tot  trupul,  şi  îl  duce  la  pieire,  la  moarte,  păcatul  infec¬ 
tează  sufletul  şi  îl  duce  la  moartea  cea  veşnică.  „Plata  păcatului  este 
moartea44,  zice  Sf.  Ap.  Pavel,  iar  durerea,  povara  şi  moartea  pricinuită  de 
păcat  numai  Dumnezeu  le  poate  tămădui. 


ÎNDRUMĂRI  OMILETICE 


Sî 


Iisus  Hristos  a  venit  în  lume  şi  a  purtat  păcatele  noastre  şi  prin 
moartea  Sa  pe  cruce,  ne-a  izbăvit  de  această  cumplită  boală. 

Iată  doar  câteva  binefaceri  ce  le  avem  noi  de  la  Domnul  nostru  Iisus 
Hristos  pentru  care  avem  datoria  morală  de  a-i  fi  recunoscători,  căci 
„Toată  darea  cea  bună  şi  tot  darul  desăvârşit  îl  avem  de  la  Tine,  Doamne". 

Iubirea  şi  purtarea  de  grijă  a  lui  Dumnezeu,  ne  înconjoară  ca  aerul, 
ne  luminează  şi  încălzeşte  ca  lumina  soarelui.  De  ajutorul  Lui  ne  împăr¬ 
tăşim  chiar  şi  atunci  când  nu  ne  dăm  seama.  Realizăm  noi  oare  de  câte 
ori  ne-am  rugat  lui  Dumnezeu  şi  am  cerut  să  ne  ajute  şi  de  câte  ori  am 
primit  ajutorul  Lui  şi  apoi  am  uitat  să-i  mulţumim?  *  '  " 

Oare  nu  ni  se  pot  adresa  şi  nouă  cuvintele:  Numai  acesta  s-a  găsit 
să  se  întoarcă  şi  să  dea  mulţumire  lui  Dumnezeu? 

.  *  Ml 

Nu  cumva  în  aceleaşi  împrejurări  şi  noi  am  uitat  de  tot  binele  ce 
ni  l-a  făcut  şi  n-am  îngrijit  această  floare  rară  a  recunoştinţei. 

Voi,  dragi  părinţi,  care  v-aţi  rugat  de  atâtea  ori  în  miez  de  noapte 
pentru  sănătatea,  ocrotirea  şi  binele  copilului  vostru  drag,  aţi  mulţumit 
după  aceea  lui  Dumnezeu? 

In  cununa  vieţii  creştine,  recunoştinţa  ocupă  un  loc  distinct.  Ea  este 
mărturia  credinţei,  a  nădejdii  şi  a  dragostei.  Este  dovada  unei  adevărate 
vieţi  duse  după  vo' a  lui  Dumnezeu. 

Renumitul  scriitor  rus  Turgheniev,  într-una  din  scrierile  sale,  inse¬ 
rează  o  minunată  legendă  în  care  se  spune  că  Dumnezeu  a  chemat  la 
masă  toate  virtuţile  din  lume:  adevărul,  dreptatea,  mila,  credinţa,  bună¬ 
tatea,  etc. 

întrunite  aceste  virtuţi  erau  bine  d'spuse  şi  vorbeau  cu  multă  ve¬ 
selie  întreolaltă,  în  afară  de  două,  care  stăteau  într-un  colţ  al  odăii.  Vă- 
zându-le  Dumnezeu  le-a  întrebat  cum  se  numesc  şi  de  ce  stau  aşa  străine 
una  faţă  de  cealaltă.  La  care  ele  au  răspuns:  eu  sunt  binefacerea,  iar  eu 
sunt  recunoştinţa  şi  nu  ne-am  întâlnit  niciodată  faţă  în  faţă  pe  cărările 
vieţii  pământeşti. 

Recunoştinţa  este  o  floare  foarte  rară,  care  odrăsleşte  şi  creşte  nu¬ 
mai  în  sufletele  alese,  numai  în  inimile  sensibile  şi  cu  adevărat  curate. 

Psalmistul  David,  în  psalmul  103,  ne  învaţă  să  mulţum’m  pururea 
lui  Dumnezeu,  pentru  toate  binefacerile  care  le  revarsă  asupra  noastră, 
prin  minunatele  cuvinte:  „Laudă  suflete  al  meu  pe  Domnul  şi  nu  uita  tot 
binele  pe  care  ţi  l-a  făcut!44  Să  nu  uităm  nicicând  a  mărturisi  în  faţa 
lumii,  tot  binele  pe  care,  din  iubire,  n:-l  face  nouă  Dumnezeu. 

Să  fim,  cu  toţii  recunoscători  faţă  de  părinţii  trupeşti  şi  sufleteşti. 
Ei  ne-au  dat  viaţa,  ne-au  purtat  de  mână  şi  ne-au  condus  pe  cărările 
vieţii,  ca  să  ajungem  la  un  rost  în  viaţă. 

Mă  gândesc  şi  la  noi  cei  vârstnici,  care  nu  mai  vedem  pe  părinţii 
noştri  dragi  -  fie-le  memoria  binecuvântată  -  ei  fiind  trecuţi  în  lumea 
cea  de  dincolo  de  zare.  Să-i  purtăm  mereu  în  suflet,  iar  amintirea  lor 
recunoscătoare,  trebuie  să  ne  însoţească  mereu.  Ei  îşi  dorm  somnul  de 

veci  în  cimitirul  satului  natal. 


4* 

Recunoştinţa  care  o  merită  -  din  plin  -  ne  îndeamnă  şi  ne  obligă  să 
îngr  jim  mormintele  lorf  care  sunt  un  fel  de  altar  sacru  atât  pentru  noi 
cât  şi  pentru  generaţiile  ce  ne  urmează. 

Să  ne  arătăm  recunoştinţa  obştii  din  care  facem  şi  noi  parte,  po¬ 
porului  şi  neamului  nostru  românesc.  Noi  aparţinem  unii  altora  şi  nu  pu¬ 
tem  ridica  zidul  indiferenţei  între  noi.  Credinţa  noastră  ne  cheamă  să 
purtăm  sarcinile  unii  altora,  să  ne  iubim  şi  să  ne  mângâiem  unii  pe  alţii, 
să  ne  împărtăş  m  unii  altora  bucuriile  şi  necazurile  vieţii. 

Făcând  astfel  ne  vom  arăta  toată  dragostea  şi  recunoştinţa  faţă  de 
bunul  Dumnezeu  şi  faţă  de  toţi  semenii  noştri. 

AMIN! 

•  •  • 

.  •  I  I 

Pr.  MIHAI  RUSU 

<  *  .  t  * 


\ 


Din  actualitatea  bisericească 


CRONICA  ECUMENICA 


AUGUST  2000 

La  15  august  2000  Consiliul  Episcopilor  din  Biserica  Ortodoxă  Rusă 
s-a  întâlnit  şi  a  adoptat  un  nou  document  care  exprimă  politica  biseri¬ 
cească  referitoare  la  relaţiile  cu  bisericile  Catolică  şi  Protestantă  şi  care 
reafirmă  astfel  necesitatea  şi  importanţa  legăturilor  ecumenice. 

Noua  politică  este  exprimată  în  documentul  cu  numele  de  „Princi¬ 
piile  de  bază  ale  politicii  Bisericii  Ortodoxe  Ruse  referitoare  la  hetero- 
dccşi44.  Alt  document  adoptat  în  acelaşi  timp  încearcă  să  definească  poli¬ 
tica  Bisericii  pe  plan  social.  Cele  două  documente  pot  fi  citite  în  ruseşte 
pe  Internet  la  adresa:  www.russian-orthodox-church.org.ru.  Documentul 
despre  ecumenism  accentuează  faptul  că  Biserica  Ortodoxă  este  biserica 
adevărată  şi  nu  doar  o  biserică  între  egali,  ea  este  „Una,  Sfântă,  Sobor¬ 
nicească  şi  Apostolească  Biserică44  fondată  de  Hristos  şi  la  care  se  face 
referire  în  Crez.  In  acord  cu  această  afirmaţie,  orice  paşi  spre  unitatea 
cu  creştinii  care  au  fost  separaţi  de  Biserica  Ortodoxă  sunt  posibili  doar 
dacă  dogma  şi  tradiţia  ortodoxă  sunt  acceptate.  Textul  respinge  astfel  teo¬ 
ria  ecumenică  vestică,  conform  căreia  bisericile  sunt  chemate  să  facă 
vizibilă  o  unitate  ex  stentă  dar  invizibilă  a  bisericii  universale.  Este  tot¬ 
odată  respinsă  ceea  ce  unii  teologi  au  numit  „teoria  ramurilor44,  conform 
căreia  Biserica  a  fost  separată  în  părţi  egale  care  trebuie  reunificate  pen¬ 
tru  a  deveni  întreagă  din  nou.  O  altă  menţiune  demnă  de  remarcat  este 
afirmaţia  conform  căre'a  Bisericile  ne-ortodoxe  „n-au  fost  niciodată  pri¬ 
vite  de  către  Biserica  Ortodoxă  ca  fiind  cu  totul  lipsite  de  harul  divin*4. 
Drumul  către  unitate  este  o  sarcină  a  Bisericii  Ortodoxe,  af'rmă  docu¬ 
mentul,  iar  neglijarea  căutării  unităţii  trebuie  privită  ca  fiind  un  păcat. 
Interesul  Vestului  pentru  Ortodoxie  este  binevenit  şi  se  propune  organi¬ 
zarea  unui  centru  de  cercetare  comun  şi  schimbul  de  studenţi  teologi  şi 
cadre  universitare  academice.  Reprezentanţi  ai  unor  Biserici  ne-orto¬ 
doxe  din  Rusia  au  reacţionat  pozitiv  faţă  de  acest  document. 

(Preluat  după  A.  Zolotov:  „Russian  blshops  adopt  gudlines  to  reaffirm 
importance  of  ecumenism44,  în  ENI  Bulletin,  23  august,  21)00). 

La  16  august  2000  Consiliul  Episcopilor  Bisericii  Ruse  a  aprobat  un 
document  care  prezintă  „doctrina  socială44  a  Bisericii  Ortodoxe  Ruse  re¬ 
feritoare  la  probleme  de  ordin  social  ca:  homosexualitatea,  donarea, 
contracepţia,  divorţul,  naţionalismul  sau  globalizarea.  In  cazul  condam¬ 
nării  homosexualităţii  şi  a  avortului  documentul  reafirmă  învăţătura  bi¬ 
blică  şi  canonică  a  Bisericii.  Clonarea  este  criticată  ca  fiind  o  provocare 

a  naturii  omului,  care  este  creată  după  chipul  lui  Dumnezeu.  Cu  toate 
că,  contra-cepţia  trebuie  descurajată,  unele  forme  de  contracepţie,  care 
previn  fertilizarea  nu  trebuie  egalate  cu  avortul,  se  afirmă  în  document. 
Căsătoriile  în  afara  Bisericii  nu  sunt  considerate  ca  fiind  adultere  şi  cu 
toate  că  a  doua  căsătorie  nu  este  încurajată,  lista  de  motive  legitime  pen¬ 
tru  divorţ  este  extinsă  prin  acceptarea  cazurilor  când  unul  dintre  par¬ 
teneri  contractează  Aids  sau  când  acesta  este  dovedit  medical  ca  fiind 
dependent  de  droguri  sau  alcool.  Homosexualitatea  este  considerată  în 
text  ca  fiind  un  păcat  şi  un  pericol  la  adresa  naturii  umane. 

In  probleme  politice  textul  laudă  „patriotismul  activ"  dar  condamnă 
„naţionalismul  agresiv"  care  transformă  statul  într-un  dumnezeu.  Glo- 
balizarea  este  criticată  pentru  că  încearcă  unificarea  lumii  pe  baze  atee 
şi  pe  valori  de  consum. 

(Preluat  după  A.  Zoltov:  „Russian  Church  declares  policy  on  mo¬ 
dern  world’s  thorniest  challenges",  in  ENI  Bulletin,  23  august  2000). 

în  ciuda  unor  critici  puternice  din  partea  unor  secţiuni  foarte  con¬ 
servative  ale  Bisericii  Ortodoxe  Ruseşti,  Biserica  a  decis  rămânerea  ca 
membru  în  Consiliul  Mondial  al  Bisericilor.  Amintim  că  în  1998  Con¬ 
siliul  a  hotărât  înfiinţarea  unei  comisii  speciale  cu  un  număr  egal  de 
reprezentanţi  ortodocşi  şi  ne-ortodocşi  pentru  a  se  examina  îngrijorările 
ortodocşilor.  Consiliul  Episcopilor  Bisericii  Ortodoxe  Ruse  a  hotărât  amâ¬ 
narea  deciziei  referitoare  la  participarea  ca  membru  în  Consiliul  Mon¬ 
dial  al  Bisericilor  până  când  Comisia  specială  îşi  va  termina  activitatea. 

•  (Preluat  după  A.  Zolotov:  „Despite  criticism,  Russian  church  deci- 
des  to  continue  membership  of  WCC",  în  ENI  Bulletm,  23  august  2000). 

SEPTEMBRIE  2000 

Documentul  „Dominus  Iesus,  despre  unicitatea  şi  universalitatea 
mântuitoare  a  lui  Iisus  Hristos  şi  a  Bisericii",  publicat  în  5  septembrie 
2000  de  către  Congregaţia  pentru  Doctrina  Credinţei,  împreună  cu  o 
„notă"  făcută  de  către  Cardinalul  Joseph  Ratzinger,  prefectul  Congrega¬ 
ţiei  sus-numită  din  Vatican;  notă  datată  pe  30  iunie  au  trezit  numeroase 
reacţii,  multe  dintre  ele  critce  la  adresa  conţinutului  celor  două  docu¬ 
mente.  Primul  dintre  aceste  documente  afirmă  că  bisericile  care  nu  au 
„episcopat  valid  şi  substanţă  geniună  şi  integrală  a  Tainei  Euharistice  nu 
sunt  Biserici  în  sensul  propriu  al  cuvântului".  Nota  Cardinalului  Ratzin¬ 
ger  atrage  atenţia  asupra  faptului  că  numirea  Bisericilor  Protestante  cu 
titlul  de  „biserici  surori"  poate  crea  „ambiguităţi".  Cele  două  documente 
sugerează  o  distincţie  pe  de  o  parte  între  Bisericile  Catolică  şi  Ortodoxă 
şi  pe  de  altă  parte,  comunităţile  Protestante.  în  ambele  documente  este 
evitată  folosirea  cuvântului  „biserică"  când  se  vorbeşte  despre  protes¬ 
tanţi,  preferându-se  în  loc  de  acesta  folosirea  termenului  de  „comuni¬ 
tăţi  ecleziale".  Documentul  Cardinalului  Ratzinger  a  fost  aprobat  de  că¬ 
tre  Papa  Ioan  Paul  la  9  iunie  şi  în  acesta  poate  fi  găsită  următoarea  afir¬ 
maţie:  „Trebuie  să  fie  întotdeauna  clar  că  atunci  când  expresia  ’biserici 
surori*  este  folosită  în  adevăratul  ei  înţeles,  doar  una,  sfântă  Catolică  şi 

Universală  Bisercă  nu  este  sora  ci  ’mama’  tuturor  bisericilor  particu¬ 
lare.  „Documentul  Dominus  Iesus  afirmă  faptul  că  Biserica  Catolică  este 
unică.  Totodată  este  proclamată  continuitatea  istorică  dintre  Biserica  fon¬ 
dată  de  Hristos  şi  cea  Catolică.  Declaraţia  adaugă  faptul  că  există  multe 
elemente  de  sfinţen'e  şi  adevăr  în  alte  Biserici  şi  comunităţi  ecleziale, 
care  îşi  derivă  eficacitatea  din  plenitudinea  de  har  şi  adevăr  încredin¬ 
ţată  Bisericii  Catolice44. 

Printre  numeroasele  reacţii  la  adresa  documentelor  amintite,  Parate 
Raimon,  ofiţer  de  presă  al  Alianţei  Mondiale  a  Bisericilor  Reformate 
afirmă  dificultatea  de  a  vedea  continuitatea  dintre  aceste  două  docu¬ 
mente  şi  Conciliul  al  do'lea  din  Vatican  sau  dintre  afirmaţiile  documen¬ 
telor  şi  progresul  ecumenic  în  general.  Din  partea  Bisericii  Evanghelice 
Germane  au  existat  reacţii,  de  asemenea  sceptice  referitoare  la  implica¬ 
ţiile  ecumenice  ale  documentelor. 

(Preluat  după  Luigi  Sandri:  „Protestants  react  as  Ratzinger  pro- 
claims  that  not  all  churches  are  equal44,  în  ENI  Bulletln,  5  septembrie 
2000). 

Printre  reacţiile  vis-â-vis  de  afirmaţiile  celor  două  documente  a- 
mintite  în  nota  anterioară,  vom  mai  oferi  câteva  luări  de  poziţie:  Prima 
dintre  ele  aparţine  lui  Ishmael  Noko,  secretar  general  al  Federaţiei  Mon¬ 
diale  Luterane:  „Bisericile  Luterane,  împreună  cu  alte  Biserici  ale  Re¬ 
formei,  nu  sunt  pregătite  să  accepte  categoriile  accentuate  acum  de  Con¬ 
gregaţia  pentru  Doctrina  Credinţei,  nici  definiţiile  şi  criteriile  care  le 
susţin44. 

Biserica  Evanghelică  a  Germaniei  declară  că  în  ciuda  declaraţiilor 
făcute  de  către  Biserica  Catolică,  ea  este  pregătită  să  amplifice  rela¬ 
ţiile  cu  „Biserica  soră  Catolică44. 

In  Paris,  cunoscutul  teolog  ortodox  Olivier  Cldment  afirma  că  este 
„un  act  de  blasfemie  împotriva  Bisericii  să  spui  că  Euharistia  celebrată 
de  către  Anglicani  şi  Protestanţi  este  goală44. 

(Preluat  după  Edmund  Doogue  şi  Stephen  Brown;  „Dominus  Iesus, 
a  ’publie  disaster*  for  ecumenism44,  in  ENI  Bulletin,  20  sept.  2000). 

Biserica  catolică  din  Polonia,  prin  reprezentanţii  ei,  a  afirmat  supor¬ 
tul  ei  faţă  de  cele  afirmate  în  documentele  aprobate  de  Vatican  (vezi  no¬ 
tele  anterioare). 

întrebat  despre  reacţiile  Ortodocşilor  din  Polonia,  Arhiepiscopul 
Jeremiasz,  rectorul  Academiei  Creştine  Ecumenice  din  Polonia  a  afirmat 

că  depinde  de  catolici  să  decidă  dacă  noua  declaraţie  „pune  obstacole14 
în  calea  dialogului,  adăugând  că  speră  că  Dominus  Iesus  nu  va  fi  „uitat 
în  tăcere44,  asemenea  unei  alte  afirmaţii  catolice  precedente  care  pretinde 
faptul  că  doar  Biblia  Latina  este  „validă  din  punct  de  vedere  canonic44. 

(Preluat  după  Jonathan  Luxmoore:  „Poland's  Catholic  Bishops  re- 
ject  criticism  of  Dominus  Iesus44,  în  ENI  Bulletin,  20  septembrie  2000). 


Drd.  SILVANA  BUNEA 


Recenzii 


Ioan  Chirilă  —  HOMO-DEUS,  ESEURI,  Cluj-Napoca  1997, 
114  p. 


Cartea  conţine  un  număr  important  de  Eseuri  închinate  Creatorului, 
creaţiei,  revelaţiei,  omului . . .  iubirii,  sufletului,  Măriei,  mama  lui  Iisus. 
Scrie  despre  îngeri,  sfârşitul  din  om,  despre  teofanie,  ştiinţă,  moarte. 

Temele  cărţii  sunt  învelite  într-un  scris  propriu-zis,  părintelui  Chi¬ 
rilă,  tot  scrisul  său  se  apropie  de  cel  al  lui  Blaga,  absolvent  de  teologie 
dar  gânditor  sui  gener  s,  de  Stăniloae,  omul  cu  cinci  doctorate  şi  membru 
al  Academiei  Române,  şi  de  Cioran,  filosoful  de  la  Răşinari  şi  Paris. 

Privind  crucea  de  pe  coperta  cărţii  Homo-Deus,  părintele  Ch'rilă 
ne-aduce  aminte  că  Hristos  Domnul  a  sfinţit  crucea  înainte  de  a  spune: 
Dumnezeul  meu,  Dumnezeul  meu  de  ce . . pentru  ca  şi  noi  să  ne  în¬ 
chinăm  crucii,  nu  numai  cu  vorba  care  trece  ci  cu  fapta  bună  care  ră¬ 
mâne.  Cartea  părintelui  Chirilă  este  o  mică  enciclopedie  biblică  care  în¬ 
vaţă  pe  toţi  şi  pe  toate.  Ea  vorbeşte  despre  Cain,  despre  Abel,  despre 
Avraam,  despre  Muntele  Sinai,  pe  toate  le  dirijează  spre  cel  care  a  făcut 
cerul  şi  pământul. 

Rezultă  că  Vechul  Testament  este  apărătorul  creştinismului,  că 
Noul  Testament  în  cel  Vechi  se  ascunde,  Vechiul  în  cel  Nou  el  descopere. 

în  lucrarea  sa  părintele  Chirilă  arată  adevărul,  pornind  de  la  Biblie 
şi  stabileşte  tangenţe  cu  epoca  noastră  îndemnând  spre  adevărul  Cărţii 
sfinte,  spre  un  ecumenism  integral,  spre  statornicirea  binelui  sub  ocro¬ 
tirea  lui  Homo-Deus. 

Cartea  nu  este  utopica  unui  visător,  ci  modelul  unei  lumi  noi,  şi  un 
îndrumător  spre  o  viitoare  alcătuire  socială. 


Pr.  Prof.  Nicolae  Neaga 


Preot  Ioan  Chirilă,  MESIANISM  ŞI  APOCALIPSA  în  scrierile 
de  la  Qumran,  Cluj-Napoca,  1999,  114  p. 


Descoperirile  arheologice  din  Israel,  Babilonia,  Asiria,  Egipt,  Arabia 
şi  d;n  alte  ţări,  ale  Orientului  biblic  constituie  o  întregire  importantă 
a  Vechiului  Testament.  Deoarece  mereu  se  fac  săpături.  Importante  des¬ 
coperiri  sunt  cele  de  la  Qumran,  nu  departe  de  Marea  Moartă  şi  cam  la 
13  km  de  oraşul  Ierihon.  Intre  textele  de  la  Qumran  şi  Vechiul  Testament 
nu  există  nici  o  contrazicere,  dimpotrivă  se  întregesc  unele  pe  altele, 
ele  sunt  de  folos  pentru  studiul  biblic.  Aşa  există  o  legătură  între  textele 
mesianice  de  la  Qumran  şi  profeţiile  mesianice  ale  Vechiului  Testament. 

E  vorba  despre  Geneză  3,  1;  promisiunea  din  Geneza  12,  3,  Făgă¬ 
duinţa  lui  Avraam,  Profeţia  despre  fraţii  lui  Silo,  din  Geneza  49,  1, 
Psalm  2,  1;  Psalm  2,  5-9.  Psalmul  minunat  de  la  Isaia.  Păstorul  cel  bun 
de  la  Ieremia  şi  altele. 

Descoperiri  Qumrane  ale  Mesianismului  sunt  multe.  Ele  înfăţi¬ 
şează  pe  Hristos  rege,  Dumnezeu,  Mântuitor. 

Descoperirile  de  la  Qumran  au  caracter  apocaliptic.  Ele  accentuează 
taine  de-ale  viitorului.  Vorbesc  în  numele  lui  Hristos,  Care  a  spus:  „N-am 
venit  să  stric  Legea**,  adică  Vechiul  Testament. 

Scrisul  Părintelui  I.  Chirilă  este  de  calitate,  tiparul  select,  graiul 
distins  ca  ale  unui  scriitor  implicat  în  arta  scrisului,  în  peisajul  durabil 
al  literaturii  biblice,  de  importanţă.  Este  o  carte  care  stimulează  adevărul 
care  în  veci  străluceşte,  în  veci  viază. 


Pr.  Prof.  Dr.  NICOLAE  NEAGA 


.  Schi-Arhimandrit  Johannes  Pfeiffer,  DAS  IHR  ANBETET  IN 
GEIST  UND  WAHRHEIT,  Buchhagen,  1999,  268  p. 


b 

Autorul  lucrării  este  stareţul  (abatele)  Mănăstirii  ortodoxe  germane 
cu  hramul  „Sfânta  Treime“  din  Buchhagen,  lăcaş  aflat  sub  purtarea 
de  grijă  a  I.  P.  S.  Simeon,  Mitropolit  pentru  Europa  Centrală  şi  de  Vest 
din  partea  Patriarh  ei  Bulgariei. 

Publicată  chiar  în  Editura  Mănăstirii  Buchhagen,  cartea  stareţului 
Johannes  (loan)  îşi  explică  intenţiile  incă  din  titlul  său  complet:  Das  ihr 
anbetet  in  Geist  und  Wahrheit  -  Morphologie  und  Mystagogie  des  ortho- 
doxen  Tagzeitengebetes  -  Nebst  einer  allgemeinen  Einfilhrung  in  d  e  or- 
thodoxe  Liturgik  und  das  verhălinis  von  Liturgic  und  Mystik,  în  tradu¬ 
cere  românească:  „(Pentru)  ca  să  vă  închinaţi  (rugaţi)în  duh  şi  adevăr  -  O 
morfologie  şi  mistagogie  a  slujbelor  ortodoxe  zilnice  (a  celor  şapte  Lau¬ 
de)  -  împreună  cu  o  introducere  generală  în  liturgica  ortodoxă  şi  (în)  re¬ 
laţia  dintre  slujire  (viaţa  liturgică)  şi  mistică11. 

Pentru  a  înţelege  mai  bine  contextul  apariţiei  acestei  lucrări  trebuie 
arătat  că  monahii  Mănăstirii  ortodoxe  din  Buchhagen  sunt  de  origine 
germană,  prin  urmare  şi  vorbitori  de  limbă  germană,  fiind  angajaţi  în- 
tr-un  efort  susţinut  şi  îndelungat  de  „ineulturalizare“  a  Tradiţiei  liturgice 
ortodoxe  (bizantine)  în  mediul  cultural  de  limbă  şi  tradiţie  germană.  în 
particular  sunt  de  remarcat  străduinţele  de  a  dezvolta  o  cântare  orto¬ 
doxă  germană  („der  Deutsche  ChoraP*),  pornind  de  la  felul  de  a  cânta  in 
diferitele  Biserici  Ortodoxe  sau  la  Muntele  Athos,  având  la  bază  tradiţia 
bizantină  a  cântării.  Fără  a  neglija  nici  propria  tradiţie  apuseană  a  cân¬ 
tării  gregoriene  (aceasta  înrudită  la  origini  cu  cântarea  bizantină),  de  unde 
păstrează  elemente  mai  ales  în  domeniul  notaţiei  muzicale,  noua  cântare 
ortodoxă  germană,  încă  în  curs  de  aflare  a  identităţii  sale,  încearcă  să  de¬ 
păşească  reducţionismul  simplei  traduceri  a  textelor  în  limba  germană 
cu  păstrarea  vech  lor  melodii  greceşti  sau  slavone,  prin  căutarea  unei  I 

expresii  melodice  cât  mai  adecvate  sonorităţilor  limbii  germane,  dar 
.rămânând  în  spiritul  cântării  ortodoxe  (de  origine  bizantină).  Se  poate  , 

face  o  analogie  cu  îndelungatul  proces  de  „românire"  a  cântărilor  în  Bise-  1 

rica  Ortodoxă  Română  (sec.  XVII-XIX),  unde,  într-un  mod  asemănător 
după  traducerea  textelor  imnografice  cu  păstrarea  vechilor  melodii  (mai 
ales  venite  prin  filiera  grecească),  s-a  trecut  foarte  curând  la  adaptarea 
acestor  melodii  la  specificul  intonaţional  firesc  al  limbii  române  şi  apoi  , 

chiar  la  crearea  unor  melodii  noi,  dar  păstrând  duhul  ortodox  -  în  cazul 
Mănăstirii  ortodoxe  germane  de  la  Buchhagen  s-ar  putea  vorbi  astfel  des¬ 
pre  o  „germănire"  a  cântării  ortodoxe  de  origine  bizantină. 

Pornind  de  la  aceste  premize,  se  poate  observa  de  la  început  că 
structurarea  cuprinsului  cărţii  este  adecvată  scopurilor  propuse,  deja 

menţionate.  Primul  d'ntre  cele  zece  capitole  pune  bazele  („Die  Grundla- 
gen“)  înţelegerii  realităţii  liturgice  ortodoxe,  tratând  printre  altele  des¬ 
pre  vremurile  apostolice  („die  apostolische  Zeit“),  Biserica  -  taină  şi 
icoană  a  Prea  Sfintei  Născătoare  de  Dumnezeu  („die  Kirche  -  Mysterion 
und  Bild  der  aîlheiligen  ewigen  Mutter44),  iudeocreştini  şi  creştini  pro¬ 
veniţi  dintre  păgâni  -  spiritualizarea  cultului  („Judenchristen  und  Heiden- 
christen  -  Vergeistigung  des  Kultes44),  elemente  ale  slujirii  în  Biserica 
primară  („Elemente  des  Gottesdienstes  der  Urkirche44),  semantica  litur¬ 
gică  („die  liturgische  Semantik44),  lumină  şi  icoană  -  mistica  şi  apofatis- 
mul  liturg  c  („Licht  und  Bild  -  Mystik  und  Apophatik  der  Liturgie44),  rân- 
duiala  liturgică  şi  ethosul  liturgic  („liturgische  Ordnung  und  liturg  sche 
Ethos44),  disciplina  arcană  („Arkandisziplln44)  etc. 

Capitolul  al  II-lea  vorbeşte  despre  poezia  (imnografia)  liturgică  orto¬ 
doxă  („Die  liturg  sche  Poesie44),  trecând  în  revistă  psalmii,  sub  toate  în¬ 
truchipările  lor  liturgice  („Psalmen  /  Prokimenon  /  responsoriale  Gesang- 
weise44),  imnele  („Hymnen44  -  de  la  cele  preluate  din  Vech  ul  şi  Noul 
Testament  până  la  mai  noile  creaţii  ale  troparelor,  condacelor,  canoanelor, 
în  diferitele  ipostaze  ale  slujbelor),  rugăciunile  („Gebete44)  şi  lecturile 
(„Lesunge44)  liturgice. 

Cărţile  de  slujbă  sunt  prezentate  în  capitolul  al  III-lea  („Die  litur- 
gischen  Biicher44),  iar  căutarea  liturgică ,  la  care  ne-am  referit  mai  spre 
începutul  acestei  recenzii,  în  capitolul  al  IV-lea  („Der  liturgische  Ge- 
sang44).  •  f  # 

Vecernia ,  Pavecemiţa  cu  Miezonoptica  şi  Utrenia  (descrierea  rân- 
du'elilor  slujbelor  de  seară,  de  noapte  şi  de  dimineaţă  fiind  însoţită  de 
tâlcuirea  lor  mistagogică)  constituie  cuprinsul  capitolului  al  V-lea  („Die 
Vesper  -  Morphologie  und  Mystagogie  des  Abendgottesdienstes44),  respec¬ 
tiv  al  Vl-lea  („Komplet  und  Mitternachtsgebet  -  Morphologie  und  Mysta¬ 
gogie  der  năchtlichen  Dienste44)  şi  al  VH-lea  (Der  Orthrcs  -  Morpholo¬ 
gie  und  Mystagogie  des  Morgengottesdienstes44). 

Capitolul  al  V-lea  tratează  despre  ceasurile  liturgice  („Die  kleinen 
Stunden44,  iar  ultimele  două  capitole  se  referă,  pe  rând,  la  tipicul  achimit 
al  rugăciunii  neîntrerupte  (cap.  al  IX-lea  -  „Das  Akoimetentypikon44)  şi 
la  o  serie  de  observaţii  asupra  isihasmului  (capitolul  al  X-lea  -  „Anmer- 
kungen  zum  Hesychasmus44). 

în  ansamblu,  despre  lucrarea  Arhimandritului  Johannes  Pfeiffer  se 
poate  spune  că  ea  reprezintă  o  contribuţie  importantă  la  prezentarea  şi 
tâlcuirea  Tradiţiei  liturgice  ortodoxe  de  orig’ne  bizantină  într-un  mediu 
cultural  diferit,  aşa  cum  este  cel  german,  sau,  la  modul  mai  general,  cel 
occidental.  In  acelaşi  timp,  demersul  aflării  proriei  identităţi  ortodoxe, 
pornind  de  la  Tradiţia  mai  largă  a  Bisericii  Ortodoxe,  aşa  cum  este  cazul 

ostenitorilor  Mănăstirii  ortodoxe  germane  de  la  Buchhagen,  ajută  într-un 
mod  esenţial  la  regăsirea  unităţii  originare  autentice  (iar  nu  cea  a  unui 
ecumenism  de  suprafaţă)  a  întregii  creştinătăţi. 


Pr.  Conf.  Dr.  VASILE  GRÂJDIAN 


J 


Pr.  lect.  dr.  Irimie  Marga,  IN  DRAGOSTE  ŞI  ADEVAR.  Dia¬ 
logul  teologic  oficial  ortodoxo-catolic,  de  la  Rodos  la  Balamand, 
Ed.  Paralela  45,  Braşov,  2000,  345  p. 


Aproape  că  nu  este  locuitor  al  planetei  care  crede  în  Dumnezeu  să 
nu  înţeleagă  aserţiunea  Sfântului  Ioan  Evanghelistul  privitoare  la  va¬ 
loarea  cuvântului,  devenită  adevăr  absolut.  Căci  citim  în  Sfânta  Evan¬ 
ghelie  „La  început  era  Cuvântul  şi  Cuvântul  era  Ia  Dumnezeu  şi  Dumne¬ 
zeu  era  Cuvântul"  (Ioan  1,  1). 

Aşadar,  cuvântul  limbajului  l-a  transformat  pe  om,  punându-1  în 
faţa  universului,  pe  care  Dumnezeu  i  l-a  oferit  spre  cunoaştere,  convie¬ 
ţuire  şi  ridicare  perpetuă  pe  calea  verticală  a  devenirii.  De  aceea  cuvân¬ 
tul  -  rostit  singur  sau  însoţit  în  forme  multiple,  aparţinând  dialogului, 
conversaţiei  (de  „n"  feluri),  colocviului,  interviului  -  rămâne  imaginea  cea 
mai  vie  despre  existenţa  şi  mai  ales  despre  gândirea  fiinţei. 

Implicarea  lui  în  manifestările  religioase  îi  defineşte  cel  mai  bine 
orizontal  semantic,  deoarece  universul  interior  al  nostru  rămâne  patro¬ 
nat,  cu  vo'e  sau  fără  voie,  de  el,  mărturisit  sau  bănuit. 

Pentru  „creşterea  şi  descreşterea"  polivalenţei  cuvintelor,  s-a  rea¬ 
lizat  dialogul.  Ca  formă  de  bază  a  comunicării  dintre  două  persoane  dia¬ 
logul  (gr.  dia-logos,  lat.  lit.  dialogus)  măreşte  miza  înţelegerii,  a  disputei 
ori  a  conflictului. 

Ipostazele  multiple  ale  dialogului  au  fost  reperele  de  la  care  învă¬ 
ţatul  preot  Irimie  Marga,  de  la  Facultatea  de  Teologie  Ortodoxă  „Andrei 
Şaguna"  din  Sibiu,  le-a  declinat  complex  într-o  incitantă  carte,  intitulată 
In  dragoste  şi  adevăr  (Dialogul  teologic  oficial  ortodoxo-catolic,  de  la  Rodos 
la  Balamand  -  Ed.  Paralela  45,  Braşov,  2000). 

în  fond,  ce  propune  universitarul  sibian?  Ca  un  cărturar  bine  or¬ 
ganizat,  dimensiune  cerută  şi  de  obligaţiile  de  catedră,  Irimie  Marga 
vine  în  întâmpinarea  tuturor  credincoşilor  în  Sfânta  Treime,  atrăgân- 
du-le  atenţia  că  Biserica  trebuie  să-şi  recapete  misiunea  ei  de  început, 
fiind  chemată  ca  un  tot  să  slujească  prin  ucenicii  săi  întru  Iisus  Hris- 
tos.  Ori  se  ştie  că  în  sec.  al  Xl-lea  (la  1504)  a  avut  loc  Marea  Schismă 
care  a  produs  . , .  două  Biserici:  Biserica  Răsăriteană  (Ortodoxă)  şi  Bise¬ 
rica  Apuseană  (Catolică),  A  nu  se  înţelege  de  aici  că  în  urma  unui  con¬ 
ciliu  (dinainte  organizat)  s-a  decretat  despărţirea.  Data  în  sine  poate  fi 
văzută  ca  picătura  care  a  umplut  paharul  stratificărilor  de  „răutăţi"  în¬ 
colo  şi  încoace,  înregistrate  până  atunci.  In  timp  şi  până  în  luna  mai  a 
anului  1999,  când  a  avut  loc  vizita  Papei  Ioan  Paul  al  II-lea  în  România, 
s-au  căutat  tot  felul  de  mijloace  pentru  restaurarea  înţelegerii  întru  uni¬ 
tatea  şi  unicitatea  Bisericii. 

Ori  Irimie  Marga  a  adunat  de-a  lungul  celor  345  pagini  ale  cărţii 
(la  origine,  teză  de  doctorat)  o  multitudine  de  documente  mărturisitoare 
despre  efortul  ambelor  părţi  în  vederea  întâi  a  reconcilierii  (punerii  capăt 
a  disputelor,  polemicilor,  adesea  neverosimile),  apoi  înţelegerii  comune, 
în  vederea  folosirii  aceluiaşi  l  mbaj,  sub  aceleaşi  auspicii  teologale. 

Sunt  înregistrate  (şi  comentate  pilduitor,  mereu  viu,  dinamic,  civi¬ 
lizat  însă  şi  academic!)  formele  pe  care  le-a  luat  dialogul  la  diferite  adu¬ 
nări  generale,  începând  cu  1980,  când  s-a  ajuns  la  un  consens  în  privinţa 
întâlnirii  părţilor.  întâi  în  insulele  Patmos-Rodos  (Grecia),  între  29  mai  - 
4  iunie  1980.  Apoi  la  Miinchen  (Germania),  între  30  iunie  -  6  iulie  1982. 
Au  urmat  adunările  din  Creta,  între  30  mai  -  8  iunie  1984,  Bari  (Italia), 
1986,  1987,  Noul  -  Valamo  (Finlanda),  între  19 — 27  iunie  1988,  Freising 
(Germania),  între  6 — 15  iunie  1990,  Balamand  (Liban),  între  17 — 24  iu¬ 
nie  1993. 


De  fiecare  dată,  autorul  stăruie  asupra  argumentelor  pro  şi  contra 
prin  ingenioase  subcapitole,  care  în  parte  reprezintă  acolade  de  comen¬ 
tarii,  cu  numeroase  trimiteri  în  aria  teologală,  bibliografia  fiind  aproape 
completă  (cum  crede  un . . .  laic  filolog  ca  mine)  şi  recrutată  din  limbile 
germană,  greacă,  engleză,  italiană,  franceză  şi,  desigur,  română. 

In  această  ordine  de  idei,  cartea  In  dragoste  şi  adevăr  bazată  pe  dia¬ 
logul  ortodoxo-catolic,  manifestat,  în  ultimele  decenii  ale  sec.  al  XX-lea, 
are  un  excelent  caracter  informaţional,  tinzând  să  epuizeze  „dosarul  ca- 
zului“.  Simultan  i  se  adaugă  ca  un  legato  obligatoriu  natura  atitudinală 
a  autorului.  Desfolierea  zecilor  de  documente  —  ziare,  reviste,  cărţi  ş.a.  — 
cu  acel  axis  mundi,  al  dialogului,  confirmă  puterea  de  sinteză  a  profe¬ 
sorului,  obligându-1  să  fie  cât  mai  aproape  de  „obiectul**  investigat.  Iar 
acestor  trei  însemne  majore  ale  scrisului  li  se  adaugă  limpiditatea  expri¬ 
mării.  Aceasta  întotdeauna  ţine  înalt  nivelul  dezbaterii,  sprijinindu-se  pe 
texte  în  original  (unele  dintre  cele  scrise  în  limbi  străine  cunoscând,  şi 
pe  această  cale,  translaţia  ideatică  sau  semantică  în  română). 

Este,  cred  eu,  în  toată  întreprinderea  Părintelui  Irimie  Marga,  un  act 
de  justiţie  făcut  ideii  de  înţelegere  care  are  ca  punct  de  plecare,  dar  şi 
de  sosire,  dialogul.  Ca  în  orice  lucrare  de  Drept  bisericesc,  se  cuvine  a 
domina  imparţialitatea.  De  aceea,  balanţa  în  evidenţierea  sau  folosirea 
argumentelor  pentru  Ortodoxie  sau  Catolicism  nu  are  parti-pris-uri, 
chiar  şi  atunci  când  progresele  sau  regresele  în  manifestările  amintite  au 
fost  de  domeniul  evidenţei. 

La  sfâriştul  lucrării,  prin  ataşarea  comentariilor  referitoare  la  vizita 
Papei  în  România  (mai  1999),  P.  C.  Sa  Irimie  Marga  nu  numai  că  actua¬ 
lizează  ideea  fundamentală  a  unităţii  Bisericii,  dar  şi  pledează  pentru 
înţelegerea  între  oameni.  Iar  atunci  când  apar  diferende,  în  nici  un  caz 
nu  trebuie  scoasă  sabia  (fie  şi  de  Toledo!).  De  ce?  Deoarece  cuvântul  am¬ 
plasat  în  dialog  face  înţeleasă  zidirea  lumii  ca  pe  o  creaţie  a  lui  Dum¬ 
nezeu.  Ori,  de  ce  uită  oamenii  că  odată  stabilită  identitatea  Bisericii  care 
a  creat,  iată  de  la  Hristos  încoace,  o  Tradiţie,  ea  trebuie  păstrată  şi  spo¬ 
rită  prin  iluminările  noastre? 

Subscriem  sincerităţii  intelectuale  a  lui  Irimie  Marga  atunci  când 
deloc  grandilocvent,  se  rosteşte:  „Dacă  primatul  papal  este  problema-cheie 
a  dialogului,  acest  fapt  nu  trebuie  să  ducă  la  falsa  impresie  că  rezolvarea 
ei  ar  constitui,  scopul  dialogului.  Dimpotrivă,  scopul  dialogului  ortodoxo- 
catolic,  des  afirmat,  este  acela  de  a  duce  la  refacerea  comuniunii  euha- 
ristice  între  cele  două  Biserici4*. 

Până  a  se  ajunge  la  o  comuniune  deplină,  se  cuvine  a  apela,  în  per¬ 
manenţă,  la  iubire  şi  la  adevăr.  Socotesc  că  prin  „dialogul  dragostei44 
(Atenagora)  se  pot  călăuzi  mai  bine  paşii  spre  adevăr.  Reciprocitatea  în¬ 
ţelesurilor  se  înţelepţeşte  numai  prin  cuvântul  din  dialog.  Deci,  dialogul 
sub  cele  două  forme  reprezintă  nucleul  iradiant,  şi  motivat  magistral  de 
Irimie  Marga  într-o  lucrare  de  referinţă. 

Arghezian  vorbind,  aud  o  voce  din  interiorul  meu:  „Carte  frumoasă, 
cinste  cui  te-a  scris44 ! 


Prof.  Dr.  MARIAN  BARBU 

